係中國廣西壯族自治區入面嘅一條高速公路，橫跨南寧同崇左，一直去到越南邊境。佢既係出入桂西南地區嘅緊要通道之一，又係出入中國大陸同越南之間嘅其一通道，亦係中國大陸第一條通去東盟嘅高速公路同亞洲公路1號綫嘅一部分。


2018年10月2號，卡舒吉去沙特駐伊斯坦堡總領事館辦事。佢入去之後冇再返出來，就噉失蹤。土耳其差人匿名消息話佢喺大使館俾人謀殺同分屍。初時沙特政府話卡舒吉喺同一日已離開大使館，18號後改口話佢喺入面同人爭執之後死咗。


連江縣政府係中華民國福建省連江縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項，連江縣嘅自治監督機關為行政院各部會。連江縣政府亦都係轄下各鄉嘅地方自治監督機關。


上海市第一百貨商店係中國上海黃浦區一間百貨公司。前身係1934年大新公司喺上海開嘅分店，1936年正式開張，係嗰時遠東最大間嘅百貨公司。中共建政後執笠，1953年由國營嘅上海市第一百貨商店佔用到而家。


鄧方原本係荊州從事，後來跟咗劉備。建安十九年，收得蜀地呢個地盤後，佢任命做犍爲嘅屬國都尉，後來因爲郡名改咗，佢改任爲朱提太守，然後遷任爲安遠將軍、庲降都督，駐地喺南昌縣。章武二年時死，不過同樣喺《三國志》嘅《李恢傳》度就話佢係章武元年時過世嘅，佢過世後，庲降都督呢個位由李恢繼任。


司徒係中國上古官名。西周始置，嗰時嘅司徒細過三公，同六卿一樣咁大，司徒同司馬、司空、司士、司寇加埋叫五官，金文好多時係寫做司土，即係管土管地、同人口嘅官，同之後嘅戶部尚書差唔多。到咗西漢末年，丞相改叫大司徒，同大司馬、大司空並稱三公。


歐洲戰爭勝利紀念日，簡稱歐戰勝利紀念日，係第二次世界大戰歐洲戰場入面，因納粹德國投降而戰爭結束嘅日期同之後每年嘅紀念日。投降書喺1945年5月8號簽，但有啲國家未必將紀念日定喺呢日，譬如英聯邦諸國係5月7號，俄羅斯同東歐諸國係5月9號。


內獅車站係臺灣鐵路管理局南迴線嘅鐵路車站，位於屏東縣枋山鄉，加祿至枋山車站之間。呢個名喺來自一旁嘅獅子鄉內獅村，車站喺1992年10月5號，最初係簡易站，並由加祿車站管理，後來喺1993年11月1號降為招呼站。


內獅車站進出旅客甚少，以2017年全年為例，上車人數150人，落車人數241人，運量每日得一個人左右，而家係臺鐵客運量其中一個最低嘅車站。未來呢個站將會成為臺鐵恆春線嘅轉運站，計畫運行直通新左營車站，目前已廢棄嘅站體都將會改建。


2017年1月，時任北愛爾蘭政府副首席部長、新芬黨領袖麥吉尼斯辭職，執政聯盟嘅新芬黨響限期過後，重未能夠選出人選，接替早前辭職嘅副首席部長麥吉尼斯，搞到民主統一黨同新芬黨嘅執政聯盟破裂而要解散議會提前選舉，亦搞到民主統一黨首席部長范愛玲自動冇嗮職務。


根據北愛爾蘭嘅分權協議，北愛政府必須由統一派政黨同民族派政黨共同管理。民主統一黨同新芬黨將會響來緊三個禮拜入面協商籌組聯合政府，但係兩黨之間重存在巨大分歧，北愛政局前景仍然唔明朗。如果兩大政黨唔能夠達成協議，北愛爾蘭將會再舉行選舉。


呢個站同車陂南站嘅站廳一樣，兩個站台之間係「T」字形噉。佢為咗唔影響燕嶺路嘅交通、以及受車站嘅埋深程度影響，所以站廳位於燕興路同燕嶺路交界位。而站廳亦為咗方便啲行人出入站，個收費區就整咗喺站廳中間嘅東邊小小嘅位，周圍都係啲非收費區。


呢個站有3個出入口，分別係A、B，C。但係呢3個出入口之間好近，未夠100米，而且都喺燕嶺路嘅北邊。而有市民就話加啲喺燕嶺路南邊嘅出入口，但係地鐵方面話，如估再整條跨過燕嶺路嘅地下隧道，唔單止好大風險，重會搞到燕嶺路大塞車，而且B出入口附近已經整咗條市政人行天橋畀尐人過橋去燕嶺路嘅南邊，如估再整出入口嘅話，功能就重疊咗，浪費咗資源。


呢個站最早出現喺1997年嘅《廣州市城市快速軌道交通線網規劃研究》入面，嗰陣嘅7號綫同而家嘅6號綫差唔多，之後喺2003年嘅規劃方案入面。佢將條機場快線同3號綫合併，重改咗行白雲山嘅東邊，而且有燕塘站，就變咗3號綫同6號綫嘅轉車車站。


關朝聰，綽號「鬼仔」，已故香港雙語演員，1984年加入電視廣播有限公司，喺明珠台頻道擔任節目主持而為人認識，間唔中參與電視劇集同電影演出，其後喺1990年代初移居加拿大溫哥華，1995年因愛滋病引起併發症病逝，終年35歲。


關朝聰喺香港出世，阿爸係廣東省開平市人，阿媽係蘇格蘭人，讀過香港真光中學小學部，8歲同屋企人移居加拿大喺當地繼續學業，曾經喺美國、加拿大等地演出話劇、舞台劇同拍攝廣告，大學畢業後返到香港，成為香港演藝劇團嘅成員，並喺香港電台任職導演，1984年喺藝人狄寶娜摩亞介紹下加入電視廣播有限公司，八十年代中期喺英語頻道明珠台同狄寶娜摩亞拍檔主持綜藝節目，之後獲邀參與演出粵語頻道翡翠台嘅電視劇集，間唔時客串電影演出。


1990年代初，關朝聰定居加拿大溫哥華，1991年後因確診人類免疫缺陷病毒而需要長期住院接受治療，至1995年因愛滋病引起併發症喺加拿大卑詩省溫哥華市中心嘅聖保羅醫院病逝，終年35歲，係香港唯一一位因愛滋病而逝世嘅藝人。


個章款新舊制相同，取意自日本古寶。寶鏡為心，周圍大小珠十六粒，珠以綫相連。正章四方各有五綫，外長內短。副章大致相同，但射向八方。正章有綬，亦即彩帶，新制藍地雙橙黃間。綬下有鈕，款桐花葉，用以掛住正章。


章以勲章授與基準頒發。當今所授之人，多數為中央省廳事務次官、檢事總長、特命全権大使、會計檢査院長、主要大學校長同經驗多者。未改制之前勲一等，好多時頒畀企業經營者，公司畀人叫做「瑞一企業」。不過改制後已經唔同咗，改為頒旭日章下之旭日大綬章。


嘉玲，原名何佩英，廣東佛山南海人氏，香港五、六十年代粵語片女演員。1953年考入「嶺光公司」演員訓練班。第一部電影係1955年拍攝嘅《三妻奇案》。同同期男演員謝賢合作過唔少電影。嘉玲喺銀幕上嘅高貴形象深入民心。


嘉玲喺廣東南海出世，祖父係民國時期中國駐美國領事，阿爸喺美國出生及接受教育。後嚟國共內戰，1949年舉家輾轉經廣州逃難到香港，嗰時已家道中落。嘉玲喺真光女子中學畢業後，於1953年加入「嶺光公司」演員訓練班，並以「何嘉玲」作為藝名，同期同學有謝賢。


入行前，嘉玲曾經有過一段婚姻，其後因性格唔符合而離婚，同姓黃前夫有一個仔，即演員黃栢文。1963年，嘉玲嫁畀泰國華僑姚武麟。1967年息影，隨丈夫移居曼谷。育有二個女一個仔，並歸化泰國，泰國名叫「Patsy Wongsanguan」。


較鮮為人知嘅係，演員黃栢文係嘉玲同首任丈夫嘅細路。嘉玲入行之前曾經有過一段婚姻，但兩個人喺黃栢文出生之後無幾耐就已經離婚。黃栢文後嚟跟阿爸到外國生活，一直由其祖母照顧，直到8歲返香港，嘉玲知悉後主動聯絡相認。


陳艾森喺1995年10月22號喺廣州出世，初期時諗住做體操員，但7歲時因為手臂甩骹而改行做跳水。2009年喺香港辦嘅東亞運動會，同張雁全做男子10米跳臺搭檔時攞咗男雙冠軍。2012年先至正式入國家隊，同年喺羅斯托克辦嘅跳水大獎賽一跳成名。


2013年世界跳水系列賽亦攞咗男子10米跳臺冠軍。2014年先後喺倫敦、莫斯科、上海，及仁川亞運會嘅跳水比賽攞咗冠軍同亞軍。2015年先後喺北京、杜拜、喀山、倫敦、温莎、美里達辦嘅跳水大獎賽包攬咗冚唪唥嘅冠軍。


2016年2月喺巴西里約熱內盧舉辦嘅跳水比賽分別攞咗男子10米臺嘅雙人冠軍同單人亞軍，同年8月喺奧運會亦攞到男雙10m高臺金牌，之後又幫中國隊贏返失落咗12年嘅單人冠軍，成為咗奧運史上第一位同屆包攬男子10米高台雙冠嘅運動員。


通古斯大爆炸係發生喺1908年6月30號俄羅斯帝國嘅一件怪事，嗰日喺西伯利亞森林嘅通古斯河畔度，突然一個大爆炸，之後爆咗個巨型蘑菇雲出嚟，唔止咁，爆炸中心啲草木全部燒晒，去到七十公里咁遠都有人燒傷，而且爆炸聲重震聾咗好多人。


2021年10月，多個傳媒報道，2018年喺東南大學工作，後來去咗德勒斯登工業大學嘅學者韓尼，接受德國之聲中文網專訪。佢提到中國限制使用西方教材，就算佢想訂海外嘅書都俾海關扣住，仲有教室裡都已經裝晒監視器，課堂上根本冇辦法真正討論包括人權在內嘅各樣商業道德問題，令佢唔想再喺中國教書。


節目主持去咗東南亞嘅泰國、越南、柬埔寨、寮國同埋緬甸，用咗倒敘嘅方式，由旺角電腦中心出發、進入熱血嘅東南亞近代史、集中比較咗英法殖民，包括英屬緬甸同埋法屬印度支那嘅異同優劣，城市規劃、建築、交通、宗教、酒店、飲食等。


太公銀一係一個響越後國三島郡長鳥村某個窮人家出世嘅盲人，大個咗憑住響江戶放高利貸而發咗達，之後撈到個「米山檢校」呢個位。而銀一個大仔平藏創立男谷家，後嚟男谷家升為世襲旗本家，後嚟升做旗本。老豆小吉係平藏個細仔，不過佢畀老豆到另一個世襲旗本家勝家做婿養子，因此海舟就係姓勝喇。


1829年，佢識到男谷家嘅親戚、第12代幕府將軍德川家慶個仔初之丞，仲做咗老友，佢同慶昌做老友只不過係為咗第日方便做官。但係慶昌早死，所以呢個諗法就算數。同年，老豆隱居，佢繼承家督。後嚟海舟搬到赤坂到住。


後嚟，佢改為跟島田虎之助到佢個道場學劍，得到咗直心影流劍術證書，之後仲學埋禪。之後佢又拜若山勿堂做師父，學到兵學山鹿流。另外，佢又想學蘭學，因此去見箕作阮甫，但人哋唔收佢，所以佢改為拜永井青崖做老師，又響人哋屋企到住。


響學蘭學期間，佢用一年時間抄咗兩本同樣嘅字典，一本用嚟賣，另一本自用。蘭學家佐久間象山知道之後就好欣賞佢，仲叫佢去學西洋兵法，而佢學完之就響田町開蘭學同埋西洋兵法嘅私塾。佐久間象山好睇起佢，就送咗佢一個篆刻，上面寫住「海舟書屋」，而後嚟佢將頭兩個字改做自己嘅號「海舟」。


2018年6月，豐邑建設將原本的計畫從13層樓增加到35層樓。由於附近社區居民對安全性有所疑慮，他們組成了一個自救會，向環評機構提出相關問題，並提出替代方案以解決建築安全問題。然而，最終經過環評的審查後，計畫被通過了。


5月18號，豐邑建設被揭發交出修正案時限未到，就已經有吊車進入工地裡面運作，被質疑違反《市區道路條例》係藉著修復之名毀屍滅跡。工地嘅工人又透露，佢地實際上冇真係停工。豐邑建設發聲明解釋，話佢哋擔心再有天氣問題而令工地倒塌。


名鑄係香港九龍半島一座64層私人樓，高261米，2009年11月入伙，嚮尖沙咀河內道18號，由新世界發展同市區重建局合作起來。頂層住宅係67樓，中間冇34、44、54及64樓。27樓以下係五星級凱悅酒店。


係法國汽車設計生產師，亦係汽車工業嘅開山人，法蘭西島巴黎人。曾經喺1889年同另一位法國設計師一齊，創辦咗世界第一間整車廠而殺入工業化生產階段。佢第一次以前發動機裝置，後轆驅動嘅形式整車而奠定咗汽車傳動裝置佈置嘅基礎。


佢旗下業務主要有僑鑫集團，比較多澳洲華人認識嘅，係旗下嘅澳洲中文傳媒《澳洲新快報》，但新快報已經喺2019年結束咗報章業務，而喺2021年3月29號，佢哋公司網站宣布，因為業務全面轉型，停止更新旗下網站。


2017年3月22號下晝大約兩點八個字，一架現代牌彎仔喺西敏橋撞冧咗大概十個人，途中有人由橋面跌落泰晤士河。架車跟住撞向圍欄，然後有個黑衣人由架車道走出嚟，跑入西敏宮範圍，用刀捅冧一個警察。兩個便衣警察趕到，警告黑衣人。


國會議員 Tobias Ellwood 咁啱路過，嘗試心肺復甦遇襲警察，但係佢同埋後來到場嘅醫護人員合力都救唔返。Tobias Ellwood 同恐襲有啲淵源，佢阿哥 Jon 死喺2002年峇里島爆炸案。


死者當中有兩個人係被架車撞死，包括英籍教育工作者 Aysha Frade同埋美籍遊客 Kurt Cochran。第三個死者係便裝警 Keith Palmer，隸屬帝都警察廳嘅西敏宮分隊，遇襲時身上無帶武器。


兇徒叫 Khalid Masood，襲擊當日52歲。佢喺根德郡出世、東修適士郡長大，原名 Adrian Russell Elms 或者 Adrian Russell Ajao 。佢皈信伊斯蘭教之後改名 Khalid Masood，曾經去過沙地阿拉伯教書同埋朝聖。


伊斯蘭國聲稱襲擊關佢哋事，話係報復英軍空襲伊斯蘭國據點。專家分析，伊斯蘭國喉舌聲稱自己同一單恐怖襲擊有關之前，通常都會查下襲擊者同佢哋嘅人馬係咪真有聯繫，好少噏得就噏。不過，呢次公告無乜講過襲擊者嘅背景，所以相信伊斯蘭國相關人士嘅參與唔多。


桃園國際機場股份有限公司係中華民國交通部出資成立嘅國營企業，亦係台灣第一個同唯一嘅機場公司，主要業務係經營桃園國際機場。桃園國際機場股份有限公司係國際機場協會、財團法人中華民國台灣飛行安全基金會、台灣智慧航空城產業聯盟等組織團體會員。


澳門中聯辦前身分別係「南光貿易公司」有限公司）同1987年9月21號成立嘅原新華通訊社澳門分社，新華通訊社澳門分社喺2000年1月18日改名做澳門中聯辦之後，作為新聞機構嘅新華通訊社澳門分社另行註冊成立。


前四句可以講係奇觀，第三句幾乎全句都係仄聲，第四句嘅「空悠悠」係三平調煞尾，呢兩個都係格律詩聲律大忌，齋第三句就破到個格好誇張。然後喺內容上，「黃鶴」兩隻字出現咗三次，呢個係重複大忌，一般嘅詩噉寫法會顯得累贅譖氣。


輔仁文社喺一八九二年三月十三號成立，時爲大清光緒十八年，會址喺中環百子里，骨幹有楊衢雲、謝纘泰等人。一八九五年二月，卽光緒廿一年，唔少成員加入興中會，當時正值大清同日本打甲午戰爭末段，幾個月後大清戰敗，簽馬關條約。


佢透過2004年無綫電視第18期藝員訓練班入行，用「陳堃」個名參演過唔少電視劇，出名角色有《學警雄心》嘅郭啟邦。2012年底轉投香港電視網絡，出名角色有《來生不做香港人》嘅彭世澤。因為香港電視網絡唔獲發牌，佢轉到中國大陸發展，之後改過個名叫「陳一天」。


可打丁宜路，又叫做聯邦路號3，係市鎮主要同烏魯哋南隔住20公里嘅新山同埋地不佬，北隔住20公里嘅哥打丁宜連接喺一起嘅高速公路。可打丁宜路同埋向南嘅地不佬高速公路  係同一條路。同時，哋南河路 ，又叫做州路號8，同喺北部嘅聯邦路號94同其近烏魯哋南嘅哋南河村  鏈接喺一起。


烏魯哋南呢個地區係唐人港主由19世紀喺港腳哋南河開發嚟種黑兒茶同埋黑胡椒粉。港主系統由1910年代被廢除之後，呢個地區就由唐人同埋印度人被用嚟種橡膠。由馬來西亞獨立之後，烏魯哋南又轉換種油棕櫚樹。2006年12月，烏魯哋南同柔佛州嘅其他地區由落咗幾日嘅大雨，就惹到柔佛州好多部分遭受大量嘅水災，包括烏魯哋南同埋佢周圍嘅地區。


乙巳占，占星書來，大唐李淳風所寫，有十卷。顯慶元年，即西元六五六年，呢年稍後所寫，喺開元占經之前。當中收集咗舊時占星記載，而再加以揀擇，去除咗為權為財曲解，保留精華。故此無開元占經咁雜。原本已失，今本十卷一百項，第十卷尤其多。


長屋係喺世界各地，包括亞洲、歐洲同北美洲人民起嘅一種長、按比例縮細同一個單位嘅建築。大多數係用木頭製成，喺好多文化入面都係早期嘅永久性建築，入面住咗幾個家庭。依家住喺長屋嘅人多數係原居民。長屋可以長到幾百米，係一個大家庭數百名成員嘅家。


紫荊樓係香港懲教署轄下嘅一間中途宿舍，位於新界大欖涌路18號C座。喺1984年投入服務，2002年搬到呢度。收容喺教導所或戒毒所釋放出來嘅女性受監管嘅人同參與「監管試釋計劃」、「釋前就業計劃」或「監管釋囚計劃」嘅成年女性受監管嘅人。


《電燈膽》係香港女子組合Cookies成員鄧麗欣喺2007年出嘅粵語歌，亦係佢首本名曲。《電燈膽》嘅作曲、填詞都係李峻一，收錄喺專輯《Dating Stephy》。《電燈膽》做咗三台冠軍歌，仲攞到2007年度十大中文金曲頒獎禮嘅十大歌曲獎，當年仲攞到陳奕迅認證做年度Hit歌，亦喺叱咤903攞到超過200次嘅播放率。


雞場街原義取自於閩南文「街場街」，意思係形容佢係繁忙嘅街道，而閩南文嘅「街場」同「雞場」同音，所以逐漸將佢演變叫做雞場街。另外，由於馬六甲州曾經畀荷蘭殖民統治，雞場街亦被改名做Jonker Walk，主要係指荷蘭貴族街。


雞場街依家打造成為出名繁華嘅文化旅遊景點，因為早喺中國明代出名外交使節鄭和七次遠洋航海，並且六次駐節馬六甲時，喺當地設立「官廠」，亦令以雞場街為主幹嘅廿幾條周邊街巷成為當時華人遷居南洋最早集中聚居地區。


但係，雞場街喺1990年代開始走向沒落，好多當地居民遷移新區，造成老街城區人去樓空，失去原有繁華景象。當時，馬六甲州政府意識到危機，並喺2000年提出成立雞場街文化坊嘅倡議，同時委任以馬六甲州資深行政議員拿督威拉顏文龍太平局紳博士為首嘅工委會，領導開展雞場街發展建設工作。


經過多年規劃經營之下，雞場街以及周邊街巷嘅百年老房古建成功得以保留，並獲注入新元素，包括辟設每逢星期五至星期日，一連三日傍晚開始至淩凌晨嘅夜市，進而擺攤展售各種地道美食、精美藝品、出名土產等，造就無數商機，間接恢覆過去嘅繁榮現象。


由2008年7月7號開始，雞場街老街城區成功獲得聯合國教科文組織名列世界文化遺產，每年吸引超過2000萬名遊客到訪觀光。2017年3月19號，南京市人民政府贈送一對漢白玉獅畀馬六甲市，並將呢對漢白玉獅安置喺雞場街世界文化遺產公園入口處，作為兩市喺2008年開始締結成為友好城市嘅友誼象徵。


用家創新係廿世尾興起嘅一個諗頭，指由用家作出嘅創新－現實表明，無論一件產品質素做到幾咁好，都冇可能會做到完美噉達到每位消費者嘅需要，而喺呢個時候，消費者好多時都會親自郁手改良件產品，想令件產品更加合符自己嘅需要。


例如電子遊戲業就有遊戲模組嘅現象－有好多受歡迎嘅電子遊戲嘅玩家，都會或多或少噉對隻遊戲唔係完全滿意，於是佢哋當中有啲就會編寫所謂嘅遊戲模組程式，用呢啲程式嚟改變隻遊戲嘅內容，遊戲模組有陣時會俾人放上網，仲可能因為整得好而吸引大量嘅玩家下載嚟用，俾人指可以算係由用家做嘅創新。


20世紀中期之前，石斑魚唔算好貴，整呢味菜式多數都用石斑魚，但隨住時代變遷，有商家為咗慳成本，會用龍脷或者鯰魚呢啲比較平嘅魚代替。不過，自從香港嘅《商品說明條例》實施咗之後，呢味菜式如果無用到石斑去整，都唔可以叫做「粟米石斑」，否則就係虛假商品說明。


國際刑警龍志強因破獲大販毒集團幾億毒品交易，被販毒集團報復，請咗玫瑰夫人嘅殺手集團喺美國殺龍志強全家。龍志強最終身還，玫瑰夫人捉走咗龍志強嘅八歲女Phoenix，將佢洗腦，並同另外七男女訓練成超級殺手。


十五年後，七名超級殺手開始執行任務，代號「絕色武器」，七人各有偽造嘅平民身份，分別隱藏喺洛杉磯、香港、台灣、東京等各大城市，而隱藏喺台灣一大學內就係Phoenix。而龍志強亦重投國際刑警，佢哋更懷疑「絕色武器」就係玫瑰夫人集團嘅死灰復燃。


，堂號潤澤，喺廣州市海珠區崙頭村啟明坊，係崙頭黎氏四世祖南溟公嘅祠堂，清乾隆四十八年起好。建築坐北向南，由正祠同襯祠組成。中軸線主體建築依次係頭門、拜亭、潤澤堂、祖堂，兩邊係襯祠。南溟黎公祠嘅建築形式同裝飾係典型嶺南祠堂嘅風格，有比較強嘅嶺南特色。


原本佢哋堂兄弟追隨舊主馬超，但後來馬超畀曹操打沉咗，於是佢哋兩個跟馬超投靠咗漢中嘅張魯。後來馬超覺得跟唔落張魯，於是又投靠咗劉備，龐柔就跟住馬超去咗蜀漢集團，反而佢嘅堂細佬龐德留咗喺漢中，後來曹操打敗張魯，龐德就轉跟咗曹操。


樊城之戰時，龐德同關羽作戰，當時魏軍諸將唔信得過龐德，因爲龐德嘅堂兄龐柔就喺敵方佔據嘅漢中度，驚龐德會反骨。於是龐德話到明佢誓死追隨曹魏。後來樊城之戰龐德輸咗，畀關羽俘獲，關羽亦都以佢堂兄龐柔喺蜀漢度爲由，要佢投降，但龐德反而鬧關羽，於是畀關羽殺咗。


2014年6月，Lay以個人名義進行主持活動，先後主持《音樂風雲榜》、《全球中文音樂榜上榜》、《亞運會特派記者》、《2015央視網絡春晚》等節目，並參與錄製《星廚駕到》、《星星的密室》、《年代秀》、《奔跑吧兄弟》、《極限挑戰》等綜藝節目。


2015年1月13號，啱啱主持完CCTV網絡春晚大型晚會，就趕去廣州，喺北京遇上塞車，最後喺機場轉咗航班至去到廣州。本來喺2月13號，Lay重有遞啲演出活動，但佢認為畀呢啲返鄉嘅外來工人群做公益，送出一點關心同幫助，係比任何演出都有意義嘅事，呢啲對佢嚟講更加重要，所以佢特登飛來雲浮，一定要參加呢次活動。


如果俾抗原激活B淋巴細胞, 佢哋就會經過一連串嘅反應分化成漿細胞 , 又可以理解為會分泌抗體嘅細胞。除咗抗原, B淋巴細胞係需要輔助T細胞 去開始分化。 液性免疫嘅特色係呢個反應係會根據入侵嘅抗原去度身訂做一隻抗體。


育賢坊係香港上環醫院道上面一處住宅區，近樂善堂梁銶琚書院南邊山腰上一個平台，由高街近前港島總區刑事總部東邊有小路階級上路入村，下路通去國家醫院、贊育醫院、英皇佐治五世公園附近。育賢坊有幾幢唐樓育賢樓、頌賢閣組成一個小社區，環境類似永利街，政府喺空地起咗一個公園仔社區設施。


《Speak Love》係香港女子組合COLLAR嘅第八首單曲，由Andreas “Ndy” Jamsheree、Anna Mosten、Irma Eriksson Wadström作曲，梁嘉茵填詞，喺2023年9月27號推出。


花蓮縣政府係中華民國台灣花蓮縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。花蓮縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，花蓮縣嘅自治監督機關亦改為行政院各部會。


依個時候成吉思汗想進攻金朝，就首先進攻臣屬金朝嘅西夏，西夏向金朝求救，完顏永濟唔理。西夏向蒙古屈服之後，成吉思汗由1211年開始大舉進攻金朝，金兵擋唔住。1211年九月，蒙古軍逼近中都，但係因為城防堅固兼且有重兵防守，於是退兵。


課室、有蓋學生候車處、運動場、集會禮堂、制服團隊室、宗教室、體育科用品室、醫療室、電腦室及電腦輔助教學室、言語治療室、自閉症學生輔導室、學生行為輔導室、多媒體教具製作室、音樂室、社工室、主題教學區、自理室、設計與科技室、視覺藝術室、教具資源室、家政室、學生活動室、會議室、圖書館、多感官功能治療室。


輪盤係種賭錢遊戲，亦係賭場常見嘅遊戲，由莊家控制住一個分好多格嘅轉盤，入面有個白波，等玩家落完注後，莊家會轉輪盤，白波入到邊格，呢一格個號碼就係中獎號碼。玩家除咗可以估號碼，重可以估顏色、單雙、大細等等，玩法比起賭骰仔更多花臣。


喺台北市第二選舉區，台北市議員王世堅對上現任立委何志偉。其中王世堅喺3月20號喺多位英系議員洪健益、林世宗、劉耀仁、張文潔、吳沛憶同埋在地里長陪同下，前往台北市黨部進行登記。但之後雙方指控互相指控對方抹黑，甚至傳出要黨主席賴清德調停。


喺台北市第四選舉區，民進黨現任立委高嘉瑜喺黨內並未有面對競爭，但由於高嘉瑜喺黨內同一啲其他人嘅爭議，令佢未得到黨內一啲人嘅支持，有啲綠營側翼甚至對佢作出攻擊。另一方面，同屬綠營嘅基進黨台北市黨部主委吳欣岱表明有意挑戰呢個選區，其中喺4月8日，吳欣岱嘅服務處開幕茶會入面，陳時中、徐國勇、姚文智都有到場出席，徐國勇更當場表態支持吳欣岱選立委。


喺台中市第六選區，市議員江肇國、黃守達、前市議員何敏誠嘅仔何昆霖登記參選，分別代表「正國會」、「新潮流」同埋「何家班」參與初選，形成三強爭霸局面。其中黃守達得到前老闆兼黨友立委吳思瑤嘅支持，江肇國就得到黨友市議員陳雅惠支持，而何昆霖就得到23位東南區與西區里長力挺。


陳曉晴係香港女藝人，早年做過模特兒，又拍過幾套電影，曾報名參選2015年度香港小姐競選但未能入圍最後12強，2017年開始轉型做武術藝人，曾創立舞蹈武術女子組合「炫風少女」，而家佢係一位武術指導，擅長吊威也特技。


黃現璠故居係過世嘅中國現代民族學奠基人黃現璠舊時住過嘅屋。黃現璠故居一共有四處，一處響佢出生地扶綏縣渠舊鎮三合村渠思屯，另三處響桂林市。而家保存完好嘅只有渠思屯嗰邊，嗰個故居而家係黃現璠個孫黃君定繼承嘅產業，由佢維修管理。


渠思屯嘅黃現璠故居位於今日中國廣西壯族自治區崇左市扶綏縣渠舊鎮三合村渠思屯。扶綏縣嘅人口44萬，其中壯族人口35.7萬，大概佔咗成個縣總人口嘅82%。渠思屯嘅人口有3600人，其中壯族人口3570人，大概佔咗成個屯總人口嘅99.


由於渠思屯離城鎮不遠，居住地區長期穩定，故多為土木結構嘅兩耳三間的樓房、平房或四周築圍牆建成四合院，堂屋、臥房、廚房、畜厩分設。渠思屯黃現璠故居初建時即為此類土木結構嘅兩耳三間的樓房，堂屋、臥房、廚房、畜厩分設。


李隆俊，係韓國李氏朝鮮第25位國王哲宗李昪嫡長子同朝鮮孝宗李淏最後之嫡子。永惠翁主異母兄。佢係李氏朝鮮第19位國王李元範做有一嫡長子同金汶根女哲仁王后金氏生，佢爲出生卽時李氏朝鮮王族封爵做元子。1859年1月25號父王哲宗李昪王命他做名字作，大臣爲洪字福字長字祿字, 胤字重字, 隆字俊字。


林輝長大後拎到香港嶺南大學社會科學學士、香港中文大學社會工作碩士。喺嶺南大學嗰陣，佢曾做過社會科學系會執委會嘅外務副會長、評議會主席同埋學生會代表會修章委員會主席，重同時發起反對喺嶺南大學好近嘅地方起私人住宅嘅「藍色行動」。


2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中1條係運輸署建議九巴開嘅13X支線，由安達臣道發展區開出，經秀茂坪道、啟祥道，特快直達尖沙咀，路線編號係213X。


細細個開始就以演歌歌手為夢想，接受老豆嘅嚴格歌唱訓練，5歲首度登台，小學至初中時經常喺四國地區嘅各種歌唱比賽攞獎。中三嗰陣喺「瀨戶內卡拉OK歌謠賽十周年記念全國大賽」贏得總冠軍，獲得其中一位評判賞識，邀請佢去到初中畢業之後去東京發展。


2000年舉行第一場演唱會，俾King Records監製三嶋章夫所賞識，其後正式成為King Records嘅歌手。至今共推出33張單曲、10張原創大碟同2張精選集，歌手出道嗰陣嘅唱片唔賣得，但之後就穩步上揚。


海德公園係英國倫敦最大嘅皇家公園，位於倫敦中心嘅西敏寺地區，面積1.4平方公里，係倫敦最大嘅皇家庭園，同時亦係一級登錄公園。呢個公園畀九曲湖同長湖分為兩部分。好多人以為佢隔籬嘅肯辛頓花園係海德公園一部分，嚴格嚟講佢哋係兩個公園。


環線同區域線嘅貝斯沃特站臨近公園西北面嘅女王道站。另一個環線同區域線嘅地鐵站High Street Kensington tube station亦近肯辛頓花園西南面嘅肯辛頓宮。貝克盧線、環線、區域線、漢默史密斯及城市線嘅帕丁頓站就同Lancaster Gate站距離較近，行一小段距離就可以到達海德公園。


海德公園周邊環繞住一啲主要幹道。公園徑屬於倫敦內環公路一部分，喺倫敦交通擠塞稅區域邊緣。穿越倫敦西部嘅A4公路經過公園東南角，前往米爾頓凱恩斯同英格蘭中部地區嘅A5公路就經過Marble Arch西北面。


3號單車超級高速公路由蘭卡斯特門出發，沿海德公園北部邊緣延伸，係一條由倫敦交通局負責管理嘅單車徑。3號自行車超級高速公路去倫敦城同西敏方向途經海德公園角。呢條單車徑喺2018年9月開放，獨立設置路牌，同其他道路交通隔開。


作為BANDAI研發嘅DATA CARDDASS街頭卡片互動機器系列，喺光之美少女系列嘅運行同時，都打算展開自己嘅原創角色活動，所以同日昇公司合作撰寫以偶像為題材嘅遊戲故事。2012年10月25日推出街機遊戲，日昇動畫製作嘅電視動畫喺2012年10月8日喺東京電視台開始播放。


同2000年代出過嘅猛獅A34一樣，猛獅A95底盤有打直擺嘅後置式臥置引擎，散熱水箱擺喺引擎右邊。中軸係驅動軸，而尾軸係輔助車軸。佢可以配10.5升嘅猛獅D2066LUH32或D2066LUH33引擎。


2016年，再有一批共60架猛獅A95喺新加坡投入服務，全部由新加坡政府擁有。2017年新加坡再引入122架猛獅A95，有一架改配歐盟六型排放嘅引擎。2018至2020年同埋2020年開始再分兩批引入250架同埋111架猛獅A95巴士。


喺2016年，有一部全長12.8米、有三隻門兩條樓梯嘅猛獅A95向公眾展示，巴士喺2017年3月開始為期半年嘅試驗行駛。2021年新加坡政府引入50架三門猛獅A95巴士，尾門由黐住中門改為擺喺尾輪跨，樓梯由中軸嘅左邊車轆對上改咗去右邊車轆對上。


香港嘅非專營巴士公司新輝旅遊喺2015年5月出咗一架猛獅A95開篷巴士，成為香港第一間擁有猛獅A95巴士嘅公司，2017年再引入一架。冠忠巴士喺2015至2016接收9架猛獅A95巴士，東洋旅行社喺2015年接收咗兩架猛獅A95開篷巴士，金亮香港旅運喺2015至2016年接收咗兩架猛獅A95開篷巴士。


水晶巴士控股喺2017年3月引入一架猛獅A95巴士，以「水晶巴士」名義營運，車上設有多個卡位同埋娛樂設施，畀乘客一面觀光一面食嘢，同年底再引入一架。愉景灣交通服務有限公司喺2017年中引入4架猛獅A95，2020年中再引入兩架猛獅A95。


專營巴士公司方面，九龍巴士喺2015年接收咗一架猛獅A95樣辦車，2016年接收多20架ND323F，2018年接收1架改配順豐客車自家設計車身同埋「城市脈搏」車身規格嘅ND323F，2022年接收咗7架12.


2014年8月31號晏晝兩點幾，筷子基海灣南街威翠花園A座四樓傳出怪味，居民懷疑有單位漏石油氣報警求助。經消防到場檢查之後，發現漏氣單位證實煮食爐連接石油氣罐嘅喉老化穿窿搞成，消防隨即將石油氣罐同喉搬到空矌地方，重打開單位門窗散味。


由於個男仔嘅老頭老母到個男仔5歲重未登記渠個名，哈爾姆斯塔德地方法院判罰渠老頭老母5,000瑞典克朗，大約相當於嗰陣時嘅682美元。作為回應，渠老頭老母喺1996年5月將爾個長43個字母嘅名提交註冊，聲稱係「一個大肚婆嘅表現主義所創造出唻嘅藝術」。


報道話，特朗普喺度考慮緊副總統人選，初步有五個人，全部都有豐富嘅政治經驗，但係人選身份就重未公布。但係特朗普並冇排除前黨內對手新澤西州州長克里斯蒂。但係估計特朗普會留返七月舉行嘅黨大會先會公布副手係邊個。


原香港法例，1884年第廿二條，一錢係2⁄15安士。家下香港法例定一錢等於1⁄10両或者十分，1⁄160斤，即係3.779936375克。而錢用響金銀身上，就叫金衡錢，係金衡両1⁄10，不過換返十進制係3.


《黑白》，係一套由游堅煜執導嘅台灣電影。竇智孔、王傳一、李妍憬、張靜之主演，喺2013年拍，故事背景係1998年經濟起飛嘅台灣高雄，當時黑道、白道嘅利益糾葛緊緊纏繞著社會脈動，藉由黑白來探討人生因果。


此後施理華加入葡萄牙海軍，通過自身勤力令軍銜逐漸提升到海軍上將。1876年至1879年間擔任澳門總督。1880年任莫三鼻給總督。1881年任葡屬印度總督。1891年至1893年期間，擔任葡國駐巴西嘅首任大使。


1992年徐順全得到新加坡民主黨創黨人詹時中介紹入黨。1993年徐順全被指濫用大學研究基金被新加坡國立大學開除之後，徐順全隨即進行絕食抗議。詹時中同徐順全喺事件上意見不合，引致黨內分歧，民主黨中委最終支持徐順全。


徐順全加入新加坡民主黨之後，長年參選新加坡唔同嘅選舉，但都未能獲勝，1997年新加坡民主黨輸嗮國會議席之後都冇贏過一個國會議席。不過，去到2020年新加坡大選嗰陣，佢就出戰武吉巴督單選區，獲得45.2%得票，以2,712票之差輸咗畀人民行動黨角逐連任嘅穆仁理。


徐順全早年嘅政治作風都被視為激進派，甚至因為言論惹上官非，因為無法賠償而宣告破產，2006年同2011年都冇辦法參加大選。2012年徐順全至籌到錢打甩破產令。由2015年新加坡大選起，佢開始塑造偏向溫和嘅新形象。


另外，佢亦不時批評人民行動黨嘅部長自視過高，領取優厚薪金，但就唔願意實施最低工資等有利民生嘅政策。例如喺武漢肺炎疫情期間，佢就喺社交媒體批評新加坡貿易和工業部部長陳振聲話香港人無腦嘅言論，而陳振聲反對新加坡全民戴口罩，反過來新加坡一度成為全東南亞最多武漢肺炎確診個案嘅國家。


臺13線係臺灣一條省道。北邊由新竹市香山區內湖開始，經苗栗縣頭份市尖山下、頭屋鄉、苗栗市、銅鑼鄉、三義鄉、臺中市后里區，至終點豐原區，全長69.241公里。其中尖山至豐原路段係臺灣北部地區去苗栗縣、臺中市山線地區必經要道，俗稱「尖豐公路」。


岸谷五朗係日本電影、電視劇演員同電台節目主持人。佢嚮日本東京都出世，大學讀咗一半就從中央大學退咗學。身高175cm，血型O型，而家已婚，老婆岸谷香，係日本女子流行樂隊PRINCESS PRINCESS嘅主唱。


英國皇家舞蹈學院係英國嘅一個組織，專門制定有關教舞同學舞嘅考試同規範，尤其集中於芭蕾舞。英國皇家舞蹈學院喺 1920 年建立於英國倫敦，喺 1935 年得到皇家特許狀，成為英國最有影響力嘅芭蕾舞組織。


英國皇家舞蹈學院嘅目的係要提升英國嘅芭蕾舞水準，為芭蕾舞要點教作出咗個基準，出咗一大班出色嘅歐洲芭蕾舞蹈員，而因為英國嘅龐大影響力，令美加同澳紐等嘅國家都係跟 RAD 嗰套教法嘅，令 RAD 嘅芭蕾舞教法傳播到全世界。


2018年3月25號凌晨三點左右，御景灣大廈管理員巡樓期間，突然聽到火警鐘響，之後發現大廈大堂冒煙，立即打三條九報警。消防員去到現場發現大廈停車場一間雜物房入邊有洗衣機火燭，即刻拖喉將火救熄。消防員入到雜物房檢查，發現火燭源頭係一部洗衣機，初步懷疑洗衣機嘅插蘇過熱，產生火花搞到火警。


2021年2月28號，律政司以港版國安法「串謀顛覆國家政權」嘅罪名起訴包括何桂藍在內嘅47位參與民主派初選嘅參與者。港版國安法指定法官、總裁判官蘇惠德，由3月1號到4號喺西九龍裁判法院馬拉松式開庭。何桂藍喺法庭講咗五分鐘嘅陳辭，講明唔會接受任何限制言論自由嘅保釋條件，但蘇惠德攞國家安全做理由唔畀佢保釋。


國立臺南高級工業職業學校，簡稱臺南高工、南工，係喺臺灣臺南市永康區一間技術型高級中等學校。1941年4月1號創立，原名「台南州立台南工業學校」，初設機械、電氣、工業化學、土木、建築五科，招收國民學校畢業生，修業年限係五年，因值二次世界大戰，五年課程濃縮為四年。


容家耀於2014年畢業於王肇枝中學，2018年畢業於香港城市大學媒體與傳播系，主修媒體與傳播。早於大學兩年級暑假時，容家耀獲聘為香港電台新聞部實習記者，其後成為兼職記者。到三年級時轉到無綫電視新聞部擔任實習記者，其後再成為兼職記者，畢業後加盟成為全職港聞組記者。


2010年3月30號，洪良國際因為違反咗《證券及期貨條例》而畀香港證監會勒令停牌，重要求法院凍結佢嘅資產。之後，洪良國際宣佈推遲公佈2009年年度業績，又畀人剔除出恒生綜合指數。畢馬威會計師事務所喺嗰年5月辭任公司核數師。


李海燕同衛鼎儀相戀，但係被逼嫁俾富商賈彥齡，俾鼎儀誤會佢貪圖富貴。鼎儀識咗賈季蘭，之後發現海燕竟然係季蘭阿嫂，佢同海燕糾纏嗰陣，俾彥齡誤會佢兩個有路，誤殺咗海燕。廿年後，彥齡出獄，鼎儀亦都喺南洋返來，重同彥齡講返當年被誤會嘅真相。


白圖泰，全名阿布·阿卜杜拉·穆罕默德·伊賓·阿卜杜拉·伊賓·穆罕默德·伊賓·易卜拉欣·賴華迪·團智·伊賓·白圖泰，係摩洛哥柏柏爾人旅行家。佢早年到過麥加朝聖，之後一路旅行，由非洲一帶行到遠東，直到中國。


榕光社前身係榕光社老人服務團，喺1989年創立，為當時喺慈雲山屋邨重建受影響嘅無依無靠獨居長者，提供各項所需服務，為長者間建立友誼同守望相助嘅精神。榕光社一直全心全意向全香港嘅獨居無依長者提供多元化服務。


荷蘭喺2020年2月27號出現第一單感染個案，嗰時有位沙上洛恩籍嘅男仔喺意大利倫巴第大區玩完之後返到荷蘭北布拉班蒂爾堡嘅時候被確診有武漢肺炎。第二日又出第二單感染個案，患者係北荷蘭阿姆斯特丹籍嘅女仔，曾經去過意大利。


踏入三月上旬，單純喺3月1號確診咗三單武漢肺炎個案。之後感染案例開始直線上升。到3月6號，感染個案破咗三位數大關，亦出現第一單死亡個案，死者係位86歲嘅老坑，喺南荷蘭鹿特丹感染咗武漢肺炎後直接瓜老襯。


到3月9號爲止，感染個案馬上破咗三百大關，死亡個案上升到4單。而且有⅓嘅總感染個案都喺北布拉班入面發生。北布拉班州長馬克呂特宣佈市民出街或社交接觸時都要避免握手，重提醒冇乜事都暫時唔好嚟北布拉班，若果喺北布拉班地區開工嘅盡量居家辦公。


3月13號，感染個案突破八百大關，死亡個案達到兩位數。政府隨即宣佈取消往返中國大陸、意大利同南韓、伊朗境內嘅航班。喺國際消費者權益日，總感染個案達到四位數，死亡個案達到廿單。連公開衛生服務總部話荷蘭境內可能有6000人成為感染個案，但需要做進一步檢測先至得。


踏入三月下旬，到3月22號為止，感染個案破咗四千大關，死亡個案去到179單。荷蘭奧林匹克體育委員會發咗封信畀國際奧委會，話到今年喺日本東京舉辦嘅奧運淨喺確保武漢肺炎疫情得到有效控制嘅情況下先至有得舉辦。


胡音係一個鋼琴老師，佢女友林青係一個舞蹈員，喺夜總會表演。有一晚，胡音嘅兩個好朋友兼同屋住梁福同鄧聲喺街見到一個被遺棄嘅BB女，兩人收養咗個女嬰。之後，胡音亦加入做咗個BB女嘅爸爸，被林青誤會佢已經結咗婚，女都有埋。


景德鎮，以青花瓷器聞名世界，號稱瓷都。朱仙鎮，響較北地方，水陸交通同商貿重地。以木版年畫聞名。漢口鎮，水陸交通樞紐，商賈雲集，有「楚中第一繁盛，九省通衢」美譽。而佛山鎮係南方手工業重鎮，鐵器陶瓷都出名。


劍河個名係一個左借右借嘅故事。條河古時叫「格蘭打」，後來有人喺河邊起咗條村，於是叫條村做「格蘭打橋」。條村個名慢慢演化成「劍橋」，並因為劍橋大學嘅成立而令到條村出名過條河。所以中世紀時，啲人就掉返轉用條村個名嚟叫返條河，變成「劍河」。


佢最出名嘅作品係關於古羅馬軍事，並定喺古羅馬帝國嘅日耳曼尼亞邊地嘅德魯杜巴格嘅虛擬小說系列，敍述咗古羅馬喺朱里亞·克勞狄王朝對日耳曼尼亞發動嘅第二次侵略。系列到今日一共有4部，係當今以描述日耳曼尼亞英雄阿米尼烏斯為主嘅最詳細虛擬小說。


香港跨年倒數，2022年之前叫香港除夕倒數，係香港自2007年底嘅元旦前夕開始每年搞嘅大型跨年倒數活動，由香港旅遊發展局主辦，地點係維多利亞港兩岸，主要係煙花同音樂匯演。2007年到2014年活動都係由新世界發展冠名贊助，2015年開始每年由唔同機構冠名贊助。


2007年到2017年活動由無綫電視翡翠台直播，2018年改由香港電視娛樂ViuTV直播，另外收費電視Now TV更會安排4K直播，係香港頭一個獲安排4K直播嘅活動。受疫情影響，活動曾經喺2020年底同2021年底停辦，另外2021年底用「香港跨年倒數演唱會」活動取代，到2022年底正式復辦。


不過，由於14號綫實行咗快慢綫，兩綫嘅列車行嘅軌道都唔同。按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。不過14號綫嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站。


喺呢個站東邊有三條交叉渡綫響度，每條軌道之間各一個。其中月台前邊嗰兩條交叉渡綫係畀慢車因臨時停車避咗快車後開出時或每日慢車尾班車收車返入鄧村車輛段用。而兩個月台之間嗰條交叉渡綫除咗係每日慢車尾班車收車返入鄧村車輛段用之外，亦可以喺突發事件情況下用到，嗰時專門畀喺赤草站以東北啲車站出冬瓜豆腐時，啲車會攞呢個站做總站，屆時去從化市區或城郊一帶嘅需要轉乘其它交通工具。


喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。不過嗰時工程名攞咗鄧村站。


為咗方便啲人出入站，喺地面嘅站廳中心、地上2樓嘅站廳就企正喺5號綫嘅月台下面，除咗6號綫嘅各個站台北邊之外，其他都係收費區，四周圍俾人行通道、車站商舖圍住嗮，而呢個站重整咗好多部𨋢、扶手電梯同埋樓梯畀乘客去到站廳同邊條路線嘅月台都得。


但由於5號綫嘅月台頂棚設計得唔係幾好，喺落雨天氣嗰陣冇乜點嚟避雨都有，尤其係橫風橫雨天氣，成個月台都俾雨水整濕嗮。佢爲咗費事影響司機駕駛，落雨天時係唔畀乘客喺月台度撐把遮嚟避雨。不過喺5號綫月台嘅東邊頂棚有「愛心驛站」嘅箱型密封等車區響度，呢度可以用嚟幫乘客擋風擋雨嘅。


喺1997年嘅城市快速軌道交通線網規劃嘅A方案入面講咗，嗰時嘅3號線喺大坦沙入面整咗個站出嚟。但嗰時係同而家河沙站嘅位差唔多到。但係到咗2003年先至話咗係而家嘅5號綫同6號綫會停呢個站，嗰時就改名嗌「大坦沙南站」，就同而家嘅位有啲向咗北移咗啲噉，變成5號綫同6號綫嘅一個平行轉車車站。


呢個站係成個大坦沙入面，最早開嘅地鐵站，喺2013年12月28號之前，佢嘅主要服務對象一直係大坦沙嘅部分城中村同住宅區，但實際凈係得住喺大坦沙嘅中間同南邊嘅居民行15分鐘以內嘅路嚟呢個站度坐車或落車，而凈低嗰啲都要轉巴士往返坦尾站先至得。


嗰時嘅5號綫係大坦沙島入面，除咗珠江大橋之外嘅快捷對外交通方式，所以客流量方面都幾多下。喺2013年12月28號嘅6號綫開通咗之後，住喺大坦沙島北邊嘅居民重可以去同佢近啲嘅河沙站度坐地鐵，所以呢個站嘅主要服務對象已經減到得返住喺大坦沙南邊啲居民。


《獅子山下的故事》，前名《獅子山下·情》，係套2022年中國電視劇，為慶祝香港主權移交25週年而製作，國家廣播電視總局2021年網絡視聽節目精品創作傳播工程嘅入選作品，由紫荊文化集團有限公司、上海騰訊企鵝影視文化傳播有限公司、北京凡一文化傳播有限公司出品同埋北京凡一文化傳播有限公司製作，黃覺同胡杏兒領銜主演，李治廷、謝君豪、吳千語、樊亦敏、周柏豪、許雅婷、梁靖康、陳家樂、楊明娜及熊黛林主演，聶遠同埋翁虹特邀主演，譚耀文同埋羅嘉良特別演出。


2020年7月尾，譚香文忽然跳過當時訂立嘅泛民主派初選機制，話要喺第7屆香港立法會選舉出選會計界，挑戰時任議員梁繼昌。但其後特區政府以武肺疫情為由將選舉延後一年，選舉工程暫停。之後，由於北京同特區政府未諮詢香港人、甚至乎泛民主派之下，大幅度削減直選議席比例同單方面設立國安審查，好多主流民主派組織都選擇唔參加呢次選舉。


紅色象徵人民面對挑戰時勇敢堅毅嘅精神。白色象徵住人民純潔同高尚。藍色象徵人民團結、融洽、和睦生活埋一齊。新月圖案象徵伊斯蘭教，係馬來西亞聯邦官方宗教。十四角星又叫做「聯邦之星」，象徵住馬來西亞聯邦政府聯合、團結一致。


張誠，中華民國陸軍上校，臺灣外省客家人，亦係台灣嘅火箭科學家、監獄教誨師、國立中央大學教授同政治人物，曾係國軍雄三飛彈專案總工程師。上校28年退伍後曾代表民國黨參選立委。現任國立中央大學企業管理學系兼任助理教授、中華民國解癮戒毒協會資深顧問。


飲早茶群組，或者叫飲茶群組，係指喺武漢肺炎廣東疫情入面，懷疑因為有患者喺2021年5月喺廣州荔灣區幾間茶樓飲早茶而傳播武漢肺炎嘅一個感染者群組。截至5月28號，呢個群組入面共有14人確診患上武漢肺炎。


最初，炳勝只係一間喺廣州海印一處86平方米嘅地做大牌檔小食店，生意亦唔係太好，每做一千蚊生意，單係燃油錢就要5舊幾，入不敷出。後來，有感到廣州人鍾意食魚生，於是就將魚生加入菜單，就係咁靠一味「冰盤魚生」起家，逐漸發大嚟搞成為「炳勝飲食集團」。


曹嗣標又叫做開收銀嘅細佬曹嗣全去農業工程技術學院學廚，曹嗣全喺2013年獲得「中國最受矚目青年廚師」稱號，佢擅長改良經典粵菜，創出黑叉燒、灌湯燒鵝、豉油王鵝腸、和味豬手、脆皮叉燒、秘制真味鷄等招牌菜。


2002年開始，炳勝開始發大嚟搞，喺天河石牌開店。2009年，炳勝一擲7千萬，喺廣州珠江新城開設旗艦店。集團屬下有5個品牌，共14間舖，分別喺廣州同深圳經營。集團嘅「炳勝公館」同「炳勝私廚」獲《米芝蓮指南》星級餐廳評級。


裹蒸又叫裹蒸糭，係中國廣東肇慶特產嘢食，同其他糭一樣都係用葉包住糯米再包綠豆、肥豬肉等等嘅餡，有時重用五香肉作餡，但裹蒸係包成大大隻枕頭型或者金字塔形，而且傳統上會用冬葉同水草去包。古時重有句詩叫“除夕濃煙籠紫陌，家家塵甑裹蒸香”。


八仙係道教既八位神仙，佢哋分別代表咗男、女、老、幼、貧、賤、富、貴呢八種唔同既人，分別係何仙姑、韓湘子、曹國舅、藍采和、漢鍾離、鐵拐李、呂洞賓、張果老，佢哋都係凡人得道成仙既凡人，性情、性格同埋造型都接近一般人，所以八仙喺民間好受尊崇，佢哋既故事亦都喺民間廣為流傳。


CPAC，可譯有線電視公共事務台，係加拿大唯一一間嘅英法雙語非牟利私營電視台，由該國嘅多間有線電視台合辦，1992年創立，專門直播政治新聞同製作政經節目，透過有線電視、衛星電視、無線訊號同網上直播。直播過嘅新聞可以喺佢哋嘅網站搵得返，搵到嘅直播都可以揀英文傳譯版、法文傳譯版、或者無翻譯嘅原聲版。


CPAC 嘅成立可以追遡到1960年代未期至1970代初期，加拿大有國會議員提出設立 ｢電子版議事錄｣，將國會議事一字不漏咁記錄落來。個台嘅前身係加拿大廣播公司喺1979至1991年間有獨家廣播權嘅國會議事直播，CBC 亦本來應該係創台成員之一，但係喺創台嘅一年前因為政府撥款不足而停止直播並退出 CPAC 計劃。


呢個台轉過兩次名。創台前本來打算叫 Canadian Parliamentary Channel / Chaîne parlementaire canadienne，1992年 CBC 退出之後改稱 Cable Parliamentary Channel / Chaîne parlementaire par câble，1996年改用而今用緊嘅名，簡寫就一直都保留寫 CPAC。


CPAC 嘅成員目前包括加東嘅通訊業巨頭羅渣士、加西嘅 Shaw、魁省嘅 Videotron、安省同魁省嘅 Cogeco、斯高沙省起家嘅 EastLink 同薩省嘅 Access Communications。


播道神學院隸屬中國基督教播道會，1932年由梁貴民牧師喺廣州河南創辦。1932年正式成立日校，定名做「廣州聖經學院」。1937年日本轟炸廣州，神學唔能夠喺原址繼續上課，被逼搬到香港。三年後於廣州復課，冇幾耐之後又因為打仗而停頓。


之後再因為政治局勢改變，喺1949年搬返香港，相繼喺九龍城侯王道同九龍塘根德道上堂。1957年，買咗金巴倫道59號而家嘅院址。1984年，再買咗金巴倫道15號做宿舍，學生人數亦相應增加。2009年，再買咗金巴倫道55號。


東蘭開夏曾經轉過幾次手。2007年8月17號，當時隸屬British City Bus嘅東蘭開夏俾人接管，不過好快就俾Darwen Group收購咗，而東蘭開夏亦改名做Darwen East Lancs。


《太平御覽》話太康在位廿九年。《竹書紀年》就講太康嘅都城喺斟尋。史書話太康沉迷打獵，唔理政事，最尾去洛水北岸打獵嗰陣，俾有窮氏部落首領后羿驅逐，返唔到去夏，喺陽夏住咗十年就病死咗。《尚書·夏書·五子之歌》寫咗太康失國嘅事。


戈蘭高地原本屬於敘利亞，但以色列響1967年嘅六日戰爭，同埋1973年嘅贖罪日戰爭，佔領咗呢塊地。根據聯合國安理會嘅242號決議，以色列應該撤出呢度，不過，喺1981年，以色列通過咗戈蘭高地法，唔單只繼續佔領戈蘭高地，重將渠歸入以色列北區，響戈蘭高地用以色列法律。


有八到十萬阿剌伯人、錫爾凱色人同埋原居民，喺六日戰爭期間離開咗戈蘭高地。以色列政府喺戰後以保安為理由，唔准佢哋返嚟。以色列政府隨即建立殖民區，去到2004年，已經建立咗三十四個殖民區，而家響當地大部分猶太人，都係住響呢啲殖民區。


歐霸係意大利快意工業屬下一間商用車及引擎製造廠，1975年由快意貨車製造廠、Officine Meccaniche、Lancia Veicoli Speciali、Unic同埋Magirus五間公司合併而成，總部設喺意大利北部城市都靈。


喺香港嘅非建制派支持者入面，曾經有人以Marvel Comics整出嚟嘅虛構超級英雄美國隊長造型出現喺一啲抗爭場面，受到傳媒一啲嘅關注。雖然兩代香港嘅美國隊長並無正式嘅傳承關係，但都因為表達唔同於官方嘅政治意見，成為咗政治犯。


《黑市》首播前推出嘅一張用《碟仙》單元嘅宣傳海報，背景黑板畫嘅碟仙圖案，被發現隱藏咗「黑警死全家」、「光復香港」、「時代革命」呢啲己亥逆權運動口號。ViuTV喺官方Facebook專頁轉發製作負責人劉翁嘅聲明，解釋劇照原圖係外判第三方劇組提供，當發現「唔恰當字句」就已經即刻抽起，又重申ViuTV會保持平台中立性，唔容許個別人士利用平台發表個人言論。


阿里斯托芬，古希臘喜劇作家，雅典公民。被人睇成係古希臘喜劇尤其係舊喜劇至重要忌代表。相傳寫有四十四部喜劇，家下重剩返《阿哈奈人》、《騎士》 、《和平》、《雀》、《蛤乸》等十一部。被人叫做「喜劇忌老竇」。


關於渠忌生平我等知得好少。我等估渠向約莫前448年雅典忌一個市區出世，渠阿爸可能叫腓利普斯。由前430年到前428年阿里斯托芬受到好好忌戲劇教育，之後開始發表劇本。一開始嗰三部發表嗰時渠毋寫自己忌名。


渠嘅作品始終涉及到嗰時忌人同事，成日將渠等戲劇化同添尐幽默入去。阿里斯托芬亦都成日引用其他詩人忌作品，阿里斯托芬成日批評，甚至乎嘲弄蘇格拉底等人，尤其係同克利翁敵對。阿里斯托芬向前426年忌作品《巴比倫人》入邊對克利翁忌描寫搞到克利翁告渠誣蔑城邦。


渠三個仔亦都係喜劇作家。前385年上下阿里斯托芬死喺雅典。渠成世大多數時間系向雅典過忌。短期渠亦都向前431年至殖民忌愛琴那島上邊住過。一尊同米南德向一齊忌雙胸像係阿里斯托芬唯一留低忌肖像作品。今日爾尊像向波恩忌博物館入邊展出。


王明方係中國大陸嘅一位政治人物，黑龍江省齊齊哈爾龍江縣人，1974年加入中國共產黨，1976年加入政壇，期間做過黑龍江省郵電管理局工業處副處長、哈爾濱市電話局副局長、黑龍江省郵電管理局黨組成員同政治部副廳級主任、郵電部政治部宣傳部部長、郵電部教育司副司長、人民郵電報社社長、黨委書記、總編輯、安徽省省長助理、常委、秘書長、副書記、政協主席、黨組書記，及中共十六、十七屆中央候補委員。


由本線喺上車之後兩個半鐘頭內轉乘70X、261系路線、270A、276、276A、276B、276P、277X、278X、278P或者279X線，又或者由呢尐線轉乘本線，用八達通畀錢，第二程車費可以減港幣4.


《香港臨時政府宣言》係指2019年10月4號，由香港反修例運動嘅示威者喺LIHKG討論區發起，同埋喺各地宣讀嘅臨時政府宣言。《香港臨時政府宣言》全文近900字，目的係藉此否定香港特別行政區政府嘅合法性。


太空戰士Versus XIII 開發嘅太空戰士系列嘅最新PS3動作遊戲，Fabula Nova Crystallis Final Fantasy XIII計劃嘅第二作。Versus 係拉丁文，意思係「改變方向」。


喺發佈會嘅短片中顯示，遊戲舞台係喺一個近現代嘅世界觀，主角係王族嘅人，他所在嘅王國代代都係守護水晶。主角嘅穿著就好似個普通嘅現代人，但係拿著機槍攻擊佢嘅人全部都係著住中古世紀嘅鎧甲。呢班人係來自外面的世界，而主角就係要由佢哋嘅襲擊之下保護水晶。


麥係第二任香港總督爹核士嘅姨甥。1844年，佢嚟香港幫爹核士手做佢私家祕書。1846年堅升做經歷司，佢接手警察總長。1854年佢做咗經歷司，去到1867年退休為止，一直都係香港政府行政上嘅阿頭。退休嗰陣先45歲。


係廣東廣州嘅一間民國時期建築，喺越秀區文明路嘅廣東省立中山圖書館入面。呢度之所以出名，係因為從1924年1月20號到1924年1月30號搞過一啲有歷史文化記錄嘅嘢。而呢間嘢同佢嘅廣場分別喺1988年同1986年列咗入全國重點文物保護單位。


而呢個大會重揀咗胡漢民、汪精衛、廖仲愷、戴季陶、董平山、李大釗、毛澤東等人做國民黨第一屆或後補嘅中央執行委員，重事先咗中國國民黨嘅改組同第一次實現國共合作。喺呢個會開完之後，由於國共嘅合作，就刮咗埐國民革命嘅運動風暴。


喺1924年，國立廣東大學就喺呢度搞過跑道，變咗廣州歷史以嚟第一個標準嘅運動場，嗰時廣東省嘅運動會同大型嘅政治集會就喺呢度辦。而孫中山就喺呢年嘅呢度發佈過演講。甚至喺1926年，國民革命軍就喺呢度搞過北伐，而呢間廣場就俾人話成係革命廣場。


金喺加州出世同長大，喺2000年代初入咗美國海軍，之後獲得咗一個銀星勳章。喺美國水手期間，金亦都獲得咗數學同醫學博士學位，並喺2017年成為咗美國太空總署太空人組22號嘅一員。佢喺2020年完成咗佢嘅太空員培訓，並喺2020年12月開始咗等待阿提米絲計劃嘅飛行任務。


1971年馬東石喺南韓首爾出世，1990年佢去咗美國哥倫布州立社區學院留學，佢喺美國留學嗰陣讀咗體育系，因此佢嘅英文好流利。喺佢畢咗業之後，佢繼續喺當地定居，佢曾經係美國綜合格鬥UFC運動員馬克·科爾曼嘅私人教練。


蒸餾酒，當中好多亦會叫烈酒，係經蒸餾過程令酒精濃度更高嘅酒。正常釀酒酒精濃度只係去到十幾度，但如果經過反覆蒸餾，濃度閒閒地有三四十度。拔蘭地、伏特加、氈酒、特基拿、冧酒、威士忌、燒酒都係比較出名嘅蒸餾酒。


何志偉係臺灣民主進步黨政治人，現任立法委員，曾經做過臺北市議會議員，2014年獲第一高票連任。早期為從事電台節目主持人、黨工出身。2018年，時任臺北市第二選舉區立委姚文智請辭後，何志偉獲得黨內徵召參與補選並勝出。


謝龍介喺臺灣臺南市出世，喺2015年10月28號嘅《新聞挖挖哇》節目中表示，佢喺赤崁樓旁出世，自細個喺臺南孔廟一帶長大，有私塾、講古等生活經歷。曾任台南市北區安民里里長，而後代表中國國民黨競選原台南市議員，當選並連任。


「泮塘」原名嗌「半塘」，話喺好耐之前，呢笪地有個水塘好古怪，唔理你點攞尐水出嚟，個水位都好似千里達嘅彼廚湖噉、唔會降到底嘅，所以啲村民攞呢個水塘尐水嚟淋田。而呢個塘嘅水位降到半之半時，就唔會再降，到咗第日，佢又自己漲到滿。


丹下健三喺日本大阪府堺市出世，喺東京大學攻讀建築學，1945年攞到哲學博士學位畢業，先後以1949年設計嘅廣島和平博物院同1952年設計嘅東京大會堂攞獎。丹下健三係第二次世界大戰後日本最傑出嘅建築學同城市設計學家之一，作品畀國際建築學界公認爲最具創新獨特風格，喺1960年主持過一項城市設計研究，計劃重建東京，即係「東京灣」計劃。


林茹萍近年因為頻頻受新加坡政府單位邀請主持向大眾講解政策嘅解說會，被人冠上「政府代言人」嘅稱號。林茹萍就講笑話自己只係住政府組屋嘅人，但佢亦提到，可能係因為自己精通七種語言，包括華語、英語、馬來語、福建話、廣東話、潮州話同埋海南話，所以有關當局不時會搵佢幫手，但其實每次佢私下都做咗唔少工夫。


希麗敏係加拿大網球員，柬埔寨金邊出世。1971年，6歲嘅希麗敏跟屋企到香港住，1986年開始打職業網球賽，初頭係代表香港，1988年同加拿大籍老公Yves結婚後改為代表加拿大，1991年正式入籍加拿大，1998年退役。


一國一制，即係一個中華人民共和國，同一個社會主義制度，同一國兩制相對。意思係香港或者未來統一台灣之後，廢除特別行政區，由中華人民共和國中央人民政府直接統治。呢個係習近平2012年做咗中共中央總書記成為最高領導人之後，外界多次提出嘅政治觀點。


2020年6月30號，全國人大常委會未經諮詢或香港人同意通過嘅《港版國安法》引起咗多方質疑，認為香港原來嘅一國兩制已經變成一國一制。2021年3月，第十三屆全國人大四次會議再一次唔問過香港人，通過《全國人大關於完善香港選舉制度嘅決定》，部份政治立場上反共嘅香港市民認為咁樣做完全顛覆咗香港選舉制度，象徵一國兩制正式邁向一國一制。


呢一個觀點並唔係中國共產黨同中華人民共和國政府嘅官方立場，但重點強調「一國兩制」嘅「一國」唔畀討論，「一國」係「兩制」嘅首要前提。另外，有人對喺香港推行「一國一制」表態支持或反對。2019年香港反送中運動期間，中共官媒《環球時報》社評對呢一個觀點進行過具體嘅反駁。


係土耳其裔嘅經濟學家兼普林斯頓高等研究院教授，伊斯坦堡人。喺國際、發展、政治經濟有一定嘅優勢。從哈佛大學畢業入咗普林斯頓大學攞咗經濟博士學位。1996年做咗美國哈佛大學甘乃迪政府學院嘅教授到2013年。


佢出身自河東裴氏，係個世家大族。佢係「八裴」之一，同佢啲兄弟一樣係名士，《晉諸公贊》讚佢話係個寬弘大量嘅人。啲人將佢同「八王」中嘅王綏相比。佢有個仔叫裴郃，同王導好老友，王導有個仔王恬，原本佢個字同裴康一樣係「仲豫」，王導諗到同裴郃嘅關係，要佢個仔改字，於是改成「敬豫」。


陳玉娥係2017年Astro國際華裔小姐競選冠軍，喺馬來西亞柔佛土生土長。佢本嚟會代表馬來西亞參加2018年國際中華小姐，但選前兩個月佢用健康唔好做理由向Astro辭工，所以改由同屆亞軍鄭亦庭遞補佢做代表。


1996年4月出版小說《戀愛不是請客吃飯》，並自任封面模特兒。十八歲時著有小說《我的美麗與哀愁》及《墮落凡塵的天使》，三本小說都由邊渡出版有限公司出版，佢當時嘅男朋友彭浩翔係該出版社股東之一，並以「十七歲的文壇美少女」嘅名義力捧，又安排穿着例如白色小背心接受傳媒訪問，佢因此患上抑鬱症，唔想再寫小說，並同佢分手。


陳秀慧以佢嘅作品有文學價值為申請理由，唔經聯招考入嶺南大學中文系。之後，彭浩翔以出版社嘅名義寄信到大學舉報，聲稱嗰三本小說唔係由陳秀慧所寫，唔符合佢嘅申請入學理由，唔應該繼續就讀之類，陳秀慧因而被大學召見，澄清彭嘅無理指控，最後順利畢業。


陳秀慧信奉藏傳佛教多傑雄登，本來唔傾向結婚，黃洋達為追求佢，喺網台開節目《笑死朕》同佢做拍檔，2010年底結婚，黃洋達當時正為賀歲電影寫劇本，為結婚失踪失聯幾日。後來黃洋達因社運被拘捕，但二人因為浪漫冇註冊，引致陳秀慧唔能為佢處理一啲法律事宜，為咗咁二人急急補辦註冊手續。


佢同李偲嫣曾經合作組成政黨正義聯盟，但係去到2016年初，呢個黨陷入內訌，李偲嫣喺3月被舉報涉嫌私吞捐款兼被「罷免」主席一職，但5月嗰陣李偲嫣就反咬佢，話佢盜取「正義聯盟」機密資料同擅自搞公司註冊，涉嫌欺詐，已經向佢採取法律行動，又話佢已經被踢出黨。


雙方互相攻訐嘅行為，一直延伸落去。去到7月，李偲嫣又入稟法院告蔡克健誹謗。而喺2016年香港立法會選舉入面，李偲嫣用正義聯盟嘅名義參選，但係蔡克健就喺Facebook發文話李偲嫣係一個打著『撐警』參選立法會嘅人，喺8月31號藉「撐警」名義進行疑似賄選，又附上《明報》嘅連結，話佢哋襲擊在場記者同搶記者嘅手機。


Kenneth入行前曾任職國際知名化妝品牌的化妝師，屬於「美妝界」代表，當時於工作的地方吸引不少人前來圍觀拍照，最墟陷的情況差不多有近百人圍觀，擠得商場舖面水洩不通，更有內地粉絲專程到商場一睹他的真身，更將位於尖沙咀廣東道一商場的化妝專櫃捧為「打卡景點」


2017年9月，日本首相安倍晉三宣佈解散眾議院重新大選。當時嘅最大在野黨民進黨黨魁前原誠司見到黨內頹勢未止，就同新成立嘅希望之黨黨代表小池百合子提出合作，唔會用黨嘅名義提名黨員出選。務求借小池當時嘅強勢整合反對力量，推翻安倍政權。


之後民進黨試過計劃同立憲民主黨以及希望之黨組成一個統一嘅院內會派合作，結果因為立憲民主黨反對而不得要領。希望之黨就繼續同民進黨傾，點知民進黨有啲參議員因為修改憲法等等嘅議題唔夾，唔想同希望之黨組成統一會派，繼而走咗嚟立憲民主黨。


2018年3月至5月，民進黨同希望之黨喺組成統一會派唔成之後，反而達成咗合併嘅建議，目標係團結反對派力量。立憲民主黨本來都係合併對象之一，但係黨代表枝野幸男拒絕咗。至於決定合併嘅雙方，好多議員都唔妥合併嘅做法，民進黨入面唔想合併嘅多數加入咗立憲民主黨或者加入佢哋嘅統一會派。


2019年1月8號，主要由前民進黨員組成嘅院內會派無所屬之會宣佈，以岡田克也為首嘅9個眾議院議員會以獨立身份加入立憲民主黨嘅院內會派，16號正式加入。無所屬之會剩低嘅4個就參埋另外3個獨立議員，改名做「重建社會保障國民會議」。


到7月嘅參議院改選，立憲民主黨依然有斬獲，但係成績冇上次眾議院選舉咁亮眼，尤其是比例區得票跌咗足足300萬票，得票率亦都跌咗3%，令到原本抗拒在野黨合併嘅立憲民主黨態度軟化。到咗9月，包括立憲民主黨、國民民主黨等嘅在野黨派合組成統一會派。


1952年都普收購Nudd Brothers & Lockyer Limited，後來佢連同幾間新收購嘅廠房一齊改名叫Duple Motor Bodies  Limited。1958年，都普收購車身廠Willowbrook Limited，但Willowbrook呢個名一直被保留。


踏入1980年代，都普受到客車市場萎縮同埋國外廠商嘅競爭所影響，業務開始萎縮。1983年，都普俾Hestair Group收購並改叫Hestair Duple。英國公營交通服務私有化喺1986年開始，都普嘅業務都係冇起色。


2010年6月，佢以當年創新高嘅轉會費350萬美金轉投踢緊中甲嘅廣州恆大廣汽，第一次亮相就完成大四喜，隨之被廣州球迷稱為「雞爺」，嗰季亦榮膺銅靴。2011年中超聯，佢以16個入球幫助廣州隊奪得冠軍，并獲最佳球員稱號。


2013年4月18號，佢個仔加貝爾喺廣州出世。2013年，佢幫助球隊實現聯賽三連冠。佢喺2013年嘅亞冠聯賽入面，射入13球，攞咗賽事最佳射手同最有價值球員。2013年11月26號，穆里奇喺亞足聯年度頒獎典禮入面，重攞埋亞洲最佳外援返嚟。


去到2014年，佢受到傷患困擾，出場時間同表現都大幅下滑，去到聯賽中段先至打破難入波嘅尷尬局面，同時亦傳出多支西亞球會對佢有意嘅消息。2014年7月，佢以800萬美金嘅身價轉投卡塔爾聯賽嘅薩德，效力廣州隊期間，共為球隊出場133次，射入77球。


離別之時，廣州恆大主場天河體育場更全場高唱《講不出再見》，歡送呢位隊史第一射手。去到卡塔爾嘅第一次比賽，佢就梅開二度，幫助球會攞到一項國內杯賽錦標。但係，喺往後近一年佢仍未從傷患中恢復，出場時間斷斷續續。


2016年4月1號，日本球會東京FC正式宣佈租借穆里奇一年，期滿後又返到巴西華斯高足球會簽約直到2017年7月10號期滿。兩日後正式重返廣州恆大淘寶踢波半年。球季完咗之後未獲球隊續約。2018年1月16號，中甲球隊梅州梅縣鐵漢宣佈佢以自由身加盟，着10號波衫。


1915年，張惠長同楊仙逸一齊被送往林森奉命喺美國成立嘅空軍學校學習飛行技術，後來張惠長又轉入美國寇蒂斯航空學校學習。1917年回國，任孫中山大元帥府侍從副官。1918年，任大元帥府航空處副處長，曾揸飛機協同陸軍討伐龍濟光。


1920年，任粵軍飛機隊第一隊隊長。1922年，任廣州航空局副局長、第一隊隊長、代局長。中國國民黨改組後，佢去蘇聯學習。1928年回國後任航空學校首任校長。1928年6月，任航空司令。仲做過國民革命軍第八路軍總指揮部航空處處長。


1928年11月11號，以張惠長為機長嘅「廣州」號陸上飛機從廣州大沙頭機場起飛，經十二個省最後抵達南京，成為中國航空史上里程碑。1929年8月24號，出任軍政部航空署署長。1929年9月10號，出任中國航空公司副理事長。


1929年，張惠長參加張發奎、李宗仁嘅反蔣軍作戰。1930年，張惠長參加中原大戰。1931年6月，任廣州非常會議國民政府空軍總司令、軍事委員會西南分會委員。同年，當選為中國國民黨第四屆中央執行委員。1932年任西南政務委員會常務委員。


1933年4月29號，獲聘為全國航空建設委員會委員。同年底，閩變發生，張惠長喺閩變中，向全國發出「空軍人員暫不參加内戰」嘅通電，並動員廣東空軍近百人脫離廣東軍政府陳濟棠手下嘅航空局，轉投閩變中喺福州成立嘅中華共和國人民革命政府。


1935年，張惠長任中華民國駐古巴全權公使。1937年任滿歸國，任中山縣縣長。抗日戰爭期間，再任駐古巴公使。後回國再任中山縣縣長。1946年冬，又被任命為駐古巴公使，但未赴任。1947年初，被撤銷中山縣縣長職務。


蔣光鼐，字憬然，係中華民國時期嘅軍人兼政治人，廣東東莞人。曾經喺1924年做過孫中山大元帥府大本營警衛團營長。喺北伐戰爭期間先後做過國民革命軍第四軍第十師副師長同正師長、第十一軍副軍長等職位。1930年做過十九路軍總指揮。


1932年喺一二八事變做過最高指揮官，1933年1月同李濟深、陳銘樞、蔡廷鍇等人一齊發動福建事變。抗日戰爭期間做過第七戰區副司令長官。中華人民共和國成立後，先後做過全國政協常務委員同紡織工業部部長、中國國民黨革命委員會中央常務委員等職。


佢初中嗰陣曾經經歷家庭唔少大變卦，阿哥中風兼腎疾，父母為咗照顧阿哥，長時間都喺醫院入面度過。父母冇時間理自己、屋企經濟又需要仰賴社福補助，當時甄偉業開始放棄學業埋首電玩打機，經父母勸喻先至有動力讀書，亦喺高中嗰陣成為基督徒，不過，阿哥同老竇之後都喺半年內先後離世，令佢開始再沉迷遊戲，但亦因為佢喺打機入面嘅表現同技巧，開始受到眾人關注，走上咗YouTuber之路。


大韓民國女性部係1998年2月28號新設大韓民國政府一個部署、女性主義運動和女性主義政策執行行政機關。2005年6月23號改稱女性家族部。他的正名稱爲女性部、但韓國政府爲英語權紹介時異名稱爲Ministry of Gender Equality、性平等部。


杜迪·拜拉莫夫係土庫曼學者同埋藝術家，被授予佢本國最高榮譽稱號「土庫曼蘇維埃社會主義共和國人民藝術家」。喺土庫曼語入邊，Durdy Bayramov杜迪·拜拉莫夫個名係「Durdy Bayram」。個名「Bayram」喺突厥語族入邊係「慶祝」嘅意思。


1938年4月14號，拜拉莫夫喺土庫曼蘇維埃社會主義共和國嘅拜拉姆阿里出世。佢年幼時冇咗父母，無家可歸，喺塞爾達爾一間孤兒院大，經歷挨餓、第二次世界大戰同埋戰後廢墟生活嘅艱辛。後來，佢嘅才華得到一班導師認可，喺導師嘅引導同埋支持下成為咗一名專業畫家。


拜拉莫夫嘅第一位老師Gennadiy Brusentsov係一位喺阿什哈巴德紹塔·魯斯塔韋利土庫曼藝術學院教書嘅俄羅斯藝術家。 Brusentsov做咗拜拉莫夫嘅導師好多年，兩人成為終身嘅朋友。 Brusentsov幫後生嘅拜拉莫夫畫咗一幅肖像，名為《後生足球員》，呢幅作品收藏喺莫斯科嘅國家特列季亞科夫畫廊 。


1959年到1965年，拜拉莫夫入讀莫斯科蘇裏科夫美術學院，喺嗰度佢遇到另一位對佢嘅生活同藝術生涯影響好大嘅藝術導師Dmitry Mochalsky教授。Mochalsky攞過前蘇聯最高藝術榮譽稱號「蘇聯人民藝術家」，佢因有能力「突出表達本質，而不被無關細節影響」而受人敬重。


1966年，拜拉莫夫迎娶佢心愛嘅繆斯Dunyagozel「Gozel」Ilyasova，Gozel係拜拉莫夫最常畫嘅主題之一，而且俾咗佢一世嘅靈感。拜拉莫夫創作咗一系列以《Gozel》為題嘅紙上繪畫送俾老婆，其中包括53幅Gozel嘅肖像同埋四幅花卉作品。


1970年，拜拉莫夫攞到第一個主要嘅藝術榮譽「土庫曼蘇維埃社會主義共和國列寧共青團獎」。1972年，佢攞到蘇聯列寧共青團獎。1971年，佢完成咗被譽為第一幅土庫曼自畫像嘅作品，呢個作品之前被莫斯科嘅蘇聯藝術家聯合會收藏。


期間，拜拉莫夫領先一眾土庫曼畫家以第二次世界大戰為主題創作。佢嘅作品《前線援助》描繪普通土庫曼婦女願意奉獻自己最珍貴嘅財產來幫助士兵嘅愛國情義。同期，拜拉莫夫關注嘅另一個主題係土庫曼地毯嘅製作過程。喺佢1971年嘅作品《土庫曼地毯製作者》可以見到佢描繪婦女喺地毯廠做嘢嘅情景。


喺1970年代中期，拜拉莫夫開始著手創作後來變成佢最著名系列嘅《文化人物》。喺呢個系列嘅人物肖像畫作，拜拉莫夫描繪佢認為喺20世紀末到21世紀初對土庫曼文化遺產有重要貢獻嘅人物。呢個《文化人物》系列創作咗40幾年，共有逾150幅肖像繪畫作品。


1980年，拜拉莫夫被嘉獎為土庫曼蘇維埃社會主義共和國嘅功勳藝術工作者，1984年，喺慶祝土庫曼蘇維埃社會主義共和國同埋土庫曼共產黨成立60周年嘅比賽中，佢攞到二等獎同埋獲獎文憑。約莫1985年到1991年嘅經濟改革令到包括拜拉莫夫嘅好多人生活艱難，基本嘅家庭用品同埋食物短缺，但佢喺1980年代仍然創作好多作品。


1998年，拜拉莫夫被任命為吉爾吉斯國家藝術學院院士，一齊獲委任嘅仲有藝術家Suhrob Kurbanov、Tahir Salahov、Turgunbai Sadykov同埋Erbolat Tolepbai。


喺成個2000年代，拜拉莫夫繼續喺土庫曼同埋世界各地巡迴展覽，並做咗大量工作，包括烏克蘭嘅展覽，2000年佢喺位於基輔嘅俄羅斯藝術國家博物館舉行咗個展，其他展覽包括俄羅斯、泰國、土耳其、馬爾代夫、阿拉伯聯合酋長國、荷蘭、意大利、比利時同埋法國。


杜迪·拜拉莫夫喺佢嘅職業生涯入面創作咗5000幾件藝術品，包括油畫同埋紙上作品。佢亦係一個充滿激情嘅攝影師，雖然佢只係將攝影視為佢藝術創作過程嘅一部份，而未諗過公之於世。所以直到佢死後，大量嘅攝影作品先至被展出。


拜拉莫夫深入瞭解佢作畫對象嘅性格同內心世界，喺畫布上體現佢哋多元嘅個性，同時突出佢哋最出色嘅品性。拜拉莫夫話，佢可以做到咁樣，係因為佢「堅持尋找每個人獨有嘅亮點」。佢力求將印象派對整體情景嘅把握，古典寫實主義對細節嘅描繪，同埋土庫曼豐富嘅藝術傳統協調噉共冶一爐。


拜拉莫夫從各行各業嘅人身上揾靈感，無論佢哋來自邊種社會、經濟或者種族背景。佢畫嘅主角包括各界人士，從村民到科學家，從陌生人到家庭成員，從細路到老人家。拜拉莫夫嘅同理心，同埋佢同作畫對象建立嘅密切和諧關係，幫助佢創作出成功嘅人像畫。


拜拉莫夫以繪製肖像畫最為人所知，同時佢嘅靜物同埋風景畫亦備受推崇。喺拜拉莫夫嘅靜物作品入面，花卉有特別地位。佢特別中意畫每年春天盛開、鋪滿土庫曼山麓丘陵、顏色紋理豐富嘅紅色罌粟花。拜拉莫夫喺靜物畫中描繪嘅生果象徵富饒嘅大自然，同埋佢對家鄉水果嘅熱愛。


2015年，杜迪·拜拉莫夫藝術基金會喺多倫多成立，旨在推廣拜拉莫夫嘅藝術遺產並促進教育。為咗達成呢項使命，基金會喺多倫多創辦拜拉莫夫博物館，呢個博物館收藏嘅拜拉莫夫作品數量係世界最多嘅，並定時展出其作品。


908年晉王李克用過身，李存勗繼位晉王。913年攻佔幽州，捉咗劉仁恭劉守光父子，後尾殺咗佢哋。923年四月稱帝建立後唐，改用同光年號，同年滅咗後梁。925年滅前蜀。不過，李存勗識得打天下，但就唔識治天下，晚年佢就重用伶人，荒廢朝政，926年佢就响興教門之變畀人殺咗，佢嘅結拜阿哥李嗣源做皇帝，就係後唐明宗。


布碌崙大橋之所以起得成，係經過幾番波折。條橋主要策劃人物，係來自Roebling家嘅三人。佢哋嘅大名，刻咗響橋石之上。首先係老竇阿莊1870年1月3號開始起橋。但阿莊起咗無耐，就因為工程意外傷及腳趾，最後感染而死。


咁阿仔華盛頓就接手造橋。而華盛頓老婆岩美莉響起橋之時，亦幫過好大忙。事緣華盛頓無耐，因為起橋塔，落水底做嘢多得沉箱病而癱咗。華盛頓唔方便去地盤，咁岩美莉就幫老公同地盤工頭聯絡，負責所有文書往來。唔單止咁，佢又學高級數學，幫手計下曲綫，物料，拉纜，工程所有數學。


《香港國家安全法》喺未經香港人同意或者咨詢過香港人嘅情況之下落實後，對香港高等教育界造成一定嘅影響。除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師。


喺香港大學，師生之間一度流傳有學生因為唔滿意老師畀分，向國安熱線舉報老師，令港大嘅教授之間瀰漫一片恐懼，唔敢將課堂錄音放上網。亦有老師因為呢條法例令佢唔敢喺課堂上討論政治課題，又擔心將來仲可唔可以教授香港民主課題。


校方高層回應嘅時候，堅持學校入面仲有學術自由，話只係講學術嘅話就唔使擔心，但同時表明唔好煽動學生。不過，校方就未有交代清楚煽動嘅定義。有大學教授喺校內討論《國安法》影響嘅內部會議入面，指自己向大學貢獻專業，但而家感到被遺棄，得唔到校方嘅支援。


醫院喺1953年成立，初期喺惠陽專區博羅縣開辦，期間嗌過解放軍一九九療養院，隸屬解放軍系統。1983年4月同花縣嘅廣東軍區第四門診部合併兼改名做武警廣東省總隊醫院，重搬到廣州郊區燕塘一帶開醫院。1994年喺番禺大石開咗分院。


Optare喺1989年底應倫敦Kentish Bus要求，出咗一部沿用舊款都城嘉慕威曼設計、8.4米長、2.2米闊嘅MetroRider。之後出嘅MetroRider係Optare修改過設計嘅Series 2版本，除咗修補舊設計嘅缺陷之外，車身亦改到較方便維修，車廂款式同其他Optare產品趨於一致，機械配搭得返康明斯B系同埋Allison AT545自動波，提供嘅尺寸同以前都城嘉慕威曼都城騎士相若，另外Optare亦有為MetroRider提供較闊身車門嘅選擇。


1993年Optare推出MetroRider Series 3，引擎符合歐盟一型排放標準，車頭路線牌箱由以往打斜改為垂直，車身亦作出小改款，另外亦出埋全長7.7米版。最後嘅MetroRider Series 4喺1996年推出，引擎符合歐盟二型排放標準，地台離地距離稍為低咗，車嘴亦再作小改款。


同以往嘅都城嘉慕威曼都城騎士一樣，MetroRider喺英國本土有多間巴士公司買，另有兩架喺1990年代初去咗挪威、兩架喺1996年賣咗去根息島、一架賣咗去澳洲。1990年代，Optare出過幾百部MetroRider嘅散件，運去馬來西亞裝嵌，佢哋又叫做PekanRider。


喺2003年香港區議會選舉中，陸頌雄代表民建聯喺新成立嘅天恒選區當選，其後代表工聯會，一直同區連任。2019年，親中派唔理民意反對，堅持支持逃犯條例修訂，結果喺嗰年嘅區議會選舉大敗，而陸頌雄亦輸咗畀泛民主派支持嘅王百羽。


2021年，政府對47個參與泛民主派35+初選嘅人以顛覆國家罪名義起訴。3月1號晚，陸頌雄喺Facebook發布一則假新聞，話鄺俊宇當日着藍色外套去西九龍裁判法院聽審，話佢可能係「真心悔改」。獨立媒體之後發表聲明，話張相係竊取自佢哋嘅帖文，而且有人刻意加強同推光成張相片嘅藍色色調，令鄺俊宇嘅外套同口罩變色。


喺2021年，北京未經諮詢或香港人同意強行落實《香港國安法》，之後立法會審議《電影檢查條例》修訂草案，賦權政務司司長撤銷一啲佢哋單方面覺得影響國家安全嘅電影嘅上映證，而且追溯期無設限，亦唔比審核委員會推翻決定。


陸頌雄喺立法會發言嘅時候，除咗話支持修訂之外，仲話愛德華斯諾登事件如果喺美國拍成電影都上映唔到。不過，翻查資料，講述斯諾登嘅美國紀錄片《第四公民》，唔單止2014年喺美國上映，更獲得第68屆英國電影學院獎最佳紀錄片同埋第87屆奧斯卡金像獎最佳紀錄片。


一五一九年四月，寇蒂斯率軍伐阿茲特克人，雖然軍隊唔足千人，加埋騎兵，阿茲特克人未見過馬，兵士好驚，阿茲特克人大敗。阿茲特克國王蒙特祖馬二世初時以為，入侵嘅白人係預言中白皮神明回歸，未加防備，俾入侵者俘虜。


到1972年，鷹君上市，乘住當時股市暢旺，鷹君當時得到快速嘅發展，開始涉獵埋酒店同金融嘅業務。但係到1982年，鷹君發展太快，加上香港前途問題影響地產市道，羅旭瑞聯同「公司醫生」韋理狙擊老豆嘅百利保同富豪酒店，變成自己嘅公司。


2016年，羅家嘅大家長羅杜莉君入稟法院，要求換咗家族基金嘅信託人。到2018年，鷹君爭產案正式開審，家族入面更加分成支持羅嘉瑞同羅老太兩個陣營。經過一輪審訊之後，法院最後裁定羅老太一方敗訴。羅老太後來上訴亦都被駁回。


另外羅老太喺爭產案嗰時同傳媒茶聚，突然間講話有啲仔女唔係親生嘅，不過當時矛頭就指向支持羅老太嘅二仔羅旭瑞嗰度。因為羅旭瑞嘅出世紙上面，生母一欄係寫住「李意奇」，而唔係杜莉君，羅旭瑞就回應話佢喺三年零八個月期間出世，當時阿媽係用呢個別名去攞飯票，所以用咗呢個名登記出世紙，而杜莉君亦都喺重光後證明李意奇就係佢本人。


將臨期日曆，短期日曆一種，由將臨期頭一日，數到聖誕節，或者早一日平安夜，用來迎接聖誕。傳統上，將臨期頭日會浮動，西曆十一月卅號，至近嗰個禮拜日，咁會座落十一月廿七號到十二月三號之間。正宗日曆會由依日開始。


塔勒薛斯高原係火星上面嘅一座火山流高原，位於火星西半球水手號峽谷西邊，接近火星赤道。塔勒薛斯高原上面有三座太陽系最大嘅火山，分別係阿勒絲亞山、孔雀山同埋阿斯古賴烏斯山。而火星嘅最高峰奧林匹斯山就喺塔勒薛斯高原西北邊。


樓盤嘅賣家係業主，買家就有好多種。而樓盤中間人叫做地產代理，又叫地產經紀，負責帶客人去睇樓，至於樓盤資料包括建築面積平方米、景觀、層數、地點、價錢、房間數目、會所設施，甚至實用率咁，經紀會講，唔可以盡信。


到咗2021年1月，中共總書記習近平提出「愛國者治港」原則，同年三月未經香港人事先同意，通過《全國人民代表大會關於完善香港特別行政區選舉制度的決定》，香港選舉制度改到完全冇民主成分可言，民主派人士認為一國兩制已經名存實亡。


英國政府歷年提交國會嘅《香港半年報告書》入面指，「一國兩制」原則上運作良好，《中英聯合聲明》所承諾嘅權利同自由都得到尊重。歐洲聯盟發表嘅《2012年香港年報》認為「一國兩制」喺香港運作良好，香港人嘅人權自由繼續受到尊重，法治、市場經濟同營商環境繼續得以維持。


2012年，美國國會「美中經濟與安全審議委員會」報告中，有關香港嘅部份就香港「一國兩制」嘅持續實施表達關注，並重提應制定美國－香港政策法報告。香港特別行政區政府發言人反駁話，「一國兩制」正有效運作，報告就香港「一國兩制」嘅持續實施表達嘅關注毫無根據。


7%下滑至2015年9月嘅44.0%。雖然一國兩制已經喺香港同澳門地區實行，但《蘋果日報》質疑一國兩制實際上並冇好似佢所講喺2047年以前給予高度自主，甚至認為中華人民共和國已經針對香港地區進行多次干涉。


《蘋果日報》、《大紀元時報》等嘅評論指，香港名義上有自己嘅法律、同埋言論同表達自由，但實際上仍然有打壓異見人士同逐步壓縮言論自由嘅舉動，包括香港特區政府沒收六四民主浮雕、唔畀中華人民共和國民主運動人士入境等等。


其中一啲批評認為香港特區政府仍然會暗中聽中央人民政府指示，而中華人民共和國政府暫緩按照《基本法》給予香港雙普選、全國人民代表大會解釋基本法等做法亦被被視為中華人民共和國政府試圖干涉香港事務。例如2003年香港基本法第23條準備立法，就被擔憂係為咗大規模打擊反對黨並且破壞自主權。


2014年6月10號，中華人民共和國國務院新聞辦公室發表《「一國兩制」在香港特別行政區的實踐》白皮書，重申香港嘅高度自治權來源於中央授權，並強調「中央擁有對香港特別行政區嘅全面管治權，既包括中央直接行使嘅權力，亦包括授權香港特別行政區依法實行高度自治。


對於香港特別行政區嘅高度自治權，中央具有監督權力。」引來部份香港反對派人士嘅批評，認為中國共產黨領導高層背棄一國兩制嘅承諾、進而破壞喺中華人民共和國統治下香港實施民主自治嘅政策。就呢個問題，中國內地一啲法學專家強調，香港特別行政區嘅高度自治權來源於中央授權，並唔係香港固有，中央同香港唔係分權體制，唔存在所謂「剩餘權力」問題，希望香港嘅反對派人士理性面對中央同香港嘅關係。


2006年，正值陳水扁當政時期，中華民國行政院大陸委員會提出169個案例聲稱中華人民共和國多次干涉香港市民自治嘅權利，並且嚴重干預司法系統同埋言論自由。中華民國前總統李登輝同陳水扁曾批評一國兩制令香港民主倒退、基本人權受侵犯、產業空洞化加速同埋失業率大幅提高，重認為香港政經困境嘅真正癥結點在於香港冇咗自主性同主體性。


香港中聯辦前主任張曉明喺2015年9月公開宣稱香港特區行政長官嘅地位喺中央之下，並凌駕於香港嘅行政、立法同司法三權之上，又認為香港基本法冇明文講明香港係司法獨立，表示特區行政長官喺香港有無上權威。呢啲言論被認為嚴重衝擊香港嘅三權分立同埋法治。


烏蘇里江發源自原來中國吉林省東海邊嘅錫霍特山脈嘅主峰北坡嘅石人溝，向西北流，喺三道溝同支流匯合後，改流東北，兜過山同草原，喺撫遠三角洲下邊匯入黑龍江。全長905公里，流域面積187,000幾平方公里。


香港九龍貝爾特酒店喺香港新蒲崗六合街19號，係新世界發展旗下酒店，亦係新世界發展喺九龍東唯一一間酒店，係貝爾特牌喺香港首個項目。酒店喺2013年8月開業，樓高32層，走型格時尚路線，合共提供約695間客房。


光明洞窟最早記載係喺1903年5月2號喺駕鶴里建立嘅「始興鑛山」，喺朝鮮日治時期嘅1912年畀日本人搶徂採礦權。爾處最初係黃金礦，後來又開採到銀、銅、鋅等等礦物。喺爾處開採嘅礦石被送去日本成為大東亞戰爭嘅武器。


捐贈者免疫系統度啲白血球留咗嚮啲移植物嗰度，當個病人接受咗呢啲有捐贈者白血球嘅移植之後，呢啲白血球就會認為個宿主啲組織同細胞係外來嘢，係唔屬於自己嘅噉話，於是乎就去攻擊呢啲嘅宿主細胞同埋組織，因而導致咗呢個移植塊對宿主病。


輸血有陣時都會引起移植塊對宿主病㗎，呢個時候我哋就嗌佢同輸血有挐褦嘅移植塊對宿主病，佢通常係因為啲血製品譬如紅血球、血漿或者血板仔冇經過gamma輻照或者白血球削減處理而導致嘅。同器官或者組織移植引起嘅移植塊對宿主病調返轉嚟，輸血引起嘅移植塊對宿主病係越匹配嘅人類白血球抗原就越容易引起呢個症候羣，尤其係直系或者近親之間嘅移植，千祈要因住。


嚮2023年2月17號，即係情人節再過三日，世界移植塊對宿主病聯盟搞咗人類歷史上第一屆「移植塊對宿主病日」嚟到提高啲人對呢個病嘅認識同埋關注。喺呢一日，成千上萬嘅移植塊對宿主病嘅病人同埋親人嚮世界各地用自己嘅方法宣傳有關呢個病嘅嘢。


傳統嚟講，呢個急性嘅移植塊對宿主病係會用佢對啲特定嘅器官又或者組織嘅損壞嚟到分類嘅，譬如係對個肝, 皮膚 , 粘膜同埋消化道嘅損壞。新近啲研究呢就發現移植塊對宿主病仲會對個免疫系統本身甚至個肺都會有影響。


急性嘅移植塊對宿主病通常嚮接受移植之後嘅第１０日到第１００日之間發病。同時佢亦係爲咗降低移植嘅致殘同埋致死率嘅最大挑戰。約莫有三成到五成嘅接受咗造血幹細胞移植嘅病人會出現急性嘅移植塊對宿主病。後生啲嘅病人又或者係人類白血球抗原配對較爲接近嘅病人就冇咁容易有急性嘅移植塊對宿主病。


急性嘅消化道移植塊抗宿主病可能會導致嚴重嘅腸炎、黏膜甩落、嚴重嘅肚屙、肚痛、心口悶同埋嘔。急性嘅消化道移植塊抗宿主病通常係透過腸道活檢嚟斷症。而個肝度嘅急性移植塊抗宿主病則係用啲急性病人嘅膽紅素水平嚟衡量。


對於個口腔，慢性移植塊對宿主病嘅主要表現係生扁平苔蘚，兼呄比經典嗰啲口腔扁平苔蘚更之爲容易發生惡性轉化，變成口腔鱗狀細胞癌。相比之下，同移植塊對宿主病有挐褦嘅口腔癌可能有更加勁嘅殺傷力同埋啲病人嘅預後會差啲，呢個係同啲唔係造血幹細胞移植嘅病人嘅口腔癌嚟比。


但即使係有HLA完全相同嘅兄弟姊妹作為捐贈者，移植塊抗宿主病都係有可能發生嘅。 HLA完全相同嘅兄弟姊妹或者啲冇血緣關係但HLA完全相同嘅捐贈者，佢哋通常會有唔同嘅基因蛋白，呢一啲抗原可以由主要組織相容性複合體分子呈現畀捐贈者啲T細胞，而T細胞認為呢啲抗原係外來嘢，然之後就發生免疫反應。


雖然啲捐贈者嘅T細胞並唔係我哋想要嘅，因為畢竟佢哋係引起移植塊對宿主病嘅罪魁禍首。之不過，呢啲捐贈者嘅T細胞都並唔係一無是處嘅，佢哋對移植塊嘅植入成功有好大嘅幫助，因為佢哋避免咗個病人嚮電療或者化療之後仍然殘留嘅免疫系統對個移植塊實行攻擊，從而導致移植塊排斥噉話。


仲有呢就係造血幹細胞移植通常係用嚟醫癌嘅，當中呢又主要係嚟醫白血病，因此啲捐贈者嘅T細胞發揮著移植塊對腫瘤效用。一啲新近嘅同造血幹細胞移植有挐褦嘅研究就試圖將啲移植塊嘅對腫瘤效力同埋佢哋嘅對宿主組織嘅攻擊區分開嚟。


第二階段嘅主要特徵係效應細胞嘅活化。捐贈者啲T細胞嘅激活進一步增強咗主要組織相容性複合體分子同粘附分子、趨化因子、仲有CD8 +、CD4 + T細胞同埋啲來賓B細胞嘅擴增。喺最後階段，呢啲效應細胞移行到去目標器官度，造成組織損傷，甚至導致多個臟器衰竭。


靜脈輸注類固醇，譬如prednisone，係急性移植塊對宿主病同埋慢性移植塊對宿主病嘅標準醫法。用呢啲類固醇嘅目的係壓制啲T細胞介導嘅針對啲宿主組織嘅免疫攻擊。但係，嚮高劑量嗰陣，呢一啲嘅免疫抑制增加咗感染同埋癌症復發嘅風險，所以要因住嚟用藥。


環孢素同Tacrolimus都係鈣調磷酸酵素嘅抑製劑。呢啲藥雖然喺結構上唔同，但係就作用機制相同。環孢素同細胞質蛋白肽基脲酰基順反異構酵素A結合，而Tacrolimus就同細胞質蛋白肽基脲酰基順反異構酵素FKBP12結合。


呢啲結合物抑製啲鈣調磷酸酵素，令到啲激活咗嘅T細胞轉錄因子NFAT冇辦法去磷酸化同埋唔准佢入去個細胞核度。 標準嘅預防醫法包括咗嚮六個月之內用環孢素同埋methotrexate，而環孢素嘅濃度應維持嚮200納克/毫升以上。


2012 年 5 月 17 號，Osiris Therapeutics醫藥公司宣布加拿大衛生監管機構批准咗Prochymal依隻新藥，呢隻係專門用嚟醫嗰啲類固醇醫唔到嘅細路哥啲急性移植塊抗宿主病嘅藥。


中國共產黨第八次全國代表大會於1956年9月15號至27號响北京召開。出席會議嘅正式代表1026人，候補代表86人，代表當時全國1073萬名黨員。59個國家嘅共產黨、工人黨、勞動黨同埋人民革命黨嘅代表團以及國內各民主黨派同無黨派民主人士嘅代表應邀列席大會。


大會通過嘅《中國共產黨章程》體現咗執政黨嘅特點，強調貫徹執行黨嘅民主集中制原則同群眾路線，規定全國、省、縣級代表大會實行常任制。大會通過咗《關於政治報告的決議》、《中國共產黨章程》同埋《關於發展國民經濟第二個五年計劃的建議》。


陳雲作《關於糧食和主要副食品問題的報告》。毛澤東作總結發言，同意全會所採取嘅各項方針同措施，並着重傾咗經濟問題、國際形勢問題、整風問題同中美關係問題，號召全體工作人員向主觀主義、宗派主義、官僚主義嘅傾向作鬥爭。


中國共產黨第八屆中央委員會擴大嘅第三次全體會議於1957年9月20號至10月9號响北京舉行。鄧小平作關於《整風運動的報告》同埋會議嘅總結發言，陳雲作《關於改進國家行政管理體制問題和關於農業增產問題的報告》，周恩來作《關於勞動工資和勞保福利問題的報告》。


中國共產黨第八屆全國代表大會第二次會議於1958年5月5號至23號响北京舉行。劉少奇代表中共中央作《工作報告》，鄧小平作《關於各國共產黨和工人黨的莫斯科會議的報告》，譚震林作《關於農業發展綱要的說明》。


中國共產黨第八屆中央委員會第六次全體會議於1958年11月28號至12月10號响湖北武昌舉行，出席會議嘅有中央委員84人，候補中央委員82人。中央有關部門負責人同各省、市、自治區黨委第一書記列席咗會議。


全會通過咗由毛澤東主持起草嘅《關於人民公社若干問題的決議》，通過咗《關於改進農村財政貿易管理體制的決議》、《關於1959年國民經濟計劃的決議》 同埋《同意毛澤東同志提出的關於他不作下屆中華人民共和國主席候選人的建議的決定》。


毛澤東主持咗呢次會議。全會聽取咗薄一波作嘅《關於第一季度工業生產情況和第二季度的安排的報告》，李先念作咗《關於財貿工作的情況和意見的報告》，鄧小平作咗《關於經濟工作和國家機構的人事配備的說明》，李富春作咗《關於準備提交全國人民代表大會討論的1959年國民經濟計劃主要指標的說明》。


全會通過咗《關於以彭德懷同志為首的反黨集團的錯誤的決議》、《關於撤銷黃克誠同志中央書記處書記的決定》、《為保衛黨的總路線、反對右傾機會主義而鬥爭的決議》、《關於開展增產節約運動的決議》同埋《中國共產黨第八屆中央委員會第八次全體會議公報》。


全會決定撤銷彭德懷、黃克誠、張聞天同周小舟4人分別擔任嘅國防部長、總參謀長、中央書記處書記、外交部第一副部長同湖南省委第一書記職務，保留佢哋嘅中央委員、中央候補委員、政治局委員同政治局候補委員職務以觀後效。


中國共產黨第八屆中央委員會第九次全體會議於1961年1月14號至18號响北京舉行。出席會議嘅中央委員83人，候補中央委員87人。中央有關部門同各省、市、自治區黨委嘅其他工作人員23人亦列席咗會議。毛澤東主持咗呢次會議。


會議聽取同討論咗李富春作嘅《關於1960年國民經濟計劃執行情況和1961年國民經濟計劃主要指標的報告》、聽取同討論咗鄧小平作嘅《關於1960年11月在莫斯科舉行的各國共產黨和工人黨代表會議的報告》。通過《關於農村整風整社和若干政策問題的討論紀要》。


全會正式批准對國民經濟實行「調整、鞏固、充實、提高」八字方針，建議國務院根據呢一個方針，編製1961年國民經濟計劃，交全國人民代表大會審議。全會號召全國集中力量加強農業戰線，貫徹執行國民經濟以農業為基礎，全黨全民大辦農業、大辦糧食嘅方針。


全會重批准成立東北、華北、華東、中南、西南、西北六個中央局，代表中央分別加強對各省、市、自治區黨委嘅領導。其中，陶鑄擔任中南局第一書記、宋任窮擔任東北局第一書記、李井泉擔任西南局第一書記、劉瀾濤擔任西北局第一書記、李雪峰擔任華北局第一書記、柯慶施擔任華東局第一書記。


中國共產黨第八屆中央委員會第十次全體會議於1962年9月24號至27號响北京舉行。出席會議嘅有中央委員82人，候補中央委員88人。中央有關部門同各省、市、自治區黨委嘅負責人33人列席咗會議。會議由毛澤東主持。


八屆十中全會號召全國各民族嘅工人、農民、知識分子、民主黨派、一切愛國人士，更加緊密咁團結起來，响黨中央同毛澤東嘅領導下，更高咁舉起社會主義建設總路線、大躍進、人民公社嘅光輝旗幟，鼓足幹勁，努力增產節約，為爭取明年農業嘅豐收、為爭取國民經濟嘅新發展、為爭取我國社會主義事業嘅新勝利而奮鬥。


中國共產黨第八屆中央委員會第十一次全體會議於1966年8月1號至12號响北京舉行。出席會議嘅有中央委員同候補中央委員141人。列席會議嘅有省、市、自治區黨委同中央有關部門嘅負責同志，中央文革小組全體成員同首都高等學校嘅「革命師生」代表47人。


全會通過咗《中國共產黨中央委員會關於無產階級文化大革命的決定》，規定「文化大革命」嘅鬥爭目標係鬥垮「走資本主義道路嘅當權派」，批判「資產階級反動學術權威」，將領導權攞返去到無產階級手中上嚟。進行「文化大革命」嘅方法係運用「四大」。


另外增補候補中央委員楊得志、韋國清、羅貴波、張經武、謝覺哉、葉飛為中央委員。全會選出嘅中央政治局常委，未按得票多少排列名次，林彪名列第二位，實際上成為毛澤東嘅副手同接班人。全會冇重新選舉中共中央主席同副主席，但係以後只有林彪被稱為副主席，劉少奇、周恩來、朱德、陳雲原來嘅副主席職務唔再提及，實際上係取消嘞。


中國共產黨第八屆中央委員會擴大嘅第十二次全體會議於1968年10月13號至31號响北京舉行。呢次全會係响極唔正常嘅情況下召開嘅。好多中央委員被剝奪咗出席會議嘅權利，原97名中央委員除去世10人之外，只有40人到會，唔夠半數。


加上會議嘅第一日從到會嘅19名候補中央委員中挑選嘅10名遞補為中央委員，先使到出席會議嘅中央委員人數剛剛超過半數。出席會議嘅重有中央文革小組全體成員，軍委辦事組成員，各省、市、自治區革命委員會同各大軍區嘅主要負責人，中央直屬機關人員共74人。


孫策阿爸孫堅喺佢17歲嗰時喺荊州中黃祖埋伏而傷重死亡，之後吳家大業就由年輕嘅孫策接管。孫策為喪父一事懷恨在心，為咗據有部隊同領地繼而為父報仇，多次喺袁術答應下幫助作戰，但係袁術多次反悔，最後終於親自率領阿爸舊部去江東，脫離袁術。


陳香蘭俾佢阿媽軟禁住，因為想將香蘭嫁畀彭步高，香蘭唔願意要逃走。香蘭雖然被李峰架車撞倒，但休息之後就去搵佢男朋友占美，可惜占美話要分手。香蘭又再遇到李峰，之後誤會李峰舉報佢嘅行蹤，於是好嬲咁答應同步高結婚。


天主教對宗教改革忌對應做法，因為立場毋同，所以亦都毋同忌名，有尐新教徒將天主教會忌反應叫做「反宗教改革」，天主教徒就將渠叫做「天主教忌改革」。爾兩種用法都反映咗某尐相關事件忌真相。1517年，馬丁路德向威登堡釘上渠忌九十五信條嗰時，義大利有心改革忌人向羅馬成立 「聖愛會」，爾個團體由六十個天主教領袖組成，志在崇拜同彼此扶持。


領導天主教改革忌傑出人物聖依納爵·羅耀拉係耶穌會忌創立人。渠係斐迪南同伊莎貝拉忌宮廷見習騎士，1521年法軍打潘普洛納嗰時，堅守，傷得好重，而毋能夠再去打仗。向修養嗰時，讀有關基督忌書，受影響好深。之後成日得到異象，爾種經驗幫佢發展出一本手冊《神操》。


Rune，係解神秘記號嘅意思。喺遊戲當中嘅解譯同時係一個魔法技同武防器嘅重要材料。以武防器嘅角度係煉武防器等嘅上等材礦。以魔法嘅角度嚟講即係將各種自然嘅力量分別注鍊同寄托喺呢種純材質，好以一碗白飯咁加邊隻力量落去就成為嗰隻力量嘅材質。


《婦女新姿》係無綫電視翡翠台嘅電視節目，逢星期一至星期五《午間新聞》之後播出，主要對象係下晝喺屋企嘅師奶。節目內容包羅萬有，包括資訊、健康、生活、飲食、消閒、日劇等多個方面。其中《今晚食乜餸》環節最深入民心。


末茶起源於中國嘅隋朝，喺唐朝、宋朝達到頂峰，特別係宋朝，已經有完整嘅寺院末茶茶道。至今已有千幾年歷史。明朝以來，中國開始流行用茶葉浸湯棄渣嘅飲法，點茶便告失傳，傳統茶磨也隨之絕跡。九世紀末末茶隨日本遣唐使進入日本，點茶被日本人民所接受並推崇，發展成為今日嘅日本抹茶茶道。


後嚟因為烏拉諾斯覺得自己其中六個仔女生得太樣衰，所以佢將呢六個仔女全部打入塔爾塔羅斯。呢六個仔女響個度過得好辛苦，做人阿媽嘅蓋亞唔忍心睇到咁樣，所以佢要求其他仔女出面作反，但係差唔多全部仔女都唔夠膽做，淨係得最細嘅格羅諾斯夠膽。


於是蓋亞將一把鐮刀畀咗佢，當烏拉諾斯同蓋亞同床嘅時候，格羅諾斯用鐮刀將老豆個條陰莖砍咗落嚟，拋入海入面，而烏拉諾斯之後走咗去天空上面一去不回。臨走之前，佢對克洛諾斯落咗一個詛咒，而呢個詛咒就係第日嘅阿特拉斯要頂住個天。


後嚟格羅諾斯結婚生仔，但係佢又驚佢啲仔女第日會取代自己個位，所以佢食嗮啲仔女落肚。老婆蕾亞唔忍心再畀格羅諾斯食嗮啲仔女，所以響第六個仔出世之後用石頭調包，所以呢個仔就生存到落嚟，而呢個仔就係宙斯。宙斯大個仔之後，由老豆個肚入面救返之前畀佢食咗嘅大佬同埋家姐，所以佢哋聯埋一齊打老豆。


長洲北帝廟，又叫做長洲玉虛宮，因為中國廟宇向來都係一廟多神。呢個北帝廟嚮長洲神社街嘅北邊。廟入面有好多古董、歷史、文物，例如一座古鐘上面刻住「乾隆四十九年」。喺1981年被評為香港一級歷史建築，2010年4月16號確定評級。


五支旗桿，亦寫五支旗杆，或者五支旗竿，係香港名勝，喺九龍尖沙嘴，近尖沙嘴碼頭同星光行，亦近海運大廈，因地有五支旗桿而名。旗桿係九龍倉集團樹立，桿桿高低唔同。因爲就近碼頭同巴士站，舊時又係過海必經之路，就做咗約人勝地。


仁敦岡書室，又叫燕翼堂，係香港一間書室，喺新界元朗屏山，係屏山文物徑嘅文物之一，喺2009年11月6號被評定為香港法定古蹟。仁敦岡書室幾時起已無從考究，而嗰度嘅村民就流傳話，書室係屏山鄧族為咗紀念十四到十六世祖而起嘅。


誠志倉，亦叫誠志堂貨倉，喺廣州河南，海珠區革新路新民大街46號、海旁內街8號，係一座工業建築，原有民國二十四年碑。貨倉做過廣東省土產進出口公司、河南地餐廳。呢座貨倉建築風貌有特色，前門對住珠江、白鵞潭，南邊有大阪倉、太古倉，見證咗當時廣州發達嘅工商業歷史。


貨倉建筑風格獨特，由紅磚砌成，有半圓形嘅格窗，又借用咗嶺南民居嘅鑊耳屋頂。貨倉前門嘅牆曾經嵌住石碑，上邊寫住「此是眾牆當時傾倒危險至民國廿四年三月由誠志堂自行出資拆卸重回此記」。貨倉上高亦有字有花紋裝飾，一邊寫住「宗連記建」，另一邊係「荳欄橫街路」。


呢座老建築喺2013年5月由文物愛好人士發現，後嚟，廣州本土嘅文保團體通過由南方日報同廣東省文物局發起嘅「文物民聲直通車」向上級申報，將貨倉定為珠江後航道工業遺產之一。但係，文保團體探察嗰時發現誠志堂石碑畀人整走咗。


2014年1月26號，貨倉公佈為廣州市歷史建築，係名單裡面七座工業遺產之一。到咗2014年4月頭，貨倉搞外立面修繕，報批嘅地址係「新民大街46號自編8棟」，單位名「廣東省土產進出口公司」。2014年12月25號，廣州市歷史建築名單公佈，地址係「海旁內街8號內一處工地」。


余子明係香港甘草電視演員，一路都幫無綫電視拍劇，最出名係舊時綜藝節目《歡樂今宵》入面扮演嘅「大眼雞」，仲有喺1981年嘅無綫劇集《封神榜》同埋2001年嘅《封神榜》入面扮演嘅姜子牙。2020年8月份離開無綫電視。


佢之前加入咗中國同盟會，後嚟做咗粵軍第二師師長。喺1925年2月，佢帶過部隊參加咗第一次東征，之後嗰年4月就喺潮州嘅湘子橋附近因為翻船就死咗。到咗1926年，佢啲骨灰先至帶返嚟廣州，嗰年重俾中華民國政府軍事委員會話佢係陸軍上將。


響1942年，一位住喺伊朗嘅男仔捉咗當時啱啱學識行路嘅窩伊謝，又將佢賣畀駐紮喺附近嘅波蘭部隊。由於佢毛茸茸嘅外表加上蹣跚嘅形態，當地官兵同附近民眾好中意窩伊謝。當時，因為窩伊謝未滿一歲，尐士兵俾奶佢飲。


之後，窩伊謝跟住部隊從伊朗移去伊拉克，又遷移過去敘利亞、巴勒斯坦、埃及同意大利南部。響由埃及移防意大利之前，由於友軍英國第8軍團唔肯畀隻熊上船，指揮官將佢列為部隊正式編制成員，又將佢個名改做窩伊謝，享有軍階同軍餉。


隨住卡西諾戰役爆發，移防到意大利南部嘅波蘭部隊投入戰場，由五月中開始頂替已經傷亡慘重嘅英國第78步兵師。窩伊謝因為好大力而被訓練搬運各種重要補給品，尤其係砲彈之類嘅重嘢。窩伊謝從來未試過跌嘢，亦都無俾槍砲聲嚇親，因此指揮總部特別嘉許，重將第22砲運連嘅徽章改做一隻抱着砲彈嘅熊。


1945年，第二次世界大戰接近尾聲，第22運輸連俾人調咗去蘇格蘭駐紮，當地居民同媒體都好中意窩伊謝。波蘭－蘇格蘭文化協會頒發窩伊謝「榮譽會員」嘅資格，以示對佢嘅喜愛同崇敬。大戰結束之後，隨住波蘭部隊嘅解編，好多官兵解甲歸國，無人照顧嘅窩伊謝俾人送咗去愛丁堡動物園，響當地度過餘生。


良心係判斷是非同善惡個心，諗下係咪合乎道德，指引人行事。如此又叫是非之心、褒貶之心。就係日常講「心」，有如問心。有說良心為天生，所叫天良。若果有違道德，違背良心，人會不安，似犯咗罪咁，好唔舒服。相反，順住良心，心裹面就會舒服。


良心為人內在判斷，未必同世俗與宗教一致，未必人人一樣。孟子有謂，「君子之於禽獸也、見其生、不忍見其死。聞其聲、不忍食其肉。是以君子遠庖廚也。」孟子所采取「君子遠庖廚」，親自見到聽到宰牛羊，過唔到良心。


而雕塑同校徽就完全唔同。佢係用咗一個向左傾斜得好犀利嘅紅色小寫字母「z」同一個向右傾斜得咗小小嘅紅色小寫字母「b」字組成，嗰度重有條幼嘅字跡條響度。下面有寫住「構築未來」呢四個用華文行楷整出嚟嘅鑲金字。


死者係26歲女子陳曼儀，佢細妹喺2013年12月8號收到家姐同事電話，話佢無返工同聯絡唔到，佢細妹就通知阿爸阿媽，最後阿爸喺死者間房個衣櫃入面搵到死者嘅屍體，嗰時佢著住空姐制服。根據法醫檢查，死者死咗約莫三日，頸部有被扼過嘅痕跡。


喺同調代數、代數拓樸或者幾何學入邊，上同調係一序列嘅阿貝爾羣或者係模，好多時係畀一個空間，可以整一個鏈複形出嚟，再由個鏈複形整個上同調出嚟，例如de Rham上同調、羣上同調咁。一般嚟講上同調比同調有更多嘅結構，所以係一個勁啲嘅不變量。


紐埃離最近嘅大陸都好遠，加上人口少兼靠外資援助收入，境內先至得1個國際機場，淨有往返紐西蘭嘅一個禮拜一班航班直達。自從紐西蘭喺2020年1月24號發現第一單武漢肺炎感染個案後，紐埃境內加強咗限制入境，淨畀紐埃政府批准啲人先至畀返嚟。


若果喺紐西蘭同紐埃兩者以外啲國家嚟入境紐埃，必須要未喺有感染武漢肺炎啲國家入面住過或接觸過武漢肺炎感染案例先至得。雖然紐埃政府喺2021年3月24號開始恢復返往返紐西蘭嘅零隔離入境政策，但係從同年4月2號開始繼續減少航班到半個月一班飛機直達，要有批准入境嘅介紹信，入境後亦要隔離14日。


從2021年5月31號開始，入境前若果之前注射過有效嘅新冠疫苗，可以喺紐西蘭境內唔使隔離就有得入境紐埃。同年8月24號重唔畀喺武漢肺炎高風險國家啲旅客入境，淨保留咗紐埃籍居民同有緊急救援同人道主義救援嘅入境道路。


2022年3月7號，紐埃確診咗第一單感染武漢肺炎個案，患者出自喺紐西蘭屋崙往返紐埃嘅26人航班入面。據了解，患者係歸國嘅紐埃公民，入境前打過兩次疫苗，入境到上機前一直冇發現，直到入境紐埃後先至發現感染武漢肺炎。


雖然喺跟住嗰半個月內未發現感染武漢肺炎個案，直到同月23號又發現多4單，都係出自同月21號喺紐西蘭屋崙往返紐埃嘅38人航班入面，雖然入境期間測試結果係陰性，但係第三日複檢期間發現核酸測試結果係陽性而證實感染武漢肺炎。


《我老細唔係人》係香港電視廣播有限公司拍攝製作嘅網絡劇，係無綫電視旗下嘅big big channel為無綫電視嘅台慶而製作。套劇由林盛斌、Joe Junior、簡淑兒、丁子朗等主演，2018年11月頭喺big big channel上架，總共16集，每集約莫5分鐘。


1860年代，福健喺雅典大學讀數學同物理，之後喺雅典公共體育館做助理。1868年，佢紥職做館長，並跟德國體育學派嘅風格喺雅典推廣體操運動。1875年，佢以體育館館長身份主辦第三屆扎帕奧運會。因為呢屆扎帕奧運會負評如潮，福健辭任雅典體育館館長，搬去帖薩羅尼迦嗰度嘅希臘人學校教體育。


高杉早苗響東京府淺草區出世，一直做舞者，直到1934年響參加選美大賽攞到第三名，憑住個樣夠靚而畀人睇起，加入松竹。同年主演『隣りの八重ちゃん』，正式出道。好快佢就一躍升做日本一線女星，有住好高人氣，代表作有「家族会議」「朱と緑」等等。


由於武漢肺炎喺2020年1月12號喺中國湖北武漢開始大流行，基里巴斯政府喺同年2月宣佈凡係喺中國湖北武漢過嚟基里巴斯玩啲遊客都要搞連續14日嘅自我隔離。甚至喺同年3月11號禁嗮冚唪唥船隻靠近基里巴斯群島邊嘅淺灘及閂咗邊境。


兩日後喺同一部船又確診第二單武漢肺炎感染個案，患者係位漁民。正因爲噉，同日基里巴斯政府宣佈國內全島戒嚴兼宵禁，拒絕任何國內嘅非緊急跨島旅遊及社交活動，重要求民眾喺宵禁期間喺非緊急情況下唔好離開居住地，違反者將會面臨監禁。


正因爲出咗咁多單感染個案，同月19號開始，基里巴斯政府宣佈國內宵禁重嚴格規定當地民眾出街戴口罩。三日後，基里巴斯政府宣佈全國封國4日，重閂埋其它除咗出街買嘢之外嘅其它非必要服務行業。喺封國期間，23～25號當日又再確診夾埋50單感染個案，總感染數喺26號突破一百大關，重喺兩日後突破咗二百大關。


漢文帝同漢景帝都好重視農業嘅發展，佢哋不但繼承咗漢高祖時期嘅「與民休息」方針，仲以佢為基礎，多次下詔減免農民嘅田租同徭役。漢文帝更加係將原本已經好低嘅稅率「十五稅一」降到得「三十稅一」，大大減輕農民嘅負擔。


海上之盟係指北宋末年，宋徽宗為咗「滅遼復燕」同金國結盟，即係所謂嘅「聯金滅遼」嘅軍事盟約。因為當時遼國夾咗喺北宋同埋金國中間，所以宋金嘅談判同埋結盟，雙方使節嘅聯繫只能夠通過海路秘密往來，所以呢個聯盟又叫做「海上之盟」。


海上之盟簽咗之後，「聯金滅遼」成功，遼國滅亡咗。不過遼國滅亡以後，宋朝同埋金國無咗遼國作為軍事屏障，所以無得阻擋金兵南下。金宋邊境接壤，加上雙方因為邊方面擁有燕雲十六州而發生衝突，雙方傾唔掂數，金兵南侵宋朝，1126年金兵佔領咗宋朝嘅首都汴京同埋附近中原一帶嘅領土，呢個就係「靖康之變」，而立咗國167年嘅北宋就咁亡咗國。


美拉尼西亞聖公會，亦叫做美拉尼西亞教省教會同美拉尼西亞教會，係普世聖公宗包括喺所羅門群島、瓦努阿圖同新喀里多尼亞共九個教區嘅教會。主教長同美拉尼西亞大主教係李安納·達維）。佢接任退休嘅喬治·塔克利）大主教。


教會由喬治·素雲）喺1849年建立，最初由美拉尼西亞主教領導。多年嚟教省生活嘅重要特徵之一係一艘名為南十字星喺各種化身嘅傳教船工作。首先主要嚟自牛劍同公學建基響新西蘭嘅傳教士，派駐響諾福島設立基地，並將美拉尼西亞學者帶到嗰度學基督教，直到1918年學校執笠。


美拉尼西亞多種語言使到傳福音成為挑戰。美拉尼西亞差會）採用班克斯羣島中莫塔島嘅語言作為通用語。美拉尼西亞教會以佢嘅先驅烈士而聞名，尤其係1871年被謀殺嘅約翰·帕特森）、1906年被殺嘅查理·戈登等。


美拉尼西亞聖公會嘅教會體制係主教制，同其他聖公宗教會一樣。自1975年形成教省以嚟，教會保持著一個組成教區嘅地理牧區系統，現在有九個教區。教省靈職領袖係美拉尼西亞大主教，佢嘅大主教座係美拉尼西亞中央教區。


除美拉尼西亞中央教區外，每個教區都劃分區域，每個區域由一名資深牧師領導。爾啲區域進一步細分為牧區或區，由牧區牧師領導，通常叫做牧區長。牧區可以細分為由助理牧師領導嘅分牧區。傳教員係由當地社區任命並由主教授權服務同照顧村莊靈性生活嘅平信徒。


美拉尼西亞聖公會係南半球聯盟成員，並且已參與聖公宗再結盟運動入面。大衛·武納吉喺2010年4月19至23號響新加坡出席南半球聯盟第四次會晤。佢重會成為2012年7月20號致皇家提名委員會嘅南半球聯盟主教長信函簽署人之一。


《默》係一部2018年英國同德國合拍嘅新黑色科幻電影，由登勤鍾斯做導演，佢同埋Michael Robert Johnson一齊編劇，呢套戲係登勤鍾斯嘅2009年電影《月劫餘生》嘅精神續集。主演係Alexander Skarsgård、保羅活特、Justin Theroux、Robert Sheehan、Noel Clarke、Florence Kasumba、Dominic Monaghan。


1939年去美國伊利諾州芝加哥演出時，喺宴會上識咗美國華僑梅友卓，後尾同佢係太平洋戰爭後嘅1946年係香港婚姻註冊署登記結婚，同喺美國渡蜜月後返港，住喺九龍太子道362號四樓，同梅友卓合資經營開咗攝影場嘅九龍城「友僑影業公司」同一間汽車入口商行。


1948年11月20日早上7時30分，因為過度疲勞引致惡性肺炎，喺九龍聖德肋撒醫院病逝，彌留時，梅友卓同細佬曹達華均喺佢身旁，享齡30歲。遺作係《天下婦人心》，一生參演約廿多齣電影。1948年11月21日下午2時出殯，遺體喺九龍聖德肋撒醫院出發，安葬荃灣華人永遠墳場 。


以13為例，所有嘅1位數最多都只能產生一個質數，10可以組合出0,1,10，都唔系質數，11可以組合出,1,11，其中只有11系質數，12可以組合出1,2,12,21，其中只有2系質數，而13可以組合出1,3,13,31，其中可組合出3,13,31等3個質數，比用其他較小數字時所能產生嘅質數要多，因此13系原始數。


廣州青年公園係中國廣東省廣州市嘅其中一間公園，喺荔灣區南岸路同雙橋路、黃沙大道同中山八路嘅交界西北邊嘅珠江沙貝海邊嗰度。呢間公園喺1983年由廣東省同廣州市嘅領導、共青團員挾埋有3000個人嚟逳手起，到咗1989年先至起好重開放埋。


КСВК係一種採用無托式結構、手動槍機操作同5發可拆式彈盒供彈嘅狙擊步槍/反器材步槍。槍口配備嘅大型槍口裝置，同時具有槍口制退器同消音器嘅效能。同大部份俄羅斯槍械一樣，КСВК嘅握把上方配備咗俄羅斯標準嘅瞄準鏡導軌，可以裝各種日用或者夜用光學瞄準鏡。


《共產中國同自由世界嘅未來》係指2020年7月23號，美國國務卿龐比奧喺尼克遜總統圖書館暨博物館所發表嘅演講。龐比奧喺演講入面明確指出中國共產黨對全球嘅威脅，呼籲自由世界團結起來建立一個新嘅民主聯盟，同中國人一齊改變中共。


喺演講入面，龐比奧稱讚中國人充滿活力、熱愛自由，同中共完全唔同，至於中共總書記習近平係個破產嘅極權主義意識形態真正信仰者。呢次演講標誌著美國徹底扭轉幾十年嚟對中國共產黨嘅「接觸政策」，對日後美中關係產生極為深遠嘅影響。


《共產中國同自由世界嘅未來》發表嗰陣，最早喺中華人民共和國湖北省武漢市爆發嘅武漢肺炎，因為中國共產黨蓄意隱瞞武漢肺炎疫情，導致呢場瘟疫已由中華人民共和國蔓延至全球各國。而中國共產黨趁全球各國飽受武漢肺炎病毒之苦嗰陣，強行通過港版國安法鎮壓香港反送中運動。


鄧嘉傑2011年參加無綫電視香港先生選舉晉身最後四強。2014年佢參加香港傳藝節超級模特兒大賽攞全場總冠軍。2015年佢參加韓國首屆超級品牌模特大賽攞Top 4獎，同年喺香港參加電影《猛龍特囧》嘅「香港網絡男神選舉總決賽」攞「網絡男神」冠軍，之後參演電影《導火新聞線》飾演囧報記者阿泰。


史太林主義，係指一套以蘇聯1924－1953年間最高領導人、擔任蘇聯共產黨中央委員會總書記嘅史太林對於政治同經濟理論體系以及跟足佢嘅思想理論喺蘇聯建立嘅社會主義政治、經濟、思想、文化體制同運行機制嘅主義。


周冠威 係香港一位電影編劇同導演。2013年導演由杜琪峯出品嘅《一個複雜故事》而正式出道。 佢為2015年電影《十年》執導其中一段故事《自焚者》，《十年》榮獲香港電影金像獎最佳電影獎。佢之後導演嘅電影《幻愛》成為2020年全年最高香港票房的十大電影之一，獲得金馬獎最佳改編劇本獎。


佢其中一個作品《時代革命》因為《香港國安法》嘅實施以及隨之而嚟嘅《電影檢查條例》檢查員指引修訂，《時代革命》內容同片名意味住呢套片幾乎無可能喺香港公開發行或者放映，最後喺2021年7月16號喺第74屆康城影展入首映。


自從中國大陸喺2008年底爆出假波醜聞之後，學校亦從2009年開始停止招生。足校好快俾恆大足校、富力足校、魯能足校、綠城足校取代咗。原先喺2009年招入啲足球插班生亦喺2013年冚唪唥畢嗮業走人。即使係2015年1月27號成立嘅河北華夏幸福足球會都唔揀嗰間嘢做集訓用途。


首都係香港一個私人住宅屋苑，亦係新界將軍澳日出康城第一期，總發展面積係139,740平方米，其中住宅136,240平方米，商場500平方米，重有一個佔地3,100平方米嘅老人家護理中心同埋325個車位。


第一期將會喺5層高嘅平台上面，起5幢樓高52至56層嘅樓，提供2,096個住宅單位。一半單位係3房設計，三成單位係4房設計，兩者面積都係900平方呎以上。兩房設計佔一成多，面積由683幾至到700幾平方呎。


佢不時發表出位言論。2012年1月，佢喺《孔和尚有話說》節目回應嗰排香港人同埋大陸人之間嘅矛盾，話部分香港人有殖民地優越感，踩好多香港人係「唐狗」。以為「高人一等」嘅香港人，應該「自我反省」。佢重話「講普通話係中國人嘅義務」，有扭曲或胡亂更改憲法嘅嫌疑。


2012年1月19日，中國第一視頻網絡電視台《孔和尚有話說》節目中，孔慶東話「香港人係狗」，以評論香港網上一段有關港鐵車廂內有大陸兒童違法進食事件。孔慶東認為港人見義勇為係受到殖民主義影響，係自我優越。


新界法醫學大樓，係香港一個公眾殮房，位於沙田大圍大圍下城門道7號，喺2022年12月29號正式落成同啓用，係重置後嘅富山公眾殮房，遺體儲存容量增加至830具，以應付日漸增加嘅服務需求同提升殮房嘅營運質素同衞生標準。


新界法醫學大為係衞生署轄下法醫服務嘅專門設施。大樓稱為「法醫學大樓」，突顯佢並非只提供公眾殮房嘅功能，更係一所結合多功能嘅現代化法醫病理學設施。樓高七層，提供符合傳染病控制、職業安全、健康標準嘅設備同設施。


大樓亦為離世者家屬提供更多合適空間同更寬敞嘅環境，並設有三間室內遺體告別室，提供安靜同私隱度高嘅環境，俾家屬舉行簡單送別儀式。同時，大樓亦會用嚟做執法人員嘅培訓地點，提供進行刑事偵查同罪案現場調查培訓嘅用途。


太平山，亦叫做勞律山、拉律山，係馬來西亞霹靂州冕登山脈南麓，距離太平大約10公里。山峰最高海拔1250公尺，喺1884年創立，係馬來西亞最早嘅高原度假勝地。太平山亦係馬來西亞降雨量最多嘅山峰，因為佢喺素有「雨城」之稱嘅太平。


呢度曾經係英國人種植咖啡同茶葉嘅園地，所以亦被當地華人叫做「咖啡山」。依家山上依然保留往度假屋，可以畀遊客留宿。由於上山路陡峭，唔適合普通汽車通行，所以遊客上山時必須乘坐管理當局提供嘅登山吉普車，山腳下面有停車場提供車輛停放。


上山只能夠通過單線車路13km，連接太平同太平山。由於道路陡峭同狹窄性質，上山只可以畀四驅車同徒步步行。拉律峇登司南馬縣辦公室每日上晝9點至下晝5點為乘客提供越野路華四驅車上太平山。條路依家由馬來西亞公共工程局所管理。


太平山喺馬來西亞半島西北部嘅冕登山脈度。呢個地區係山區，由三座山峰組成，最高嘅山峰係Gunung Hijau，有1,448米，之後係Gunung Biong，有 1,218米，最後係 Wray's Hill，有1,020米。


由於呢個地區陡峭，唔適合農業活動。以前有嘅茶葉同咖啡農業種植活動，依家都無再繼續進行。土壤本身由花崗岩、沖積層同有機沉積物所組成，好容易造成土壤侵蝕。太平山係一個重要嘅集水區。呢個區域水質普遍都好，供應水去拉律峇登司南馬縣。


太平山被認定為馬來西亞半島上嘅生物多樣性熱點。截至2000年，喺太平山發現咗621種高原植物，佔咗馬來西亞半島發現嘅高原植物總數嘅20.4％。太平山最普遍嘅植物類別係孖葉植物、單子葉植物、蕨類植物同埋裸子植物。


截至1997年，IUCN紅色名錄分辨咗兩種植物，Dendrobium aegle同Liparis furcate係易危物種，因為過度開採嘅關係，將來有可能絕種。另外，有12種樹品種被列入世界保護監測中心世界受威脅樹木清單被分類為受威脅物種。


根據2000年嘅數據，太平山係27種哺乳類動物、227種鳥類同9種爬行類動物嘅屋企，其中一種哺乳類動物係印度支那虎 ，被分辨為IUCN紅色名錄。太平山喺馬來西亞半島佔哺乳類動物嘅12.7％、鳥類嘅35％同爬行類動物嘅4.


太平山最常見嘅兩棲動物物種家族係蛙科、叉舌蛙科、姬蛙科、樹蛙科、角蟾科、蟾蜍科同埋魚螈科。兩棲類動物嘅數量亦由2009年嘅36種增加到2011年嘅56種。Willemsella，一種草蜢，屬蝗科同Hemiacridinae家族喺1934年之後嗰幾十年都未喺馬來西亞半島發現，但係喺2012年之後喺太平山揾到。


太平山嘅經濟活動只係限於旅遊業同接待服務行業，其中住宿服務係主要收入來源。遊客嘅住宿主要係殖民時期嘅休息室同平房，呢區無貴價酒店。太平山只有幾位員工做公共行業，例如花匠同地方官員嘅司機。太平山亦有幾間小販檔，但係呢區營運嘅小販唔係太平山嘅居民。


太平山係一年一度The North Face Malaysia Mountain Trail Festival嘅國際越野跑活動地點。佢通常喺12月舉行，吸引嚟自35個國家，超過2,100位參賽者。越野跑活動通過咗國際越野跑協會同埋被列為參加環勃朗峰超級越野耐力賽其中一個合資格賽事。


Wulfrunian係佳牌根據西約克郡嘅巴士公司West Riding嘅要求而設計。佢嘅設計同當時嘅前置引擎雙層巴士有一定分別，佢嘅前軸移後咗，令車門可以擺喺前輪跨上面，而副吉拿6LX引擎就擺喺前輪跨偏右位置，挨埋司機位。


英國West Riding買得最多Wulfrunian，總共買咗126架，最後一批喺1965年投入服務。佳牌出咗兩架畀巴士公司試。有幾間巴士公司喺1960年代初買咗一至兩架嚟試，不過有唔少公司只係用咗一兩年就將佢哋放棄，有部分賣咗畀West Riding。


至於West Riding亦俾旗下百幾架Wulfrunian嘅維修保養支出影響財政狀況，原訂喺1966年交貨嘅25架Wulfrunian訂單亦改為25架利蘭Atlantean PDR1/2。West Riding喺1967年俾英國政府屬下嘅Transport Holding Company收購。


呢個站喺2003年嘅廣州地鐵規劃入面出現，嗰時喺興南大道出現咗官堂站同金坑站呢兩個站，位置分別喺官堂村同埋金新大道口。後嚟7號綫喺金坑站以東路段先後改咗2次規劃，直到2010年底嘅規劃定咗到大學城南之後，由於加強南大幹線嘅連接而改喺興南大道位，令官堂站因為冇位起嘅理由而取消咗金坑站。


馬來紙鷂，係一個精心設計嘅馬來西亞風格月亮型紙鷂，傳統喺馬來西亞吉蘭丹州流行。佢係馬來西亞嘅國家標誌之一，另一啲作為木槿屬。馬來西亞5毫子硬幣嘅反面顯示住精美嘅馬來紙鷂，頂部有hummer。馬來西亞航空嘅logo係根據馬來紙鷂。


學校喺1958年開辦，初期喺芳村坑口村沖口社西南角嚿地皮嗰邊開辦。1996年因芳村話要起1號綫首期試驗段同埋將來搞地鐵上蓋樓盤、及規劃落實搞浣花路嘅工程，令學校向西搬到汾水小區入面兼改名做芳村區汾水中學兼重組繼續開辦。


後嚟荔灣區教育局為咗整合教育資源，重發揮真光中學喺區域教育入面嘅優勢而喺2017年4月15號宣佈，高中、初中部正式同真光中學合併重喺同年5月掛牌，原先嘅汾水中學亦正式成為歷史。同年，原汾水中學校區作為真光中學開始招生。


2016年7月14號，有濠江花園住戶反映，濠江花園第五座附近地下發現好多支帶血嘅針筒，懷疑有人從高處抌落來，途人都差啲中頭獎，即刻報警求助。警方到場蒐證之後，已經執走好多支針筒同物品，重記錄在案，暫時冇進一步消息。


有附近嘅商戶話，高空抌針筒唔係第一次嘅事，警方曾經拉過兩個疑犯，但係疑犯放返出來之後問題持續，重變本加厲，期望當局加強執法，杜絕呢種情況。呢次事件涉事濠江花園部分座數係屬於社屋，部分住戶或者涉及精神問題、家庭暴力之類，情況好複雜同隱蔽。


2011年6月18號，澳門響四嗰鐘頭入面，黑沙環海濱花園同濠江花園先後發生兩單跳樓案，兩個男女死亡。現場消息話，濠江花園朝早九點左右，有住戶聽到濠江花園第四座一樓平台傳出好大聲，出去睇下咩事，發現有瞓響血跡到，頭部爆裂。


消防到場證實已經死亡，通知司警調查。司警響大廈十八樓梯間，發現相信係死者嘅一對鞋同一張凳，唔排除響嗰到跳樓落來。經調查女死者姓梁，五十三歲，澳門居民，同屋企人一齊住響青洲大馬路嘉應花園，初步認為死因冇可疑。


2012年7月14號晏晝一點左右，濠江花園第四座發生懷疑企圖自殺事件。馬上派人到場調查。治安警同消防員迅即到場，搵到涉案單位嗰時，先知戶主個女因為被老豆沒收回鄉卡，唔准離開澳門，先叫兩個女仔朋友，一齊反鎖響房到。


期間用重嘢頂住房門同鎖埋隻窗，有人聲稱要用毛巾焗死自己。治安警見到咁，就立即通知談判專家到場，消防亦將大廈門口對開部分路段封鎖，重移走停泊響封鎖路段泊車區嘅電單車，空出啲地方擺大型救生氣墊，同時派人游繩到間房隻窗出面戒備。


係江原道江陵人。佢喺1516年武科等第，後嚟做過宣傳官，兵曹佐郞，1523年世子翊衛司司禦等。1528年軍器寺僉正同30月後昇進，軍器寺副正，突然昇進論難後地方官發令，後嚟做過金海府使。以後甲山府使，1529年鐘城府使等任。


1546年兵曹參判，同年工曹參判，同年大明使臣入朝，還國後在任兵曹參判同1548年漢城府左尹，1555年倭寇之全羅道海安奇袭做邊將射殺，10鎭陷落同海邊放火做掠奪。佢出迅速倭寇討伐及兵亂平定。同年10月任全羅道兵馬節度使。


Alma Mater，係紐約哥倫比亞大學嘅一個銅做嘅雕塑。美國雕塑家Daniel Chester French喺1901年以Audrey Munson做model設計咗呢個雅典娜雕塑，1903年將佢擺到Low Memorial Library正門前。


香港近年長者人口嘅比例顯著上升，根據統計處數字顯示，去到2029年每4個人之中有1個係65歲以上長者。有見及此，各警區早喺2006年開始，已經推行各式各樣嘅長者計劃，目的係宣傳防罪、交通安全等訊息，希望可以畀有豐富社會經驗嘅一班長者盡展所長，對長者社群同社區繼續作出貢獻。


《的士司機》係一部1976年嘅美國心理驚悚電影，由馬田史高西斯做導演，Paul Schrader編劇。主演係羅拔迪尼路、茱迪科士打、Cybill Shepherd、夏菲基圖、Peter Boyle、Leonard Harris、Albert Brooks。


叩頭係東亞一種傳統儀式同禮節，又寫做磕頭，響日本叫做土下座。行呢種儀式嘅人雙膝跪地，用頭敲地，表示高度嘅忠誠同尊敬。這種儀式本來用於人類對神佛，或者犯錯嘅時候道歉，去到清代演變做下屬對長官，尤其係大臣對君主的禮儀。


萬物，古時哲學思想常見用字，然而義有分歧。一指所有生物、或所有動物、或所有草木、或一切 自然之物，二指宇宙間一切嘅嘢。要睇上文下理判斷。先秦古藉常見，如書經、周易、道德經、孟子、禮記、墨子、莊子、荀子、韓非子、管子等等。


王必勝係台灣胸腔科醫生，而家係家居福利部政務次長同公立醫院協會理事長。之前佢曾經擔任金門醫院院長、醫福會執行長、中華民國醫師公會全國聯合會秘書長。喺2021年武漢肺炎疫情爆發嗰陣，佢多次喺第一線處理疫情同執行防控措施，喺2022年7月18日起就任衛生福利部政務次長。


2021年10月26日，已婚嘅王必勝被傳媒揭發同15歲細路林女發生親密關係，甚至懷疑有可能育有一名女兒，呢啲消息震驚社會各界。大約兩個星期後，王必勝同當時係台北榮民總醫院神經醫學中心癲癇科主任嘅妻子尤香玉一齊接受專訪。


佢哋坦承同林女嘅關係係「不適當、唔應該嘅」，同時強調呢段感情已經「結束」。至於有冇孩子嘅問題，佢未有正面否認，並話呢個係私人隱私。但佢表示對妻子造成傷害，並喺訪問中多次道歉，求妻子原諒。佢承諾將來會謹言慎行，回歸正常生活軌道。


2023年11月，正當美國宣布制裁香港多名侵犯香港人人權嘅司法人員，包括逾40名負責執行北京未經諮詢或香港人同意而實施嘅《港版國安法》嘅指定法官同檢控官之際，佢喺Twitter公開發言，話已經無人關注香港，香港『退了好幾個檔次』。


有關言論引起一啲香港人討論，網民反應不一，有台灣網民表示支持，喺香港連登討論區，有啲人認同佢嘅說法，有啲人批評如果唔係2019年香港反送中運動台灣一早玩完，形容台灣人對香港用完即棄，有人亦公開指台灣聲稱抗中保台但喺實質措施上比好多國家都要弱，甚至容許極端親中嘅新黨同統促黨繼續存在。


喺第11屆中華民國立法委員選舉，身為民進黨成員嘅王必勝，連同黨友徐國勇、姚文智喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。


行列輸入法係一套免費授權、具有開放理念嘅字根式中文輸入法。除咗可以輸入繁體中文同埋簡體中文之外，亦都可以輸入Unicode當中嘅中日韓統一表意文字。內建喺 Windows Vista 嘅最新版當中，預定將支援 Unicode 3.


印尼記者爆眼案係2019年香港反修例運動期間一單槍擊案，發生響9月29號全球反極權大遊行嗰陣，印尼記者Veby Mega Indah喺街上採訪嗰陣，俾差佬攞槍射爆咗佢隻右眼。事後佢告香港差佬仲告到去高院，佢叫過好多次香港差佬講出射佢隻眼嘅差佬係乜水，不過差佬冇覆過。


斧山道運動場，香港運動場之一，喺黃大仙牛池灣，斧山道一百五十八號，斧山道遊泳池隔籬，英文叫Hammer Hill Road Sports Ground。行政上歸黃大仙區。設施有運動場、草地球場，以及七人足球場。


1858年，卑詩省嘅菲沙河谷出現淘金熱，好多由美國舊金山嘅唐人移民嚟幫手開礦。嚮1871年，加拿大聯邦為咗吸引卑詩加入，同意嚮10年之內，建成一條跨越加拿大東西部嘅鐵路。為咗起鐵路，當局引入一批出名刻苦耐勞嘅華工，經過公司倒閉、嚴重工傷、大量死人等困難，終於10年內鐵路起好通車，沿線開發出房地產同埋市鎮直至今日。


Manjaro Linux係基於 Arch Linux 嘅 Linux 發行版，可以揀 Xfce 、GNOME同KDE Plasma做桌面環境，同Arch一樣，用滾動更新。佢嘅目標係整一個易用、自由嘅作業系統。


Manjaro 喺 2011 年 7 月 10 號第一次發布。到咗 2013 年年中，Manjaro 去到 beta 階段，系統嘅關鍵嘢已經全部搞掂，例如GUI 安裝程式、包管理器、Xfce 桌面同埋 Octopi、MHWD同埋 Manjaro 設置管理器。


喺 2015 年 8 月 開發完 Manjaro 0.9.0之後，Manjaro 團隊決定之後將 Manjaro 版本名改做年份同月份。佢哋將 2015 年 6 月發布嘅 0.8.13 改名做 15.


喺2017年Manjaro公佈話之後嘅版本i686唔會再用得到，因為i686越來越少人用。但係之後喺2017年，有個叫做manjaro32嘅半官方計劃出現咗，佢係基於archlinux32，繼續用到i686。


雖然唔係官方版本，但係「Manjaro 社區版」由 Manjaro 社區嘅成員維護。佢哋喺官方版本上提供了額外嘅用家界面，包括 Budgie、Cinnamon、Deepin、 i3、MATE仲有Sway。


Manjaro 有CLI版同GUI版嘅安裝程式。滾動發布模式意味住用家唔使升級/重新安裝整個系統就可以將佢同最新版本同步。 包管理由 Pacman 用命令行同埋前端 GUI 包管理器工具處理。佢可以教做穩定或者不穩定版本，同 Arch 一樣。


Manjaro Linux 係基於 Arch Linux嘅，但係有自己獨立嘅軟件庫。Manjaro 嘅目標喺比起強大嘅Arch更方便家用用家用，Manjaro用出名嘅Pacman仲可以直接用AUR上面嘅資料。


Manjaro嘅正嘢同Arch差唔多，因為Manjaro係基於Arch嘅，好似CPU優化、包套件管理系統pacman、滾動更新呢啲正嘢，Manjaro都有。另外，Manjaro改善咗Arch嘅安裝介面，容易裝過Arch好多。


除咗基於 Debian 嘅 Blue Systems Netrunner 之外。仲有 Netrunner Rolling。Netrunner Rolling 嘅第一個版本係 2014.04，佢係基於 Manjaro 0.


Sonar GNU/Linux 項目旨在幫啲要輔助用電腦嘅人用 Linux，仲可以用 GNOME 同埋 MATE 桌面。第一個版本喺 2015 年 2 月發布，最新版本係喺 2016 年出。2017 年，Sonar 項目宣布停止。


雖然大部分嘅Manjaro用家都係自己裝Manjaro，但係一啲電腦公司都有賣預設裝咗Manjaro嘅電腦。有賣呢種電腦嘅公司包括 StarLabs Systems、Tuxedo Computers、manjarocomputer.


以下揭帖喺義和團運動期間廣為流傳，以民謠形式介紹義和團嘅興起因由、指導思想同鬥爭手段，「係義和團運動嘅綱領性文件，係好多義和團揭帖中最重要嘅一件。」由於係口耳相傳，揭帖出現咗多個版本，以下係張守常根據各個版本校勘整理嘅版本。


國家主席存廢之爭係中國喺文化大革命期間發生嘅重要歷史事件，係主張廢除國家主席嘅毛澤東同主張設立國家主席嘅林彪之間嘅政治鬥爭。呢次事件加劇咗毛澤東同林彪，當時中國共產黨一號同二號人物之間嘅矛盾，促成後來嘅毛林決裂同九一三事件，係文革嘅重要轉捩點。


1966年文化大革命爆發之後，做緊中國國家主席嘅劉少奇因為同毛澤東之間嘅嚴重分歧，被作為頭號打擊目標而迅速失勢，喺1968年嘅中共八屆十二中全會上被罷免黨內外所有職務，開除出黨，第二年受迫害致死。劉少奇被罷免之後，國家主席嘅位置空咗，當時兩個國家副主席宋慶齡同董必武名義上代理主席職務，不過無以副主席嘅身份繼任國家主席。


劉少奇死咗之後，毛澤東想廢咗國家主席，不過受到林彪同周恩來等人嘅阻擾，喺1970年嘅中共九屆二中全會，林彪同佢嘅盟友陳伯達更發表「天才論」，鼓動毛澤東以中國共產黨中央委員會主席嘅身份兼任國家主席。毛澤東講過好多次唔會做國家主席，反而懷疑已經做咗黨內唯一副主席嘅林彪想自己做國家主席，對佢嘅動機反感，兩個人嘅關係開始惡化。


1971年九一三事件爆發，林彪走佬不過死喺墜機意外，國家主席嘅存廢之爭告一段落。不過毛澤東無馬上廢除國家主席嘅職務，反而喺1972年畀董必武做「中華人民共和國代主席」。到咗1975年第四屆全國人民代表大會召開，通過新嘅《中華人民共和國憲法》，正式用修憲嘅方式廢除國家主席同副主席嘅職務。


程子華喺黃埔軍校武漢分校畢業，參與廣州暴動。佢喺1929年發動大冶兵暴，後任紅五軍團十四師師長、二十二師師長及粵贛軍區代參謀長。1934年，調任紅二十五軍軍長，參與長征。抗日戰爭時期，任冀中軍區政委及中共晉察冀分局代書記兼晉察冀軍區代政委。


第二次國共內戰時期，任冀察熱遼軍區司令員及第四野戰軍第十三兵團司令員。中華人民共和國成立後，任中共山西省委書記、全國供銷合作總社代主任、國務院財貿辦公室副主任、中華人民共和國商業部部長、國家建委副主任及國家計委常務副主任等職。


《荷里活爛片王》係一部2017年嘅美國傳記喜劇電影，由占士法蘭高執導，改編Greg Sestero同埋Tom Bissell嘅非虛構同名著作《The Disaster Artist》，講述史上其中一部爛片《瘟室》嘅製作經過。


馬頭角道十三街係馬頭角區相連嘅十三條街，公別係木廠街、龍圖街、鳳儀街、鹿鳴街、麟祥街、鷹揚街、鵬程街、鴻運街、蟬聯街、燕安街、駿發街、鶴齡街同埋馬頭角道，形成一個長方型嘅小區，最有特色嘅係大部街名都係瑞獸或者動物。


麥卡錫係美國政治人，共和黨參議員，反共人士。1946年做咗美國參議員，之後就成日發表攻擊共產黨嘅演說，之後搞咗個非美調查委員會，喺文藝界同政府部門煽動啲人互相起底，好多人因此受到迫害到懷疑，佢嘅行為被人叫做「麥卡錫主義」。


，簡稱中新知識城，係中國廣東廣州嘅現代化知識園區，喺黃埔區北邊，西北從鳳尾附近嘅產業園開始，一直向東南去到廣河高速附近。佢係繼中新天津生態城同埋中新蘇州工業園後，第三個由中國同埋星加坡政府開發嘅合作園區項目。


2008年北京奧運舉辦之前，嗰時中新廣州知識城範圍都屬經濟落後嘅山旮旯地方。直到2008年9月，中共中央政治局委員、廣東省委書記汪洋帶咗代表團去星加坡，訪問咗總理李顯龍，重提出要起個標誌性專案。2009年3月24號，汪洋書記同星加坡國務資政吳作棟等人一齊，睇到廣州開發區管委會同星加坡吉寶企業集團簽咗份備忘錄而開搞知識城，但嗰時重未揀邊度起，隨後規劃喺蘿崗區北邊近從化同增城一帶起。


2010年12月25號正式成立管委會嚟搞開發事項。2011年9月15號成立埋投資開發有限公司搞有關知識城嘅開發。2012年3月8號開始奠基，位置率先揀喺何棠下村嘅騰飛園附近。2013年10月29號正式開搞主城區。


馬游塘，又寫做馬油塘，係香港藍田到調景嶺之間個山坳上面一個地方，係新界一條村。個山坳響大上托、茅湖山同五桂山三座山之間。地理上個山坳就叫做馬游塘坳。英國得到新界之後做過調查，地圖上初頭寫做Lau Tong，後尾就轉為Ma Lau Tong，所亦有人叫佢馬騮塘。


李臻出身於拔萃男書院，喺香港大學環境科學系畢業後加入有線新聞做主播，之後分別喺無綫電視同Now TV工作，期間佢繼續深造，先後完成咗三個碩士課程，包括香港大學MPA公共行政學系碩士、英國華威大學MA國際關係文學碩士同埋香港科技大學MBA工商管理學碩士。


喺2020年12月有線解僱新聞部員工風波入面，有線新聞被指炒人係政治決定，針對一啲會跟進敏感中港政治議題嘅員工。李臻被指係有線新聞作出政治決定裁員嘅操刀手，而且風波之後李臻被指合作溫和採訪特首林鄭月娥，溫和到連林鄭月娥都不屑。


喺女同性戀亞文化中，「頂」、「底」係用來賦予或承認男性化、女性化身份同其相關特徵、行為、風格、自我認知等嘅術語。呢啲術語係喺20世紀嘅女同性戀群體中創立嘅，呢個概念被叫做「組織性關係、性別認同仲有性向認同嘅方式」。


方健儀讀過沙田官立中學。1999年喺香港中文大學新聞與傳播學院畢業之後加入香港電台中文新聞部做記者。2004年去英國伯明翰大學修讀國際關係碩士課程，畢業之後一度喺紐約市嘅聯合國總部做嘢，返香港之後加入無綫新聞做高級記者，主要採訪重點新聞、治安、交通同埋衛生方面嘅新聞。


沙士喺2003年初蔓延到香港，去到同年夏天開始平息。事隔多年，有啲親中派媒體不時宣揚當年係中央政府介入幫助香港捱過疫情。不過呢個觀點就有唔少人反駁，其中有人認為，係北京隱瞞疫情在先，又任由當時已經確診嘅廣州中山大學退休教授劉劍倫來港散播病毒，先至令沙士疫情喺中國大陸以外蔓延。


果敢，先頭叫撣邦第一特區，而家係緬甸嘅一個自治區，首府老街。果敢東邊傍住中國雲南，南邊駁住佤邦。清朝嗰時係果敢縣，隸屬鎮康州，由土司楊氏世襲管治。1897年，由於《中英續議滇緬條約附款》嘅簽訂，果敢畀咗英國管。


二戰之後殖民地獨立，果敢土司楊氏簽落《彬龍協議》，於是成咗緬甸嘅一個邦。1968年之後，緬甸共產黨控制包含果敢在內嘅東北地區。1989年，土司宗室彭家聲領導嘅果敢同盟軍成立，果敢脫離緬共，成立撣邦第一特區政府。


二戰之後，果敢同鄰近嘅土司邦獨立，果敢土司楊振材簽訂彬龍協議，同先頭喺英屬緬甸殖民地嘅其它各邦組成緬甸聯邦。果敢獲大土司嘅地位，唔再隸屬木邦，但係就無得管治江西地區。1959年，楊氏土司交權畀地方議會，結束咗二百幾年嘅統治。


後土司時期，果敢地區七國咁亂。1963年，原果敢土司楊振材畀緬甸奈溫政府捉咗，宗室楊振聲即刻整支軍隊同政府搏過，無打贏。原先反奈溫政府嘅戰爭亦逐漸變質成咗果敢內戰。1968年之後，有中國共產黨撐住嘅緬甸共產黨吸收咗緬甸東北山區嘅少數民族武裝，控制住緬甸東北邊境地區，包括果敢大部分領土。


文言編程語言可以視為係一隻玩嘢嘅編程語言或者一件概念藝術嘅作品，靈感嚟自文言文，呢隻語言係由卡利之美隆大學電腦系兼美術系本科生黃令東喺 2019 年整出嚟嘅，保留字係正體文言文，引號係全形中文單引號。


前中共駐悉尼總領事館政治領事、一等秘書陳用林喺2016年接受新唐人電視台訪問嘅時候，就形容創辦呢份報紙嘅周澤榮本身就係紅頂商人，創辦呢份報紙完全係擦中共鞋。佢又提到，好多其他澳洲嘅中文媒體，甚至係部份主流媒體，都已經被中共滲透。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


《爆足一周》係香港電視廣播有限公司拍攝製作，以娛樂新聞為主題嘅清談節目，2012年10月7號首播，全節目原定共13集，由查小欣、黎國輝同莊思敏擔任主持，後來因為劣評如潮，喺同年10月28號播放第四集後腰斬。


入圍影展包括《第28屆明斯克國際電影節》 、《第15屆芝加哥亞洲躍動電影節》、《三藩市國際新概念電影節》、墨西哥《第6屆墨西哥作者國際電影節》(入圍競賽單元《最佳新導演》、《最佳劇情長片》、《第15屆澳門國際電影節》》及《最佳編劇》）。


剛由外國返香港嘅實習醫生樊雪兒同未婚夫籌備婚禮，因為一宗蝴蝶刀連環殺人案勾起往事，懷疑當年阿媽嘅死有可疑。透過大哥樊博權嘅心理治療同二哥、契哥幫助下，進行回憶潛行，樊雪兒一段段撲朔迷離嘅記憶被喚醒，危機逐步迫近，愛嘅盡頭迎來嘅係善惡顛倒嘅開端⋯⋯


國茂鄧公祠又叫三餘堂，係香港一幢鄧氏祠堂，係二進式青磚傳統祠堂建築。佢喺新界元朗八鄉水流田56號，係由鄧氏三兄弟鄧球光、鄧璟光同鄧琼光喺1907年夾錢起嘅，用嚟紀念佢哋阿爸鄧氏17世祖鄧國茂。喺1985年被評為香港二級歷史建築，2010年8月31號確定評級。


當隱青感覺到有外在壓力，例如唔想去面對一啲社交場合，佢哋可能會選擇逃避或者自我防衛，減少外在給予嘅壓力同傷害。典型嘅例子就係將自己隱藏喺自己屋企間房入面一段好長時間。由於佢哋多數性格內向同無咩朋友，所以佢哋多數日頭就瞓覺，夜晚通宵上網、打機或者睇電視。


例如東亞國家太注重學生學業成績，從而畀咗青少年壓力，部分青少年可能就算佢哋幾努力，幾有心機讀書都追唔上進度，令到佢哋覺得自己失敗、無用，而選擇做隱青。當中，屋企人同社會亦畀咗唔少壓力畀佢哋。東亞教育普遍以填鴨式教育為主，加上傳統觀念覺得學歷高先有出息同畀人覺得係「乖仔」，從而形成升學主義。


家庭方面，屋企人可以多啲同佢哋溝通，理解佢哋嘅諗法，從而幫助佢哋。如果隱青仲係喺求學階段，屋企人唔應該將仔女嘅讀書目標定得太高，避免畀仔女太大壓力，搞到仔女以為自己好無用。屋企人亦要安排更加多嘅家庭活動同親子樂，從中促進家長同子女之間嘅友誼，令仔女願意同屋企人分享心事，同時家長亦可以從中更了解仔女。


學校方面，老師可以多啲關注學生之間嘅關係，如果發現有欺凌情況，應該要盡快處理，減少被欺凌者好驚返學嘅意欲。另外，學校亦唔應該畀學生太大壓力，同時亦要照顧唔同能力嘅學生。咁樣可以畀免部分抗逆力比較低嘅學生為咗逃避困難而選擇做隱青。


除此之外，學校可以定期舉辦有關抗逆、學習、情緒管理同解決壓力嘅講座畀學生，令學生可以有一個更積極同正面態度面封難題。甚至可以舉辦有關家庭管教嘅講座畀家長，令到家長可以識得點樣管教仔女，以及協助同理解仔女。


政府方面，政府可以多啲宣傳有關隱青嘅特徵同性格，令到更加多人理解同幫助佢哋。政府亦可以投放更加多資源去青年中心去幫助佢哋。另外，政府亦可以鼓勵更加多機構聘請成功脱毒嘅隱青，令佢哋更加快可以容入社會，畀其他人接納，減少佢哋從返隱青生活嘅意欲。


隱青經常畀屋企人認為只係家事，部分家庭抱住「家醜不外揚」嘅心態，對屋企入面嘅隱青難於啟齒，學校或者社會工作者亦好少介入。由於呢幾年嚟媒體廣泛報導同關注，隱青案例被視為社會病態，亦同精神病扯上關係。有好多屋企人都會先觀望一段長時間先會去尋求心理學家協助。


喺東亞，大部份家庭主要由阿媽負責教育同照顧仔女，所以老豆成日會將問題推卸去阿媽身上。喺大多數情況入面，父母只會靜待一段時間作觀望，希望佢哋嘅隱青年仔女情況會有自然改善，父母大多數覺得呢個係隱青嘅必經之路，認為等待一段時間仔女就會自然重投社會。


鄧焯謙早年喺勞工子弟中學讀書，讀完中二去咗英國留學，三年之後因學業問題，最後去咗廣州暨南大學讀國際政治。大學畢業返到香港加入工聯會，做地區工作。2011年代表工聯會參加區議會選舉，打敗代表街工嘅王竣達當選，任期由2012年1月1號開始。


強調超黨派、跨國界，以建構華人民主理論、交流華人民主經驗、匯聚華人民主力量為使命，主要工作係創造一個網上平台，為全球各地華人社會關注民主運動青年世代，提供理論研習同知識交流管道，從教育入手，為民主扎根。


2016年7月9號當地時間晚黑，佢喺特魯埃爾嘅一間鬥牛場搞鬥牛比賽時，俾隻公牛用牛角銡死咗，終年29歲。巴里奧嘅死亦係1985年開辦鬥牛大賽有史以嚟，第一單公牛將鬥牛士銡死嘅命案。事發後，活動方宣佈取消當日冚唪唥嘅鬥牛活動，第二日活動時會舉行1分鐘嘅靜音默哀儀式。


「老豆搵仔」係香港一個喺2019年7月7號成立嘅Telegram頻道，超過13萬個訂戶，呢個頻道以披露警員個人身份著稱。老豆搵仔頻道因為警員喺2019年拒絕按《警察通例》出示委任證開始，警員相關個人私隱就被「老豆搵仔」曝光。


2019年9月，有人因為向「老豆搵仔」透露香港警察親友資訊而被逮捕。2019年10月25號，高等法院頒佈臨時禁制令，禁止公眾披露警員同佢屋企人嘅個人資料，「老豆搵仔」嘅管理員表示會繼續發佈新資料，亦唔會刪除舊資料。


2019年，香港反送中運動爆發，香港警察自元朗721事件後因為警暴問題等備受批評，亦畀部份市民指責警黑合作，社會上出現一種對警察唔信任嘅情緒。由於警員開始拒絕喺行動中按照《警察通例》出示委任證，市民辨認警員身份困難，第三方辨認警員嘅渠道就應運而生。


蔡加讚，BBS，係「玩具大王」蔡志明嘅獨仔，全球最大規模嘅玩具生產商旭日國際集團董事會副主席同埋高級鐘錶零售商譽一鐘錶集團創辦人兼董事會主席，港區全國政協委員，香港大學名譽大學院士。香港出世，籍貫廣東揭陽。


蔡加讚曾經喺《東周刊》一篇題為《成功需苦幹 蔡加讚》嘅專訪入面談及成功之道，旋即成為網絡討論區上被談論嘅對象，有啲人認為佢嘅成功只係依靠屋企人，佢係父幹唔係苦幹無資格咁樣教人。而廣東話裡「苦」與「父」僅聲調不同，被部分網民評為「成功需父幹」。


同盧米埃兄弟嘅其他早期電影一樣，《火車到站》係一齣實況電影，拍嘅係某時某地真實發生嘅事物。《火車到站》片長只得50秒，並且係一鏡到尾。唯一嘅鏡頭真實噉記錄咗法國南部沿海小鎮拉西奧塔嗰度一列蒸汽火車慢慢駛入火車站，以及啲人喺火車側邊走動嘅情景。


有講法話盧米埃兄弟喺1895年12月28號搞嘅電影放映會係世界上第一場商業電影放映，所以打頭炮嘅《火車到站》就係全世界第一齣電影。不過呢個講法其實係錯嘅，當日嘅節目表並冇《火車到站》。「第一部電影」嘅殊榮要畀盧米埃兄弟另一齣戲《工廠大門》至啱，而初版嘅《火車到站》要到1896年1月25號先至首映。


除咗1896年上映嘅初版之外，盧米埃兄弟之後仲將《火車到站》重拍過兩次，即係夾埋一共有三個版本。依家網上面最容易揾到嘅其實唔係原版，而係1897年夏天重拍嘅第二版，特色係可以見到幾個女人同細路仔上車。


另外，盧米埃兄弟仲拍過一輯3D版嘅《火車到站》，並且喺1934年法國科學院開會嗰陣播過。其實早喺1895年第一齣電影公映之前，盧米埃兄弟已經研究緊點樣拍3D電影。但係因為3D電影唔似2D嘅咁好賣，所以成日俾人遺忘咗。


相傳《火車到站》公映初時，有唔少人都俾架向住佢哋衝緊埋嚟嘅火車嚇親，一路大叫一路走去間房後面避。德國嘅《明鏡》週刊寫話套戲引致咗恐懼乃至恐慌，而英國電視台第四台嘅紀錄片The 100 Greatest Scary Moments就將《火車到站》列做第一百位。


觀眾有噉嘅反應可能係因為喺電影出現之前，只有暗箱呢個方法整到識郁嘅投影。冇睇過戲嘅觀眾可能以為間房出面真係有駕火車衝緊埋嚟。不過，有啲研究電影嘅歷史學家就質疑呢段故嘅真確性。亦有學者覺得引起恐慌嘅可能係之後重拍嘅3D版，而唔係1896年公映嘅初版，純粹係以訛傳訛傳錯咗。


立體電影，電影一種，睇出好似立體咁。人眼有視角差距，兩眼收到影像有輕微唔同，腦會將兩邊影像，得出立體視覺，可以判斷距離。立體電影會有兩套影像，一隻眼收一套，經腦就睇出來係立體。立體電影同普通電影一樣，可以廣播，可以錄影重現，所以有立體電視同立體影碟。


喺1922年9月27號，世界上第一部立體電影係《愛情嘅力量》呢部片。嗰時係立體電影入面，第一次搞商業製作。在1941年，米高梅又拍咗部《第三維度嘅兇手》，嗰時佢將法蘭斯坦嘅古仔放咗去立體電影入面，呢個重係嗰時俾人猛咁話好嘅其中一部立體電影。


而世界上第一部立體電影就真係唔好彩，由於爆咗二戰，搞到發展立體電影嗰行就停嗮，一直到1945年8月15號之後先至慢慢噉恢復返，而部片就唔見咗喇。而早期嘅立體電影都係整啲立體效果出嚟畀人睇，而片入面成日都係攞支槍掟去觀眾嘅嘢嚟搞搞震嘅。


而世界上真正嘅第一部立體電影係1952年拍嘅《非洲歷險記》。而呢部片係專門講非洲探險嘅嘢，而嗰時部片嘅口號係「獅子喺你隻腳度，愛人就喺你個心度」。雖然話嗰時嘅《生活》雜誌話部片好無哩頭，但觀眾重好鍾意逼爆個電影院度睇下個片入面嘅「自然視角」效應。


到咗1953年，由於美國出咗《恐怖蠟像館》等一系列嘅立體片，嗰時喺成個20世紀50年代嘅美國同英國，即刻入咗立體電影嘅高峰時期。而1954年嗰陣嘅出名導演都睇死啲立體電影，話佢哋凈係識得玩嘢而唔係藝術。


到咗1982年，美國迪士尼公司又拍咗部《魔法之旅》嘅短片，雖然話部片得16分鐘咁短，但係佢用咗CGI同真人表演結合埋，整咗部嗰時搞到啲人O嗮嘴嘅立體效果。而嗰年重出埋《黑色星期五》嘅片先至將立體電影喺20世紀80年代慢慢開始搞返出嚟。


1983年，由於立體版嘅《大白鯊第三集》就猛攞咗收視狂潮，呢部片播咗1個星期，就賺咗1300萬美金嘅票房。但由於嗰時嘅電影質量好差，而立體效果都好唔到邊，結果噉就搞到觀眾好快噉冇嗮興趣喇。而過咗2年，而《魔晶戰士》就變咗世界第一部立體嘅動畫長片。


因為立體電影係用咗立體技術嚟搞兩條有小小差距水準嘅電影畫面。喺映緊電影時，就將兩條影片分別裝喺左、右嘅電影放映機度。如估個畫放喺屏幕度就搞出左、右嘅雙重影。喺觀眾戴咗立體眼鏡時，其中一隻眼凈係睇到一邊嘅像，通過雙眼嘅彙聚功能搞出個三維立體嘅視覺效果而出嘅幾幅連環嘅立體畫面。


喺睇立體電影嗰陣成日都用到副眼鏡嘅，其實呢啲鏡就係對互相垂直嘅透振方向偏振片。因為喺整緊電影嗰陣用咗特殊嘅多鏡頭攝影機嚟影，而每個鏡頭分別記低咗左眼同右眼角度睇到嘅相，之後喺播緊電影嗰陣再用返雙投影機，同時將左右兩張相放喺屏幕度，跟住用埋特殊嘅偏光鏡嚟用偏光原理搞成一組影像，最後就就睇到立體電影嘅嘢，加陣大部分電影院都係有出到立體眼鏡嘅嘢。


喺正常嘅情況下，眼睛嘅輻輳同調節係相互協調嘅，大腦都好輕鬆噉將呢啲嘢溝埋一齊。但係通過立體眼鏡睇到嘅嘢係分成兩邊。嗰時，眼睛就集中嗮成個屏幕入面啲嘢，同時重向屏幕搞視覺調節，而人嘅輻輳同調節嘅協調性都俾佢搞到亂嗮竉喇。


如估立體眼鏡嘅消毒質量唔得嘅話，會變成眼疾嘅傳染源。因為用咗冇消過毒嘅或消毒質量唔過關嘅立體眼鏡會好容易出紅眼病同其他健康隱患。例如有啲好細個嘅細路，睇咗立體電影之後會頭暈眼花同嘔，呢個可能係唔適應立體電影出嘅眼部肌肉痙攣而搞出嘅視頻終端綜合症。


因為細路嘅眼部係重未發展到成熟階段，如估俾細路用左右眼嘅唔同相嚟搞立體效果嘅嘢，會搞到隊眼嘅肌肉猛咁好緊張噉喺度運動，甚至唔停噉調節自己嘅晶狀體嚟變換焦距，會甚至威脅到眼睛嘅發育，好可能搞到有斜視、弱視等。


因為立體電影嘅畫面大多數都係飛下、轉下、轉畫面轉得好快、成日飆嚟飆佢嘅畫面出嚟，如估平時有畏高、暈浪嘅觀眾會搞出精神緊張同心理唔舒服嘅嘢。另外，立體電影嘅音樂同畫面都好刺激，如估睇咗之後會覺得好高興，但係有心血管疾病嘅患者可能會發生血壓升高、頭暈、胸悶呢啲唔舒服嘅嘢。


係加多寶集團出嘅一種喺崑崙山融化咗嘅積雪再滲入岩層過濾同礦化嘅一種天然雪山礦泉水。贊助過2010年廣州亞運會、第五屆中國－阿剌伯博覽會同2014年中國APEC峰會、2015年北京申辦2022年冬奧會。


挑戰，係人同大自然之間嘅搏鬥，人類意志嘅最大考驗，香港電視網絡展開咗一次電視史上，史無前例嘅挑戰之旅，每一個影像都係用淚水同汗水交織而成，每一個片段都係喺生死邊緣嘅見證。派出電視界幕後精英同幕前知名藝人，遠赴美國穿越龍捲風，去到瓦努瓦圖勇闖活火山，重去到秘魯、日本、泰國、墨西哥同中國等地挑戰極限，體驗地球新奇事物。


風濕，痛症，係關節痛，係筋骨痛，故此又叫風濕痛。風濕係長年病，好難根治，間斷間斷咁痛，痛下又唔痛，有啲跟天氣而痛，痛位又各人唔同。西醫而言，並非單一病，而係過百種症狀嘅統稱，多數都係發炎，同免疫功能有關。


英文叫做rheumatism，出自十七世紀，當時認為rheum，體液過多入關節拉長咗筋而致風濕。個字可上追去晚期拉丁文 rheumatismus，個字又出自希臘文 ῥευματίζομαι，體液致病，不過就無話指風濕。


皇后山邨係香港少有採用意譯法命名嘅其中一個公共屋邨之一，喺香港房屋委員會轄下。屋邨由房屋署總建築師設計，王歐陽有限公司負責統籌，呢個邨喺香港新界北區粉嶺軍地皇后山徑西面，近皇后山軍營同龍馬路，同隔籬嘅山麗苑屬同一個發展項目。


屋邨七座樓個名都係「皇」字頭，分別係「皇溢樓」、「皇頤樓」、「皇順樓」、「皇盛樓」、「皇滙樓」、「皇樂樓」同埋「皇澄樓」，其中「溢」、「頤」、「滙」、「樂」係「一」、「二」、「五」、「六」嘅廣東話諧音，而「順」、「盛」、「澄」字分別隱含「川」、「四」同「7」，呢個暗含座號諧音/寫法命名方法係繼東匯邨同埋駿洋邨之後採用。


慳電膽事件係2009年香港政治嘅一次倒特首曾蔭權事件，針對曾蔭權誠信，「揭發」嘅係蘋果日報話曾蔭權嚮2009年10月14號《施政報告》建議派慳電膽購物券，係明益親家。蘋果日報又話，曾蔭權個親家莫錦泉係「慳電膽大王」。


梁國雄形容單嘢係醜聞，即刻去香港廉政公署舉報，要調查曾蔭權。而商台李慧玲嚮左右大局要求其他知情者提供更多黑材料，指正曾蔭權不是。之後幾日，以蘋果日報帶頭，嚮A1頭版頭條抹黑曾蔭權，重用設計圖片將陳水扁同曾蔭權一齊並稱，擬人法比喻。


沙利度胺，胺一種，化學分子之一，藥一種，學名Thalidomide。今為抗癌藥，然而過去有段時間以反應停出售，藥物造成災難嘅醜聞，各國引以為戒，收緊藥物規例，人稱反應停醜聞。雖然一度停售，然而一直有研究治療其他病。


一九五三年瑞士藥廠所發明，本為研究抗生素，後認為無用轉售西德藥廠。藥廠取用研究，並發現對神經有抑制之用，一九五七年推出，品名Contergan，唐字寫做反應停。當初藥為安眠藥，治理失眠、焦慮、緊張，以及害喜，亦即孕吐。


喺西德唔使醫生處方就買到。然而藥未有檢驗對孕婦同胎兒影響，幾年之間，造成全球卌六國，過萬蘇蝦畸型，無數胎兒流產。一九六〇年醫生見到畸胎數異常之高，而做調查。雖然未知其關係，據觀察關聯好大，一九六一年十一月廿六日，西德下令停售。


對畸胎有種種假說，有幾十年研究。去到二〇一〇年得出，有類蛋白質叫小腦蛋白，沙利度胺會同佢結合，影響胎兒成長。小腦蛋白喺細胞內，標記要消除嘅蛋白質，沙利度胺會騎劫咗佢，貼錯標記去其他蛋白度。然而其藥理要到二〇一八年先至完全解開。


沙利度胺，以及同系嘅藥，會造胎兒畸型，唔限於外形，連內在器官都有影響。究其原因，此等藥會影響部份帶鋅轉寫因子。當中發育有關嘅因子SALL4，畀藥干擾，視為要消滅嘅蛋白質，搞到喪失功能，以致胎兒發育不良。


公園佔地面積5.8公頃，由兩大景區組成。入面有各類休息觀光平臺、爬山路通環山道路、健身路等好多功能設施。其中觀光平臺包括咗馬腰嶺山頂同歌喉、東門觀景、兒童活動平臺同超過0.4公頃嘅天然樟樹林，爬山路等。


《隔離七日情》，係香港無綫電視製作嘅時裝電視劇，由馬浚偉、郭羨妮、黃宗澤、鄧健泓、元華、羅敏莊、鄭欣宜、呂慧儀、麥長青、郭鋒、朱璇、李國麟主演，監製梁材遠。故仔用咗2009年H1N1流感香港疫情嗰陣灣仔維景酒店被隔離七日嘅事件做藍本去創作。


佢先後讀過松濤幼兒園、學習院初等科、學習院女子中等科同埋學習院女子高等科，之後去讀學習院女子大學國際文化交流部。響2004年以交流生嘅身份去愛丁堡大學讀犯罪心理學，之後愛丁堡大學睇起佢，好歡迎佢過去讀。


海堀步係日本足球員，踢守門員，曾經喺2008～2015年間為日本女子足球代表隊出場53次。佢代表日本參加過2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


陳子維，係一位響澳洲籍嘅華裔。響2005年響印尼峇里丹帕沙牛華奶國際機場度畀印尼警察捉咗，控以販毒罪判咗死刑。響呢單案度是為峇里九，而響呢單嘢度嘅賣人·舒古馬人亦都係判咗死刑，佢俾丹帕沙地區法院判咗死判，喺2015年4月29號執行咗槍決。


2010年4月19號，當時嘅大阪府知事橋下徹同埋當地一啲有志一同嘅議員組成咗大阪維新會，呢個就係日本維新會嘅母體。到2011年，大阪維新會第一次參選地方選舉就大有斬獲，為佢哋向國政選舉進發打咗支強心針。


2012年，大阪維新會決定參加呢年舉行嘅眾議院選舉，先後同日本創新黨、太陽黨合併，加強大阪以外嘅勢力，最後維新會成為眾議院第三大黨。不過兩年後，黨內大老石原慎太郎同橋下徹因為立場唔同而分裂，橋下嗰一邊就成立咗維新黨。


又過咗年幾，維新黨又因為係咪要同民主黨、共產黨呢啲左翼政黨合作而分裂，反對嘅一方，就成立咗依家嘅日本維新會。不過初時個名叫做「おおさか維新の会」，中文即係「大阪維新會」，到2016年8月改做依家個名。


2017年7月，東京都舉行知事同議會選舉，由自民黨退黨參選嘅小池百合子當選知事一職，而佢所帶領嘅都民第一會亦都喺議會入面大勝，掀起一陣「小池旋風」。當時維新會未有明確支持小池，喺議會選舉就喺苦戰下守住一席。


另一方面，執政自民黨喺東京都一戰大敗，開始感覺到有執政壓力。到9月25號，自民黨以北韓飛彈威脅為由解散國會。呢次選舉，維新會就同小池臨急臨忙成立嘅希望之黨結盟，講好咗希望之黨唔會喺維新會地頭──大阪參選，而維新會亦都唔會喺希望之黨地頭──東京參選。


2022年黨代表松井一郎宣佈，喺2023年大阪市長任期完咗之後就會退出政壇，並且喺7月參議院選舉之後就辭任黨代表。遺缺有3個人競爭，包括馬場伸幸、足立康史同梅村美穗。一開始馬場嘅提名人數已經有306人，領先另外兩個人好多，最後馬場以大比數差距當選新任黨代表。


《乜代宗師》因為部份場口喺深圳拍，曾經畀一啲網民誤會係合拍片，後尾黃子華出嚟澄清返，更話自己賣樓籌錢去拍套戲俾香港人睇。而呢套戲題材過唔到中國大陸當局審查，唔會喺大陸上畫。之但係，呢套戲嘅票房成績好好，累積2945萬港紙，係2020年港產片全年票房總冠軍。


內容來自杜迪史密夫寫嘅《第101隻斑點狗》，由故仔改編而來。齣戲配音，洛泰拿負責第一隻大麥町狗龐哥嘅配音，比蒂羅格臣做反派角色古伊拉嘅配音。故事講龐哥同老婆柏秩他生嘅狗仔，畀古伊拉手下偷走，之後就有一連串冒險事件。


上畫日期各地唔同，美國喺一九六一年一月廿五號，巴西三月三號，阿根廷七月六號，英國七月廿五號，西班牙九月廿一號，澳洲十月八號，意大利十一月卅號，芬蘭十二月十五號，西德十九號，法國二十號，墨西哥廿一號，丹麥同瑞典廿六號，奧地利廿九號，香港一九六二年五月二號，日本七月廿一號。


，係2019年度澳門小姐競選嘅其中一個參賽者，原本畀人覺得係三甲大熱，但係後嚟因為才藝表演失咗手而入唔到三甲。2019年8月，佢代表澳門參加2019年嘅萬國小姐。佢選美經驗亦好豐富，喺參加澳門小姐競選之前佢已經試過代表澳門參加2016年嘅國際潛水小姐。


加央仲係周邊地區水稻米生產嘅集合中心。佢嘅市政府同亞婁同埋加基武吉嘅鄰近社區統一。加央嘅中心係Sena Province。呢個鎮係馬來西亞最細嘅州首府，嗰度居民主要係農民同公務員。主要行業包括水泥、鋸木、橡膠、紙張同埋糖同蝦加工。


加央早喺350年前建立。1653年吉打第14任蘇丹姆希汀曼蘇沙建立咗Kota Sena作為行政中心，當時係玻璃市河口附近嘅一個港口市鎮。嗰陣時貿易主要喺一樖叫做「Pohon Kangar」嘅樹下面進行，所以呢度叫做「Kangar」。


祖曼堅尼路係美國一位演員。佢喺森溫美執導嘅《蜘蛛俠》裏面飾演Flash Thompson而開始佢嘅演藝事業。佢最出名嘅角色係HBO電視劇《True Blood》五季裏面飾演狼人Alcide Herveaux。


娃娃魚，正名中國大鯢，學名Andrias davidianus係大鯢屬嘅一種，生活喺淡水嘅兩棲動物。目前世上最早嘅化石係喺中國內蒙古出土，距今有成1.65億年。1988年《中華人民共和國野生動物保護法》將娃娃魚列為中國國家二級重點保護野生動物，係中國嘅國寶之一。


娃娃魚係現存最大隻嘅兩棲類，一般身長約六至七十公分，重約五至六公斤，大嘅可長到去一米八，重到廿公斤。背脊咖啡色，有黑色斑，個肚嘅顏色比較淡，頭又扁有闊，有一對「疣突」，頭嘅背面有好細嘅鼻窿同埋眼，口大，個身扁而粗，尾短而扁，四肢好短，前肢有四隻指，後肢五趾，趾之間有蹼。


由於娃娃魚生存咗好耐，坊間認為佢啲肉有神奇嘅療效，可以賣到好貴，成日畀人類捉嚟食或者當做寵物，加上生活環境受破壞，面臨滅絕嘅可能。目前喺中國，販賣野生娃娃魚屬違法，但係喺中國四川省同湖北省，啲人好興攞佢哋嚟送禮。


2009年，娃娃魚主要聚居地之一嘅張家界大鯢自然保護區，正提供娃娃魚畀香港海洋公園作科普宣傳同科學研究之用。之前香港有兩條娃娃魚，屬1990年代尾非法偷運入境，漁護署搜到之後交畀嘉道理農場照料，直到 2001年搬去香港海洋公園。


Kurt Wilhelm Sebastian Hensel係一個德國數學家，喺Königsberg出世。佢係Kronecker嘅學生，佢對數學嘅貢獻主要喺數論方面，係佢第一個引入p進數嘅概念，而家，呢個概念喺數論同埋其他數學領域都好重要。


由1902年到1973年，隨著更多教區喺南美洲建立同埋1973 年「南美洲聖公宗議會」嘅成立，作為向形成普世聖公宗新教省邁進一步，牧區嘅管轄範圍逐漸縮細成為坎特伯里大主教直轄下非教省教會。直到1982年英國同阿根廷之間嘅戰爭，應大主教要求，主教職務由聖公會阿根廷主教執行。


諾曼·德澤西做咗主教15年，同之後1934年約翰·韋勒繼任。財政掹掹緊使佢鞏固，成為阿根廷暨南美洲東部主教，同時保留福克蘭羣島嘅督察，並喺技術上直到1946年令主教座空置。但以利·伊雲斯曾喺里約熱內盧擔任主教，響1946年接任爾個教區一度使福克蘭羣島教區更團結，幾乎覆蓋成個南美洲。


1978年，坎特伯里大主教唐納德·科根承擔個人負責福克蘭羣島，主教督察由主教代理行使。首任福克蘭羣島主教代理係1975年已接任塔克主教嘅喺布宜諾斯艾利斯一名盎格魯阿根廷暨前非洲傳教士查理·卡茨）主教。


1982年，響福克蘭戰爭期間，好多英軍受到駐軍主教督察。坎特伯里大主教決定行使等委員會畀任何主教訪問羣島嘅責任。2007年1月士提反·韋納）被任命稱為福克蘭羣島代主教嘅主教代理，2014年由奈哲爾・史托克）繼任。


佢職業生涯嘅係亞勞亞會開始。1968年2月佢加盟由Stan Mortensen執教嘅黑池，當時佢嘅轉會費略略超過£10,000。佢第一次代表黑池上陣就係 3月30號對普利茅夫場波，代替Graham Oates打左翼。


赫捷臣後來效力過香港嘅寶路華同埋美國嘅Seattle Sounders，1983年返英國轉投般尼，再喺1985年轉投史雲斯，並且喺球會清盤後做過6個月領隊。佢喺1991年3月代表史雲斯對修安聯，以43歲5個月零19日創下史雲斯最高齡上陣球員紀錄。


1978年，佢冇入選蘇格蘭世界盃大軍，令好多人大跌眼鏡，事實上當時係佢嘅事業高峰期，效力緊英格蘭頂級聯賽球會高雲地利城。另外，佢喺高雲地利城嘅隊友兼攻擊拍擋伊恩華萊士亦都冇入選。好多蘇格蘭擁躉都話唔選佢哋兩個唔合理，佢哋話領隊雅利麥理昂嘅前線靠晒杜格利殊同雅治甘美爾，後備前鋒都唔多個，好多人話如果選埋赫捷臣同華萊士，蘇格蘭大有機會喺分組賽出線。


赫捷臣喺43歲嗰年喺聯賽球會退役，加盟非聯賽球會Merthyr Tydfil。佢到而家仍然住喺威爾斯南部，做緊布里斯托城隊嘅足球發展主任。有一次喺高雲地利城報紙Coventry Evening Telegraph發起嘅投票，選咗赫捷臣為高雲地利城喺甲組時代最受歡迎球星。


1610年1月7號，伽利略喺一封信入面第一次講到木星嘅衛星，當時佢只係睇倒三粒衛星，佢覺得佢哋係木星附近嘅恆星。喺1610年1月8號到1610年3月2號，佢繼續觀察呢啲天體，唔單只發現咗第四粒天體，仲發現佢哋唔係恆星，而係圍住木星轉嘅衛星。


伽利略最初將佢嘅發現稱為「 Cosmica Sidera 」，以紀念Cosimo II de' Medici。喺Cosimo嘅建議下，伽利略將名稱改為「 Medicea Sidera 」，以紀念美第奇四兄弟。


伽利略堅決拒絕用Marius個名，並因此發明咗到而家都仲用緊嘅編號方案，同正確嘅月球名平行。呢啲數字從木星向外延伸，因此埃歐、歐羅巴、加尼美德同卡利斯托分別係木衛一、木衞二、木衞三同木衞四。伽利略喺佢嘅筆記簿入面用咗呢個系統，但從未真正發表過。


八一零大埔示威，係2019年8月10號由香港民間人士發起嘅一次反逃犯條例修訂示威。呢次示威本嚟係八一零大埔遊行，由大埔頭巴士總站行到大埔墟廣福道，但警方發咗「反對通知書」，主辦單位宣佈取消遊行。但係有大埔區街坊同區外民眾嗰日走入大埔「行街」，當中好多人大致跟咗原先遊行路線自發行一次，雖然期間有激進示威者整路障，但最終和平撤出大埔區，轉移到沙田、大圍同尖沙嘴等地佔領道路。


東方站喺海拔3,488米，距離磁南極差唔多有1,000公里到，佢係南極洲入面保存得最單一嘅考察站。但係佢喺磁南極隔籬，所以東方站係其中一個比較好嚟差地球嘅磁場變化。不過佢哋重有其他研究響度，例如航空氣象學、光量監測、地球物理學、內科學、氣候學等。


喺1973年，有位喺南極洲嘅英國科學家揸咗部空運穿冰雷達嚟查，而且唔畀喺科學考察站俾其它雷達監測到有液體同新鮮嘅湖水喺冰層嘅下面，發現咗佢哋啲水係唔識即刻跳出嚟嘅。不過佢哋重未向外界公佈呢單猛料出嚟。


而俄羅斯同英國嘅科學家就喺佢嘅大量探索數據度，將呢個湖泊嘅樣喺1996年嗰陣畫咗出嚟。而佢哋就將個湖名改咗嗌東方湖，而佢嘅探索方面，呢個湖起碼至少埋喺4000米以下嘅冰層度，而且佢有14,000km²咁大。


東方站一帶係寒帶冰原氣候，成年都好凍，最熱嗰個月份都係＜0℃嘅氣溫。雖然話佢都有夏天，但佢係非常之凍冰冰，比北半球嘅奧伊米亞康重要凍。而佢嘅降水方面，成日都冇乜雨落，年平均降雨量凈係得2.6mm到。佢重係成個地球入面最凍冰冰嘅地區。


正因爲噉，如估人類要喺東方站適應到當地嘅氣候同環境嘅，必須要至少有一個星期到兩個月嘅準備時間。因為佢哋嗰邊同青藏高原嗰邊一樣，會出現頭痛、眼皮突，耳痛、鼻出血、感知性窒息、血壓突然升得好快、失眠、食得唔好、肚疴、關節同肌肉疼痛，甚至重出現體重極速下降嘅高原反應徵狀。


武漢肺炎喺巴西嘅流行狀況係講武漢肺炎喺巴西嘅爆發情形。截至2020年11月28號，巴西夾埋有6,290,272單確診病例，係繼美國之後第二多，死咗172,561個人。到2020年7月7號連總統波索拿諾都宣佈染疫。


京溪南方醫院站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。


呢個站最早出現喺1997年嘅《廣州市城市快速軌道交通線網規劃研究》入面，嗰陣就出現咗機場快綫。之後喺2003年嘅規劃方案入面，佢將條機場快線同而家嘅3號綫合併，重改咗行白雲山嘅東邊，而且重喺南方醫院門口整咗個站。


陳如敏係中法混血兒，喺加拿大西岸長大，西門菲莎大學主修社會學同人類學，同時修讀語文課程，識講流利普通話、廣東話、英國話、法國話和西班牙話。1998年，佢回流返香港，喺香港道教聯合會青松中學教英文，了解香港課程內容，教咗兩年之後辭工，用積蓄同朋友喺佐敦開咗活學教育中心。


從名古屋返台後，沈君山同紀政嘅感情迅速升溫。兩個人曾經共遊希臘，喺愛琴海邊許下誓言，最後愛情昇華成友情。2005年沈君山兩度喺新竹中風，半夜打電話畀紀政求救，紀政馬上搵嚟咗沈君山嘅管家同119，先送新竹馬偕醫院急救，紀政自己亦從台北趕嚟。


政府廉租屋，全名政府廉租屋計劃，係香港政府喺1962年至1973年推行嘅建屋計劃，由工務司署設計同埋起，起好之後由香港屋宇建設委員會負責管理。喺1973年，香港房屋委員會成立，政府廉租屋就歸入咗新成立嘅房委會管理，統一命名做「公共屋邨」，同時將所有前政府廉租屋邨同所有前屋建會屋邨列做「甲類屋邨」管理。


政府廉租屋嘅服務對象與徙置屋邨同屋建會廉租屋唔同，係為一啲入息低微唔合乎徙置資格，又唔合乎屋建會申請標準，住喺惡劣環境嘅人士提供穩定嘅居所。同徙置屋邨唔同，徙置屋邨主要安置受天災、火災、天台或山邊木屋清拆嘅民居，少啲審核入住人士，唔多理對居民嘅改動、加建或者霸住走廊等行為。


政府廉租屋並冇好似徙置屋邨咁分多款，但可以以外貌同內部設施嚟分兩種，分別係共用廁格同擁有獨立廁所兩種。自1967年落成嘅牛頭角上邨開始，後期設計嘅政府廉租屋都採用右圖嘅款式，好似沙田坳邨、黃竹坑邨、元洲街邨等。


後期起嘅政府廉租屋全部係長型設計，有升降機，但黃大仙上邨嘅東部五座同牛頭角上邨嘅第9至12座並冇獨立廁所，因此佢哋屬舊型同新型之間嘅過渡設計。將其他新型樓宇同埋同期起嘅第四至六型徙置大廈比較，政府廉租屋中間突出嘅樓梯位比徙置大廈短，窗同窗之間嘅距離睇落差唔多。


當時，房屋署開始大規模檢驗全港公屋結構，發現當時樓齡5年以上800幾座公屋，有超過400幾座不合格。因此喺1987年，行政局通過長遠房屋策略，喺2001年前將所有第三至六型公屋大廈同政府廉租屋清拆重建。


中國發展初期，工業化主要集中喺沿海東部地區，嗰度發展比中、西部鄉村迅速，間接令到城市居民收入比農村人口高，擴大咗兩者之間資金差距。即使城市同農村收入都有所提升，但由於國家選擇先發展沿海城市，再發展內陸地區嘅策略，令到兩者發展步伐唔一致，農村收入追唔上城市，差距變得愈嚟愈大。


劉穎琳，藝名穎琳，係香港女藝人，屬李健宏嘅「The Baddies Factory」旗下，而佢同李健宏一樣成身都係紋身，兩人合作喺2020年拍咗個用紋身做主題嘅Youtube節目《彫爆你》而開始令佢獲留意。


迷你倉，又叫迷你自存倉，嚮黃頁分類叫自存倉，係一類B2C生意，儲存物件小型倉庫。客人係一般市民，佢哋屋企唔方便，或者因為地方太細，搬屋、裝修咁嘅原因，要將重有價值嘅日用品，暫時記存嚮第三者地方，咁當然要交租金。


2009年2月23號41歲被告羅少權嚮粉嶺裁判法院提堂，被控一項危險駕駛導致他人死亡罪名。案情透露被告嚮車禍後當場驗出體內酒精含量93度，其後拉返警署更詳細酒精測試達到153度，比法定限制嘅22度超標5.


2009年12月3日，羅少權喺香港高等法院承認6項誤殺罪，判監6年，並吊銷駕駛執照，出獄後可以再考牌。案中死者家屬對判決感到不滿。法官韋毅志話根據死亡人數按比例加長刑期並唔合理，法庭主要考慮被告行為嘅鹵莽程度，而佢亦指出就呢單案嘅案情嚟講，以危險駕駛引致他人死亡或誤殺罪來量刑並冇分別。


律政司不滿原判刑期過輕，提出上訴，要求加刑。2011年1月12日，上訴法院拒絕律政司對被告嘅加刑要求，即維持監禁6年，但定下8年停牌期。上訴庭副庭長司徒敬法官推翻原審法官認為危險駕駛引致他人死亡或誤殺罪嘅量刑準則相同嘅講法，並指出單案嘅合理監禁年期應該係9年，但由於原審法官曾經向被告講以危險駕駛引致他人死亡或誤殺罪來量刑並冇分別，而主控官亦冇更正，被告喺俾人誤導嘅情況下承認誤殺罪，如果加刑會對被告唔公平，所以維持原判。


躝癱，顧名思義即係話一個人身體有問題，唔可以用腳行要喺地下躝爬，同癱咗唔行得一樣咁慘。呢個詞語係出自香港藝人周潤發當年嘅一齣電視劇《網中人》，係「發哥」喺劇裏面用嚟鬧人嘅口頭禪。而自此之後，呢個詞語就變成普遍用嚟鬧人嘅粗俗詞語。


《七俠蕩寇誌》係一部1960年美國西部電影，由John Sturges做導演，改編黑澤明嘅1954年日本電影《七俠四義》。主演係尤伯連納、Eli Wallach、Steve McQueen、查理士布朗臣、Robert Vaughn、Brad Dexter、James Coburn、Horst Buchholz。


《星星的孩子》係香港電台電視部2019年製作嘅單元劇，以自閉症為主題，由真個案改編，共八集，希望觀眾對自閉症人士有更多認識同能夠關心佢哋。同時，亦為呢班細路嘅家長打氣，令到佢哋喺呢段漫長嘅路上唔再感覺孤單無力。


委內瑞拉社會主義統一黨候選人查韋斯，五十八歲做咗總統十四年，今次贏出之後任期係六年。作為全球石油蘊藏量最多嘅國家話事人，查韋斯一直推行社會主義政策，透過石油出口建立龐大社會福利計劃，從教育、住屋到食物，照顧窮人，深受基層民眾歡迎，但係亦導致通脹飆升。


2014年7月16號，現任行政長官崔世安出嚟話參選連任行政長官，並應承連任之後嘅政府會帶嚟「比較激進嘅變革」。呢次行政長官選舉，選舉委員會會由原嚟三百人加到四百人，提名人數就維持喺六分之一，即係由五十人增加到六十六人。


粉嶺公路巴士轉乘站，香港巴士轉乘站之一，喺粉嶺公路南行，塘坑對出，英文叫Fanling Highway Bus Interchange。起粉嶺公路交匯處順便起埋。大窩東支路出入粉嶺公路南行，就喺站附近。


1925年6月23號，由於有10幾萬群眾嚟咗沙基嘅西橋嗰邊搞咗單大型遊行示威，結果俾英國軍佬猛咁開槍喺度鉼鉼鉼，結果搞到有50幾個人死咗、幾百個人傷咗。為咗俾啲人記得呢單嘢，喺1926年1月份，廣州市政府就將將沙基馬路改咗個名嗌六二三路，重喺沙面嘅東橋度起咗嚿寫住「毋忘此日」嘅紀念碑，喺1926年6月23號，呢嚿牌就起好咗。


喺中華人民共和國成立咗之後嘅第年，由於要整闊條沙面東邊嘅橋，結果將嚿紀念碑拆咗，搬咗去東橋腳度。1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑，後嚟喺橋嘅東北邊再起咗嚿10米高嘅紀念碑出嚟。


到7月底，由於阿富汗政府只係剩低主要交通幹道同一啲省會嘅控制權，阿富汗政府喺7月24號宣布呢個國家34個省入面31個省實施宵禁。8月1號，塔利班向西部赫拉特省省會赫拉特同南部赫爾曼德省省會拉什卡爾加發動攻勢。


5月，塔利班從阿富汗政府手中奪取咗15個地區，包括瓦爾達克省嘅Nirkh同Jalrez地區。同月，405個阿富汗國家安全部隊同260個平民喺同塔利班嘅衝突入面喪生，而阿富汗國防部聲稱殺死咗2,146名塔利班戰士。


根據7月5號報導，塔利班發言人話通過軍事手段奪取喀布爾「唔係塔利班嘅政策」。塔利班表示喺政府軍無意戰鬥之後，塔利班通過斡旋從政府軍手上奪取咗多個縣。塔利班宣稱佢哋已經控制全國大約400個縣當中嘅大約四分之一。


喀布爾淪陷後，以艾哈邁德·馬蘇德同阿富汗前副總統阿姆魯拉·薩利赫為首嘅前北方聯盟部隊同反塔利班人士宣佈組建第二抵抗軍。第二抵抗軍駐紮喺前北方聯盟嘅主要作戰區，潘吉希爾山谷。8月17號，副總統阿姆魯拉·薩利赫喺潘吉希爾山谷宣佈自己係阿富汗臨時總統。


《華爾基利暗殺行動》係一部2008年嘅歷史驚悚電影，由Bryan Singer執導。主演係湯告魯斯、簡尼夫班納、標尼菲。背景設定喺第二次世界大戰期間嘅納粹德國，講述1944年7月20日德國軍官暗殺元首阿道夫希特拉同埋啟動女武神行動計劃嚟控制國家。


1960年代，赫魯曉夫出於「飛彈至上」嘅概念，唔重視航空母艦嘅發展，將幾乎所有資源用澌來發展導彈巡洋艦同核潛艇。雖然蘇聯海軍後來建造徂兩部莫斯科級直升機母艦，但係直升機母艦嘅戰鬥力極其有限，根本無辦法用來保障海權。


1967年，安·安·古歷治高就任蘇聯國防部長之後，力排眾議，推出「鷹級航空母艦計劃」。但係當時蘇聯嘅彈射器技術實在太唔成熟。德·菲·烏斯捷諾夫接任國防部長之後，中止徂鷹級航空母艦計劃，改為發展有成熟技術支持嘅基輔級航空母艦，指定尼夫斯基工程設計局設計戰艦、雅哥夫利夫設計局設計艦載機。


1970年，第一架基輔級航空母艦「基輔號」喺烏克蘭尼古拉耶夫造船廠開工，1972年下水，1975年正式服役。之後，蘇聯政府又建造徂三架基輔級航空母艦，分別係「明斯克號」、「新羅西斯克號」同「巴古號」。


蘇聯解體之後，俄羅斯海軍接收徂伊四架航空母艦，但係由於經濟困難，經費緊缺，前三架基輔級喺1993年全部退徂役，而「戈勒殊哥夫號」喺1994年嘅一場火燭之後就一直處於維修狀態。後來，「基輔號」同「明斯克號」分別被兩間中國集團買徂落來，其中「基輔號」被人拖徂去天津，先後被人改造成軍事主題公園同航母酒店，而「明斯克號」先係被韓國大宇集團買徂，之後又被一個中國集團買徂，之後就被人拖徂去深圳，變成徂另一個軍事主題公園。


「新羅西斯克號」被韓國大宇集團當廢鐵恁買徂，之後拆解。2004年，俄羅斯同印度喺新德里簽署協議，俄羅斯向印度海軍轉讓「戈勒殊哥夫號」，但係「戈勒殊哥夫號」要喺俄國接受現代化改造，並且只能夠搭俄製艦載機，改造費用由印度承擔。


頭字語係指將一隻詞用字母寫低，再攞隻詞每個字開頭嗰個字母，砌做一隻新嘅字，例如北大西洋公約組織個名噉，北大西洋公約組織嘅英文名叫 North Atlantic Treaty Organization，啲人覺得吓吓都要講或者寫嗮個全名好煩，所以就攞住嗰 4 隻字開頭嘅字母－N、A、T 同 O－做隻新字 NATO，用呢隻字指北大西洋公約組織。


史超活·丹寧係英倫足球員，喺米杜士堡出世，司職左中場，成日用左腳踢波，而家效力緊英冠聯賽嘅布力般流浪。佢喺利物浦踢緊波嗰陣就安排踢右翼同左閘。之前佢入選咗英格蘭嘅國家足球代表嘅陣容入面，重喺2006年嘅世界盃出過場。


羅馬法，狹義上係指羅馬共和國同羅馬帝國所製訂製嘅法律規範嘅總稱。羅馬法系統嘅推廣，係從東羅馬帝國時期開始，喺東羅馬帝國皇帝查士丁尼一世時期達到鼎盛。由於之後西羅馬帝國滅亡，而東羅馬帝國又自我封閉，加上歐洲大陸進入文化、文明相對黑暗嘅中世紀，羅馬法嘅主體試過失傳超過600年咁耐。


大甲鎮瀾宮俗稱大甲媽祖廟，係一座位在臺灣臺中市大甲區嘅媽祖廟。該廟係臺灣台灣媽祖信仰嘅代表廟宇之一。每年嘅大甲媽祖遶境進香亦係臺灣民間信仰中受矚目嘅宗教盛事之一，並被列為中華民國無形文化資產民俗類重要民俗嘅一。


雷霆彈係日本電視遊戲寵物小精靈系列入面嘅其中一隻小精靈，編號101。佢係由霹靂彈進化成嘅。之後任天堂統一中文地區譯名，佢改咗名叫頑皮雷彈。喺古代嘅洗翠地區，佢係有電系同草系兩個屬性。但現代嘅雷霆彈就只係得番電系呢個屬性。


贏出總統選舉嘅七十六歲慕克吉向支持者發表講話，強調會認真同審慎做好總統工作，同時亦感謝響2007年，就任印度首位女總統嘅帕蒂爾，多年來為印度作出供獻。慕克吉係印度執政黨前財政部長，響政府做嘢超過四十年，重做過外長同國防部長之類嘅重要職務，將會響7月25號宣誓就職，成為印度第十四任總統，為期五年。


2013年太平洋颱風季泛指喺2013年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


唔理係直接定間接選舉，都係用「改良」漢狄法嚟選，即係一組人入面攞到嘅票數除一畀第一個候選人，除二畀第二個候選人，除四畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。


喺少林寺入面就出韓生同Mr. Lee呢兩位高手，但係韓生成日做反骨仔，就買咗個孤島甚至收買咗啲打手嚟搞地下毒品話自己大嗮。不過島上啲人一律唔畀帶武器，甚至除咗喺三年一度嘅世界武林大會之外，其它時間唔畀出面啲閒人出入。


不過由於Mr. Lee俾師傅邀請，先至喺差佬嘅安排情況嚟參加咗呢次嘅武林大會。用選手嘅身份嚟入咗韓生霸嘅孤島。而Mr. Lee就喺嗰晚嘅歡迎會之後入咗去呢個島嘅地下室搞秘密調查，重打傷咗幾位守衛。就喺第二日，Mr.


Lee出場嚟同O'Hara死過，而O'Hara重更加係沙咗Mr. Lee親人嘅疑犯。點知佢一上場就高出咗超能力嘅出拳速度，甚至連續3次喺好短嘅時間入面將O'Hara打低咗。而O'Hara嗰班家屬就嬲到騰騰震，雖然話佢打唔過Mr.


喺武林大賽結束咗之後，韓生就將美籍選手Williams帶到書房入面。韓生原嚟懷疑尋晚入咗地下室嘅就係Williams，甚至重好殘忍噉將佢殺咗。佢甚至睇啱咗美籍高手Roper，重帶佢到地下室威脅佢加入。


嗰晚Mr. Lee再一次入地下室向差佬發電報，點知咁啱掂到警鐘。而Mr. Lee就將即刻殺到埋嚟嘅打手打到殘廢。而呢次打交入面，李小龍重用咗齊眉棍、菲律賓短棍同埋雙節棍呢三種武器嚟話清朝佢嘅武功係點犀利到好巴閉嘅地步。


但係Mr. Lee最後都係走唔出地下室嘅機關，結果俾人押咗去擂臺。而韓生就諗住嗌Roper殺咗Mr. Lee，但俾佢大聲夾惡話唔畀。而韓生派咗出嚟啲大力士都俾Roper打冧嗮。而韓生就嬲到騰騰震，自己出場嗌嗮冚唪唥嘅打手出嚟，一齊捉住Mr.


而Mr. Lee追住韓生到一間秘密室入面，而秘密室啲牆冚唪唥都係玻璃，搞到Mr. Lee都冇嗮計，差啲俾韓生搞返佢一鑊熟轉頭。就喺嗰時，Mr. Lee就諗返師傅話「打冧佢嘅影就係打殘真人」呢句。結果佢嬲到打爛咗秘密室入面嘅玻璃，用咗好重夾大力嘅一腳將匿都冇得匿嘅韓生踢冧咗，重清嗮啲少林派出嚟啲人。


套戲描述住喺臺北嘅女大學生露絲，俾韓國黑幫王大佬收咗，作為人體運毒器，將毒品運到唔同嘅歐美國家，途中，藥物意外外露，令佢腦部功能強化，進而擁有超乎常人嘅感知力，甚至感覺唔到痛，隨意控制其他人以及身邊一切，成為「超人」。


序係文嘅附文，附喺內文之前，通常喺書見到。序帶人入內文，介紹內容、主旨、或者寫作經過，或者係評論等等。序有好多種叫法，好似序言、前言、敘、緒、弁言、引、序論、'緒論、引言等等。呢啲名之間有差別，分唔同性質同長短。


英文又叫prologue，不過通常用於故仔、戲、歌曲、詩，又叫序章、序言、序篇等。introduction就更加廣泛，乜嘢都得。preface只用於書上，多數係作者自己寫，叫自序。而foreword都用喺書，不過就更短，通係係請人爲作，叫他序。


大坑，香港一坑，喺石塘嘴，今下香港大學以下就冚住。實情水由山頂而來，一支克頓道之下山谷，另一支盧吉道之下山谷。兩支喺旭龢道消防局匯流，入香港大學，穿過嘉道理生物學大樓同黃克競樓，落香港潮商學校側，轉入山道出海。


艾先生猛禽護理中心係香港嘉道理農場暨植物園其中一個動物展覽館，亦係香港以至華南地區第一間猛禽護理中心。個中心係英軍艾少校經香港前漁農處批准，喺1994年4月成立嘅，目的係為咗照顧啲病咗或者受過傷嘅猛禽，直到佢哋好返晒之後再送返去大自然。


佢喺2019年香港區議會選舉迎戰得到泛民主派支持，「屯門十一兄弟」之一嘅曾錦榮。呢次選舉入面，香港修例風波成為選民關注嘅議題，雖然一度有200萬市民出來遊行反對修訂逃犯條例，但親政府派仍然支持修訂，因此佢嘅選情亦受到影響。


曾錦榮亦批評龍瑞卿，無為龍門居居民爭取最大權益，而且竊取他人功勞自稱成功爭取。另外，龍瑞卿嘅辦事處亦因為佢堅持修訂逃犯條例而被破壞。最終，曾錦榮攞到4410票，而龍瑞卿只係攞到2931票而落敗，結束20年區議員生涯。


黃勝，字平甫，譜名達權，學名勝，通稱黃勝，係香港學者、新聞界人、商人同政治人。黃勝幼年就讀馬禮遜紀念學校，校由倫敦傳道會創辦。後尾同容閎及黃寬一齊獲選去美國留學，返港後先後事於《德臣西報》及英華書院印刷所，主搞印刷同翻譯，曾參與創辦《中外新報》、《華字日報》同《循環日報》，亦同王韜合編譯《火器說略》一書。


黃係香港首位獲政府認可唐人做陪審員，一八七零年有份創立東華醫院，後曾協助大清率領第二批學童出洋留學美國。一八八三年十二月，黃勝委任爲太平紳士，係華人首位。一八八四年到一八九零年獲委定例局非官守議員，係局上第二位唐人議員。


黃勝一八二七年生於當時仍歸屬於大清廣東香山縣管治嘅澳門城外一帶澳門地區。籍貫係廣東省香山縣。一八四一年前，入讀喺沙梨頭村嘅馬禮遜紀念學校，同校同學計有容閎、黃寬同唐廷樞等人。佢哋後尾學有所成。翌年，清廷喺第一次鴉片戰爭中，敗於英國，並簽訂《南京條約》，割讓香港島畀英國，黃勝遂隨校搬到香港。


到一八四六年，馬禮遜紀念學校校長包朗牧師因身體欠佳，決意辭職返美國。外界贊助下，佢好希望攜同校內數名優秀學生負笈美國，畀佢哋受正規西式教育。據記載，包朗牧師將消息告知全體學生，有興趣同學可起立。容閎首先起立，第二位黃勝，最後一位黃寬。


包朗牧師帶住三人，一八四七年一月四號搭船上海出發，同年四月十二號抵美國，入讀麻省孟松學院，但黃勝僅讀咗一年，水土不服，被迫一八四八年返香港。黃勝去美國時，正式受浸為基督徒，返港後則成為倫敦傳道會會眾。


黃勝返港後，贊助佢到美國留學嘅蕭德銳，係《德臣西報》創辦人。佢請咗黃，學印刷，後尾參加過編輯工作。無耐一八五三年，英華書院印刷所請佢做監督，以協助倫敦傳道會承印及翻譯新創辦《遐爾貫珍》。此外，黃勝亦有份協助書院理雅各牧師翻譯《四書》成英文，一八六一年印行時，理雅各牧師喺序言中向黃勝致謝。


黃勝喺英華書院翻譯，深得香港政府賞識。一八五八年成為首位獲認可為陪審員嘅華人。同時高等法院願意出月薪一百二十圓聘請佢出任法庭通事，當時法院註冊官更表示，如黃勝不接受聘用，佢願意每月畀多十圓月薪，以示誠意。


理雅各牧師令佢識到王韜。王韜來港避難，係洋務學者。王韜曾協助理雅各翻譯《尚書》，又同黃勝合作，翻譯《火器說略》，專門介紹西方兵器，並分別講授煉鐵、造模、置爐、鑽炮及驗藥各大範疇。《火器說略》一書，後來由王韜進呈曾國藩幕僚丁日昌及淮軍統領李鴻章，深受賞識。


一八七二年四月，黃勝又有份辦另一份報紙。呢次同《德臣西報》副主編陳靄庭合作，將原本附屬《德臣西報》嘅《中外新聞七日報》，獨立出來，成立《華字日報》。《華字日報》由黃勝出任主筆，亦係繼《中外新報》後，香港第二份唐字報紙。


另一方面，英華書院一八七一年因故一度停辦，並將印刷所嘅印刷設備出售。黃勝就同王韜合共出資一萬圓墨西哥鷹洋，購入設備，並成立中華印務總局，專門承印各類中西書籍。後來得洪幹甫及錢昕伯等人協助，王韜一八七四年二月四號創辦《循環日報》，並由中華印務總局承印。


黃勝本身支持王韜創辦《循環日報》，但由於佢身在美國，所以《循環日報》由王韜主持。有別於《中外新報》及《華字日報》，《循環日報》係香港首份由華人自資及自行打理嘅唐字報紙，曾經係香港通行報紙，惟於一九四七年停辦。


同年，負責大清學童留學美國事務嘅正監督陳蘭彬、副監督容閎，邀請黃勝帶領第二批學童去美國留學。黃勝有見受舊同學委託，放棄香港工作，一八七三年六月帶卅名學童赴美。喺得到陳蘭彬保奏下，黃勝又喺清廷駐美使館充任通事，協助清廷同美方人員交涉，並喺美國處理留學學童事務。


一八五八年，港督寶靈爵士委任佢做陪審員。一八七零年，黃勝代表英華書院，聯同其他唐人紳商，興辦東華醫院，成為該院興建總理。東華醫院喺一八七零年奠基，一八七二年落成，係香港最早嘅唐人慈善機構，為唐人贈醫施藥。


一八七六年，佢自美返港，投身商界，憑藉其過往經歷，佢喺香港唐人之中，聲譽日隆，獲港府重用。一八七六年三月，黃勝獲港督堅尼地爵士委任為華文考試委員會委員。一八八三年十二月廿八號，黃勝入籍英國獲批，正式成為英籍人士。


香港史上首位定例局華人議員伍廷芳，時爲一八八零年到一八八二年。不過，伍廷芳當時僅以臨時議員身份，持續代表一位長期缺席嘅議員，出席定例局會議。一八八二年，佢走咗之後，局內再無唐人，一八八三年四月，港督寶雲爵士上任後，情況先改變。


寶雲爵士希望定例局內，有個永久唐人議席，得唐人意見能夠反映，因此佢任內向英廷提出，改組定例局，以增加其代表性。英廷接納寶雲爵士提議，一八八四年二月廿八號，新一屆定例局，議席好大變化。當中，官守議席增加兩席，由過往以非官守議員名義出席定例局嘅總量地官及總登記官兼撫華道出任。


由於出任定例局議員嘅唐人，必須英籍，兼通曉英文，文化水平同社會地位俱佳，先至理想，適合人選，寥寥無幾，港督難以決定。寶雲考慮委任何啟醫生入局，但基於何啟醫生太年輕，而且生活好西化，擔心佢代表唔到唐人。


不過，黃勝首次出席定例局會議，就出現次插曲。由於黃勝填補過往由政府官員擁有嘅非官守議席，律政司柯馬理發現有關議席，依例須由總商會或太平局紳互選產生出任，變相令黃勝唔符合資格填補議席。為及時解決有關嘅技術性問題，總商會界別非官守議員昃臣，自願放棄議席，畀黃勝填補其席位，然後再畀政府委任佢入局。


黃勝在任定例局非官守議員期間，於一八八八年六月十一號，同何啟醫生齊齊獲委為潔淨局非官守議員，成為首批出任潔淨局議員嘅華人。至於喺定例局內，黃勝曾任常務法律委員會委員，但喺議會以甚少發言著稱，並為人詬病。


黃勝未能反映唐人利益，結果唐人社區有時甚至要尋求外籍議員協助，而唔接觸黃勝。例如唐人團體同政府商討《一八八九年建築物條例》時，唐人團體就揀遮打，而非黃勝，作為中介人爭取權益。黃勝喺一八九零年七月以商業業務繁忙為理由，辭去定例局職務，其議席遂由何啟醫生接替。


黃勝短暫抱恙後，一九零二年八月五號夜晚，病逝喺香港島中環卑利街五十五號家中，終年七十五歲。黃勝遺體八月七號出殯，靈柩由一名警長及四名印警護送下，由其故居送到香山號輪船，沿途吸引大批市民圍觀。黃勝遺體稍後由香山號輪船運返故鄉香山縣，喺宗族墓園安葬。


以前哥德堡號分別喺1739年1月21號出船，但喺1745年9月12號返去哥德堡港到咗阿爾夫斯堡附近嘅歡尼波登沉咗，直到1984年嘅民間考古先至發現咗佢嘅殘骸。最後瑞典方按返舊時哥德堡號個樣整返部復古嘅哥德堡號出嚟，按返舊時嘅航線行，第一次從2005年10月2號出發，2007年6月9號正式返到瑞典嘅哥德堡。


台灣團結聯盟，簡稱台聯，2001年8月12號成立。創黨嗰時，主要係由國民黨入面李登輝嘅本土派系組成。當時李登輝因為國民黨輸咗總統大選而要落台，為咗保存勢力，佢就透過自己嘅子弟兵組成新政黨。不過李登輝冇入到黨，皆因喺組黨期間，甚至到成立嗰時，佢都重係國民黨黨員。


黃老，哲學一門，黃指黃帝，老指老子，以道家為本，加入法家、名家、陰陽家、墨家、儒家一啲原素，綜合而成。喺戰國時出現，演化成漢初七十年政治哲學，武帝劉徹後借儒術粉飾太平滿足自己，廢黃老，政治哲學為人所忘。


其時司馬遷寫史記，實則以史推崇黃老。後漢道家、陰陽家合流，轉為求仙術，稱黃老道，已非漢初黃老。黃老道經張角等多代演化成道教。黃老傳世文獻唔多，至出名有淮南子，直至馬王堆漢墓，發現帛書老子，背面有其他經文，先至揭開當時黃老面貌。


黃帝為戰國突然推冒起傳說帝王，唔見於尚書，春秋時所無，記戴紛雜，綜合都難倒司馬遷。司馬遷寫史記先至定形。推斷同齊國有關，齊人好幻想，多神怪故事，亦有說田齊奪姜齊，推黃帝以示其源流。齊人好辯論，設稷下學宮。


稷下學宮門生眾多，各家思想參雜，傳播到各國，尤其係法家、陰陽家。黃帝個名同陰陽五行有關，既得神格，漸漸加到各種技術，成為無所不包嘅始祖，甚至係戰國各族以至係異族嘅始祖，因此唔少著作託名黃帝，或託名黃帝臣下。


有鑑於秦因以法家苛政而亡。君法寡欲嘅黃老就代替法家，成漢初政治主流。黃老借老子道德經所言，無為而治，君主要少欲，由得民休養生息。然而黃老又同老子唔同，解釋道順天地而行，人間各有所位，重名形，君臣有上下之分，不然逆就不吉。


黃靜係香港數碼電台節目主持。佢喺香港培道中學畢業，1992年到2005年曾經做香港電台節目主持，主持《晨光第一線》等節目。2005年離開香港電台後，佢曾經喺新資訊做節目主持，亦有擔任司儀工作，同埋幫Now TV、香港有線電視做節目主持。


麗的呼聲係一間英國公司，1928年喺英國成立，初時名為Broadcast Relay Services，早期為英國一啲接收唔到電台大氣電波信號嘅偏遠地區以電纜作電台轉播，去到1950年代兼營電視台、電視機租賃同埋銷售。


斯德哥爾摩綜合症，或者叫斯德哥爾摩症候群，係種心理病，指人質對綁架自己嘅匪徒產生同情，甚至認同對方嘅諗法，企喺佢嗰邊。呢隻病個名起源自1973年瑞典斯德哥爾摩一單銀行劫案，被挾持嘅銀行職員事後同情匪徒，唔願意向警方指證佢哋。


漢語聖經協會係一個《聖經》印刷機構，協會為唔同背景、年齡、知識水平嘅群體，出版合適嘅《聖經》、教材、研經工具、釋經參考書籍等。除咗書之外，亦會以唔同方式，例如電子聖經應用程式、光碟等現代生活常用嘅媒介，幫助人喺聖經裏面認識真理。


「漢語聖經協會」前身係「當代聖經出版社」，喺1987年11月成立，目標係將聖經翻譯成淺白易明嘅當代文體，幫助普羅大眾都能夠明白其中嘅真理。1992年，當代聖經出版社總會同國際聖經協會合併成為一個獨立嘅新機構，亦改名做國際聖經協會，目標仍然係支援堂會，用聖經作傳福音同栽培信徒嘅事工。


聖經原文係用希伯來文、亞蘭文同希臘文寫成。隨住語言嘅轉變、聖經考古學嘅新發現同聖經研究新方向等因素，點樣將聖經內容用現代漢語準確無誤噉重新翻譯出嚟，呈現原文面貌，令人對神話語有更深認識，已經成為逼切嘅需要。


所以，喺1993年開始，邀約咗嚟自香港、台灣、中國內地同海外華人聖經學者同語文專家，根據原文聖經，重新翻譯一本既準確又可讀性高、用現代嘅語文表達嘅譯本。《新約．新漢語譯本》同《五經．新漢語譯本》分別喺2010年4月同2014年7月出版，廣受教會牧者同信徒讚賞。


《聖經．新普及譯本》直接由英文聖經New Living Translation翻譯過嚟，係一本清晰、易讀、情感豐富嘅現代譯本，新舊約全書喺2012年7月出版，幫助讀者明白經文信息，適用於速讀聖經、靈修默想、傳福音、栽培初信者，深受教會同信徒歡迎。


晾衫竹，竹升一條，用來晾衫曬衫，亦叫衣裳竹。所用竹升，要夠直，先至容易擺位。要掛衫架，竹身唔會唔會太粗，以便衫架勾得到。同埋夠長，先至晾得多衫。後來亦有包塑膠膜，以保護竹身，以祈禁用啲，移動衫架順暢啲。


晾衫竹用法，可分用衫架定唔用。衫架就簡單啲，衫褲掛上衫架，衫架掛上去晾衫竹。唔用衫架，晾唔同嘢有種種方法。有以晾衫夾夾上去。大張如被之類，或者會就咁以掛上竹，有如對摺咁，兩邊有夾以防跌落。衫可以穿兩邊袖，褲可以穿褲管。


龍琛路體育館，香港室內體育館之一，喺上水馬會道一百五十五號，另一邊為龍琛路，英文叫Lung Sum Avenue Sports Centre。行政上歸北區。設施有籃球場、排球場、羽毛球場、壁球場、乒乓球檯、活動室、健身室、舞蹈室。


差會，教會一種，基督新教組成一會，差遣傳教士，到世界各地傳教，尤其係信眾甚少嘅地方。差會又叫傳導會、傳福音會。過往歐洲基督新教各國，喺世界殖民時期，教徒紛紛組成差會，順住歐洲列強之利，到世界各地傳教。


詹秉熙初出道時原本係無綫力捧嘅對象，但係拍完《畫出彩虹》後冇耐就得罪咗高層被雪藏，隔咗兩年先至再有機會拍劇，而解凍後已經唔再受捧。1990年代初跳槽至亞洲電視，又拍過電影。1990年代中返到無綫，演出啲二、三綫角色，後期又再轉至亞洲電視。


啟發係由一個短短嘅課程開始，起源於倫敦聖公會聖三一布普頓堂。1990年，甘力克牧師接手啟發，發現喺教會以外有好多人都想了解基督教信仰。時至今日，啟發已經遍佈世界各地嘅教會，當中包括天主教會、東正教會同所有主流新教教派。


短講分為現場或影片兩種形式，每次大概30分鐘，目的係吸引觀眾，並引發進一步嘅討論。短講會探討信仰嘅熱門話題，並解構基督教嘅基本要義，解答例如「耶穌係邊個？」、「咩叫『信咗主』？」、「點解要祈禱？點樣祈禱？


到咗2001年10月，由於中山大學同中山醫科大學合併咗，呢間醫院又改咗名嗌「中山大學腫瘤防治中心」，甚至喺2002年起咗棟雙塔式嘅現代化醫療科研大樓嚟繼續發動新嘅使命，喺2004年重批准咗搞華南腫瘤學國家重點實驗室。


喺2010年，呢間醫院嘅施工隊準備擴建間醫院嗰陣，喺工地入面發現咗伍漢持嘅墓葬同骨灰甇，後嚟呢單嘢俾廣州市政府關注，甚至重開咗區域嚟保護，結果喺2012年，醫院將伍漢持嘅骨灰甇放埋咗喺佢嘅墓葬度，甚至重整咗紀念佢嘅墓葬出嚟。


Q型係由嗰時AEC嘅總工程師George John Rackham設計，概念係源自1927年喺美國推出嘅Twin Coach Model 40巴士。Twin Coach Model 40有兩副引擎擺喺驅動軸前面，左右邊各一個，並各自行驅動軸一邊嘅車轆，全車用一體化設計。


唱片喺香港推出後大熱，出乎寶麗金唱片公司同張學友本人嘅意料。佢迅速咁開始為人所知，而唱片入面嘅一啲歌曲亦成爲幾十年不朽嘅經典名曲，如《情已逝》、《Smile again 瑪莉亞》等。佢獲得1985年度十大中文金曲，同埋首次設立嘅十大中文金曲獎最有前途新人獎嘅金獎，可以話係一炮而紅。


當時喺錄製唱片同推出唱片後嘅一段時間，佢唔係一個全職歌手，佢因為生活壓力問題都冇辭咗佢喺香港貿易發展局嘅文員工作。但首張唱片即憑藉佢堅實嘅實力，喺寶麗金唱片公司冇重視推廣嘅前提下賣出超過30萬張，而呢張鐳射唱片較另一天皇級人馬劉德華嘅《袛知道此刻愛你》相差一個月出版。


專輯中嘅主打歌曲之一《Smile Again 瑪莉亞》其中嘅高潮和音部份由當時啱啱過檔寶麗金唱片、佢嘅好友陳慧嫻演唱，當時陳慧嫻都同張學友嘅死黨兼拍檔、著名音樂人歐丁玉拍拖，由此開始呢個黃金鐵三角幾年嘅合作。


翠怡花園係香港新界青衣島東岸嘅一個私人屋苑，前身係捷和神鋼廠房。呢個屋苑有11座樓，分3期發展，喺1989年11月至1990年4月落成入伙，共提供3,216個單位，建築面積由471呎至643呎，實用面積由365呎至501呎，間隔為1房、兩房兩廳或三房兩廳。


路線喺2008年嘅廣州地鐵網規劃出現咗。嗰時地鐵話要搞環綫，要求喺8號綫喺原先嘅細環同大環方案是旦揀一個嚟搞，結果決定揀咗大環方案。兩年後，地鐵同政府方決定唔拆8號綫而轉到特大環綫入面，但南半環擴大到新滘路一帶重經過海珠湖附近兼定做11號綫嘅車站。


呢個站附近都係啲城中村同埋部分嘅住宅區響度。有上涌村、龍潭村、聚德花苑同堅真花園嘅居民響度，所以呢個站都幾多人下。由於隔籬嘅逸景路係個紡織城，而且城中村嗰帶啲出租屋嘅價錢好抵，所以呢個站大多數嘅客流都係搞紡織服裝生意啲人，其中有大部分人坐巴士去沙河嗰頭嘅服裝批發市場。


盧吉道係香港一道，喺香港扯旗山近頂之地，由域多利峽去西高峽。條道半山而築，橫山而行，約離海平面四百米高，對住域多利海口，遠望九龍。呢條係小道，部份可行車，部份窄到行唔到車。盧吉道嘅原意，不過起來觀光海面景色。


盧吉道東起山頂纜車總站，呢個位有好幾條路起點，有柯士甸山道、夏力道、山頂道、舊山頂道同埋芬梨道。門牌一號，有個山頂纜車辦事處，係間白屋。之後繞山北而行，又遇上山馬路仔上柯士甸山道。過Bishop's Lodge，卽門牌廿六號，就折西折北而行。


無耐，又有路仔通去門牌廿七號。過此又轉西北，是爲北盡之處。之後向西向南，向西高山同扯旗山坳地而進，坳地見門牌廿八號先。之後有廿九號，卅號Hirst Mansion，卅二號龍蘆，卅四號Vest Crest同樹華小築。


一九一四年，歐洲開始第一次世界大戰，由於香港宗主英國係參戰國，香港亦暫時收起無謂開支，盧吉道就半路停工。一九一五年工務署所報，決定咗唔開工。一九一九年一月，仗就打完，又開放工，由於咁鬼難起，工程到一九二一年三月卅一號先完工。


羅君兒自己一個住西貢區飛鵝山清水灣道嘅獨立屋。2015年4月25號凌晨，佢畀6個綁匪綁架，索取2800萬港紙贖金，到4月28號，羅家喺警方安排下交贖金，羅君兒最後放返，但綁匪成功走甩，警方暫時未捉到。


自2020年7月1號中華人民共和國香港特別行政區維護國家安全法生效後，跟著就開始有傳媒報導，香港公共圖書館及學校圖書館將啲書刊落架，懲教署亦將部分書刊列作禁書，仲有啲組織陸續咁向當局投訴或舉報部分書刊涉嫌觸犯國安法，以致有發行及出版被定罪監禁。


除下列嘅大量因應新國安法實施後審查而落架嘅書刊外，仲有為數不少嘅書刊因審查或自我審查而從未上架，政府同學校喺少為人知嘅情況下剝奪咗讀者嘅資訊自由。「香港圖書館協會」 同「香港學校圖書館主任協會」 未曾表達憂慮及作出相應行動，缺乏做到應有嘅專業。


寺院喺明末時期由位住喺從化嘅好心老坑起出嚟，初期嗌過聯星觀音堂，期間因為四面有好多香客嚟呢個寺院參拜而一直有啲名氣。1938年，由於日軍攻打廣州，寺院俾蘿蔔頭炸冧，得返啲爛瓦牆響度。連文革期間俾人當成牛鬼蛇神噉唔啋佢。


中國大陸改革開放之後，有老一代啲佛教徒、香客同好心人自發組織兼買咗用陶瓷整嘅觀音佛像仔到觀音堂舊址入面擺嚟參拜。1991年，一堆佛教友出錢將觀音堂舊址搞修繕工作，重喺辛未年農曆九月十九向社會人士開放。


頭一沓係正祠，面闊三間13.18米，進深兩間8.31米。硬山頂，鑊耳封火山墻，灰塑龍船脊，碌灰筒素瓦，素瓦當剪邊。有木雕花封檐板。前廊次間有花崗石包臺，前檐柱花崗石方柱，柱同山墻之間架蝦公樑，上邊有蝙蝠形石駝峰斗栱。


明間前邊有四個梯級。牆體青磚花崗石腳。分中牆開大門，兩邊有門枕石，兩道木板門，門下低原先有喐得嘅高門檻，家陣黐住道門。兩條柱前後廊分中牆同間隔牆承重。內明間係門廳，兩邊係倒朝房。後檐柱係八角「鹹水石」柱。


第二沓係清朝早期建築，面闊13.18米，進深11.5米。硬山頂，鑊耳山墻，龍船形屋脊，瓦面同頭一沓差唔多，有如意封檐板。屋裡邊嘅天花封住咗，未搞得明樑架構造，前檐柱係八角「鹹水石」，金柱係實木圓柱。前邊有四個石級。


《看中國》係喺美國同澳洲發行嘅綜合性中文週報，2001年喺美國紐約市創立，除咗喺較大城市設有收費報箱售賣報紙，喺一啲華人社區亦設有免費報箱畀人免費取閱，並喺網上有中文、英文、西班牙文、日文等語言嘅新聞網站。


Yorick 係一種解釋型程式語言，專為數字、圖形繪製同埋指導大型科學模擬代碼而設計。因為數組語法整得好好，所以佢好快，仲可以用 C語言 或者 Fortran 例程進行擴展。佢由勞倫斯利弗莫爾國家實驗室嘅 David H.


個名來自廣東原道聖經學院，原址東沙路永泰村。1925年美國人 George S. Benson來港開荒，並組織咗基督教會，初時稱為「基督會」，約三十年代改咗叫「基督教會」，基督教會來粵傳教，長眠香港嘅美國傳教士有E.


程程喺香港出世同埋成長，細細個就好鍾意音樂，香港中文大學音樂系畢業，主修聲樂，副修琵琶同埋非洲鼓，仲有學作曲。曾經喺美國Bellarmine University留學一年，主修音樂，副修戲劇，選修爵士鋼琴、古典鋼琴、爵士聲樂、古典聲樂同埋非洲鼓，所有科目都滿分修業。


程程曾經喺Opera Hong Kong參與歌劇演出，包括Carmen，DonCarlo，Aida等。佢試過同無伴奏合唱組合King's Singer嘅歌手、格萊美獎得獎者Paul Phoenix同台演出。


文悅程特別鍾意廣東小調，尤其係翻唱《鮮花滿月樓》。佢擅長女高音，係第一個將古典音樂同埋音樂劇帶到街頭嘅表演者，第一首獻唱嘅音樂劇《Think of Me》，之後獻唱過《Memory》同埋《I Dreamed a Dream》。


文悅程喺旺角表演咗無幾耐，香港特區政府宣佈喺2018年8月取消旺角西洋菜街行人專用區，佢喺殺街前夕擔任「旺角羅文歌舞團」嘅代言人，接受過好多傳媒訪問     ，包括喺商業一台嘅時評節目《在晴朗的一天出發》入面同兩位議員討論「殺街」。


書嘅內容提及，當時八國聯軍目的其實係解救被困京城、危在旦夕嘅各國外交官同埋正在被中國政府大屠殺嘅外國傳教士、僑民同埋華人基督徒。而且，清廷既然向西方各國正式宣戰，外國聯軍攻佔天津，威逼京城，亦係理所當然。


憲法修改內容包括設立國家監察機關、取消國家主席同國家副主席任期限制，仲有從憲法層面上確立憲法宣誓制度等事項，共21條。其中嘅第十四項修憲建議刪除國家主席、副主席「連續任職不得超過兩屆」嘅限制，引起國際關注。


新華網、人民網、環球網等官方媒體報道話各級政府機關紛紛表態擁護呢次修憲，好多民眾亦對修憲抱支持態度。多間媒體則引述多地幹部群眾意見指引述支持修憲嘅觀點認為，修改憲法「有重大現實意義同深遠歷史意義」，「有助於推動憲法與時俱進、完善發展」。


憲法修正「將會令我國嘅憲法具有更高嘅權威性」、「必要、及時」、「符合國家事業發展需要、順應人民意願」。針對監察委員會嘅設立，評論指「設立監察委員會提供憲法依據，將會對推進全面依法治國、全面從嚴治黨起到巨大促進作用」。


中國大陸媒體對刪除國家主席任期限制作出解釋，又多次駁斥所謂「終身在任」嘅講法。2018年3月1號，《人民日報》發表文章，表示「黨嘅總書記、黨嘅中央軍委主席、國家中央軍委主席、國家主席嘅任職規定保持一致，係符合我國國情、保證黨同國家長治久安嘅制度設計」。


《環球時報》引述權威解讀表示，任期限制取消唔代表恢復領導幹部終身制，而係要保持並完善「三位一體」嘅領導機制。環球時報仲話，支持修憲既係理性亦係信仰。3月1號，中國大陸《人民日報》發文話，修改國家主席任職規定，係著眼喺健全黨同國家領導體制，喺憲法上作出制度安排。


呢個修改唔意味改變黨同國家領導幹部退休制，亦唔意味領導幹部職務終身制。全國港澳研究會副會長劉兆佳表示，通過修憲刪除國家主席任期限制，係希望提升國家主席喺外交嗰陣嘅地位，強化習近平嘅核心地位。不過佢認為呢個修訂並唔係最緊要，因為中國政治架構入面最重要嘅職位並唔係國家主席，而係中共總書記同中央軍委主席。


憲法對國家主席嘅相關規定，亦採取上述做法，有利於維護以習近平同志為核心嘅黨中央權威同集中統一領導，有利於加強同完善國家領導體制。」第二日，全國人大常委會副委員長王晨對修憲草案進行說明。當佢講到刪去國家正副主席任期「連續任職不得超過兩屆」嘅規定嗰陣，現場響起熱烈嘅掌聲。


香港《明報》、英國廣播公司中文網、美國之音、《紐約時報》及德國之聲評論認為，呢次修憲「係對鄧小平努力推動同建立嘅廢除領導人終身制並建立任期制嘅破壞同打擊」，削弱集體領導模式嘅制衡能力，同時可能會重新發生個人崇拜等問題。


台灣《蘋果日報》、三立新聞、聯合新聞網同英國廣播公司、美國自由亞洲電台、《紐約時報》等引述中國大陸網民言論批評呢次修憲。台灣《中國時報》報導話綠營意見認為中共同台灣戒嚴時期做法一樣，令人反感。美國《紐約時報》同英國廣播公司批評該修憲係鄧小平時代提出嘅「廢除領導人終身制」嘅結束同回歸毛澤東時代嘅領導人終身制。


法國國際廣播電台等媒體就以「習皇帝」嚟形容呢個刪除任期限制嘅事件。《台灣蘋果日報》批評話，全國人大「將習近平新時代中國特色社會主義思想寫入中國大陸憲法」，係為咗延續毛澤東時代鞏固權力核心。香港《東方日報》表示，鄧小平主政之後推動廢除領導人終身制，廢除中共黨主席制，設立冇實權嘅「虛位」國家主席，實行集體領導，制定國家領導職務嘅任期制，江澤民同胡錦濤兩代領導人都有執行有關規定。


美國南加州大學美中學院主任杜克雷接受英國廣播公司中文網採訪嗰陣認為，今次修憲並「唔係咁大嘅一件事」，佢解釋話，「黨總書記、軍委主席嘅職務更加重要，但冇任期限制，今次取消任期限制嘅係國家主席，相當於一個禮儀頭銜」。


但杜克雷唔贊成中國將權力集中喺個別人士身上。佢認為，一個擁有全權嘅領袖或只聽從少數人嘅意見，可能會誤判形勢，增加咗唔穩定嘅風險。密西根州立大學政治學者埃莉卡·弗朗茲批評話，一人統治會做出唔明智政策抉擇，包括喺外交政策上挑釁同可能爆發戰爭。


因為，喺整個人類歷史入面，就國際秩序嚟講，民主存在嘅時間並唔係咁長久。由唔開明領導人掌控嘅政權，排斥伴隨我哋成長嘅嗰種民主模式」。另外民運人士王丹、嚴家其、王軍濤等16人發表聯合聲明，對修憲作出哀嚎。


3月7號，清華大學有學生掛出女生節條幅「愛你冇限期」、「如果有，咁就講佢刪掉」，美國《紐約時報》等媒體指事件同諷刺修憲有關。《紐約時報》報導話，好多自由派嘅知識分子同官員私下對修憲案表示擔心。《紐約時報》批評中國政府壓制反對修憲嘅言論，又指武漢民運人士黃芳梅、安徽前檢察官沈良慶同湖南冷水江市嘅律師團體被地方政府要求停止公開發表反對修憲嘅言論。


魁北克係加拿大最大嘅省，面積係法國嘅三倍。省入面好多地方都好少人。魁北克省超過90%嘅地方係加拿大地盾。北面廣闊，唔多人住。魁北克喺加拿大東面，西面黐住安大略省同哈德遜灣，東面係大西洋，南面黐住美國，北面係北冰洋。


1924年初，顧肯夫、陸潔、卜萬蒼等人創辦大中華影片公司，登報紙招演員，借申報館信箱來收件。10日後，電影公司開箱檢驗，收到萬幾張女子相片，但係冇一位啱心水。有人呢下話俾電影公司知，報館某記者自己開過信箱，揀咗啲靚相走。


顧肯夫交涉，記者交返10張出來，其中一張即係張織雲倩影。張其實唔係特別靚，不過因此受到重視，錄用之後入學校培訓。佢做咗無聲片《人心》、《戰功》嘅女主角。1925年轉入明星影片公司，主演《可憐的閨女》、《新人的家庭》、《空谷蘭》等。


2007年，由於卑詩大球場需要起一座新嘅開合式屋頂，以取代漏水嘅舊屋頂，卑詩大球場嘅營運商BC Pavilion決定喺帝國大球場嘅原址上面起一座臨時球場，作為卑詩雄獅同埋溫哥華白浪嘅臨時主場。總部設喺瑞士，專長係建造臨時體育設施嘅努斯利集團贏得徂建造爾座臨時球場嘅合約，而爾座臨時球場應用徂好多模塊化設計理念。


起好嘅帝國球場有27528個座位，其中20500個係單人凳座位，其餘7000個係長凳座位。單人凳座位上高有屋頂遮頭，長凳座位上高就無。此外，帝國球場重有12個包廂同一個貴賓區，照明設施同媒體設施亦都一應俱全。


2011年尾，喺卑詩大球場重開之後，帝國球場終於壽終正寢，之前由努斯利集團借出嘅設施全部歸還 ，但係人造草皮、更衣室同照明設備就無拆到。2012年，溫哥華市政府經過一系列公眾咨詢之後，決定將帝國球場嘅舊址改建成一座新嘅社區運動場。


根據溫哥華市政府嘅規劃，新嘅社區運動場會包括兩座大足球場，觀眾座位，熱身區同埋一條560米長嘅跑道，但係唔會有棒球場。改建計劃原定2014年11月完工，但係由於不可抗力因素嘅作用，直到2015年先至完工。


日日煮係香港一個提倡「生活就要極致」理念同提供烹飪靈感嘅食譜網站。佢除咗有原創食譜同埋教煮嘢食嘅片，另外有啲畀新手嘅煮食貼士，目標係傳播烹飪嘅樂趣，同埋倡導健康嘅生活方式。呢個網係由朱嘉盈喺2012年開辦。


外婚制，是源自早期部落時代嘅一種婚姻規定，一個人祗可以喺自身氏族、文化或者社會團體之外去揀配偶。部落內部嘅唔同氏族可以結婚，但同一個氏族嘅就唔得。中國喺西周時期叫佢做同姓不婚。呢種制度嘅出現，從優生學角度來講，係可以避免近親繁殖，從而降低遺傳病嘅發病率。


佢係喺冇任何引力輔助嘅情況下直接向木星嘅軌道發射嘅。1974年5月，先鋒11號被重新定位做沿南北軌道，令佢可以喺1979年飛越土星，並將佢嘅速度提升230公里/小時，並喺1973年4月11號同1974年11月7號進行咗兩次軌道修正。


經過一輪波折，喺培琪夫人、安妮同快嘴桂嫂嘅澄清下，班女士解開咗科特先生嘅誤會。然後佢哋拉埋科特先生同培琪先生加入，仲想喺全溫莎嘅人面前整蠱科斯塔夫，要科斯塔夫喺全鎮人面前出丑。班女士又再假扮接受科斯塔夫求愛，寫信叫科斯塔夫喬裝扮成獵人阿向去溫莎森林同佢哋幽會。


科斯塔夫喺全鎮嘅人面前出丑，最後終於認衰，話自己抵死，仲畀科特先生攞走佢嘅馬，補償科特先生出嚟請佢勾引科特夫人嘅錢。事後在場嘅鎮民就開始慶祝，仲有人話想趁機會同自己嘅對象結婚。不過斯蘭德同基絲醫生都發現自己拉走嘅「未來老婆」唔係安妮，喺呢個時候，范堂拖住安妮行出嚟－原來范堂同安妮兩個人事先安排咗搵人頂替安妮著白色衫同綠色衫，范堂批評培琪夫婦，話佢哋唔應該迫自己個女嫁畀唔鍾意嘅人。


《智富360°》，係香港電視廣播有限公司新聞及資訊部製作嘅財經資訊節目，由2016年2月22號開始，逢星期一至五港股交易時段喺無綫財經·資訊台播映。節目同時喺myTV SUPER網路電視平台同埋TVB財經應用程式同步直播。


周克華係中國大陸嘅危險罪犯，重慶人。佢喺2004年4月22號同2005年5月16號，先後喺重慶江北區同沙坪壩區用槍殺人兼搶嘢而被收監直到2008年4月15號出獄。出獄後，先後喺2009～2012年間輾轉到高新區、南岸區、沙坪壩區、及湖南長沙天心區、江蘇南京下關區先後犯咗7單連續殺人案，最後喺2012年8月14號俾差佬當場叉住兼殺咗。


《忠心嘅約翰》，又或者叫《忠臣約翰》，係格林童話有收錄嘅一個童話故事。呢個故仔嘅主角叫約翰，佢份人好忠心盡責，年老嘅國王臨終前吩咐佢叫佢要好好扶助王子，而王子後嚟繼承王位做咗新國王，約翰鞠躬盡瘁，仲為咗保護年輕國王而犧牲自己條命。


然後老國王就講低，叫約翰要帶王子睇勻成座城堡，但有一間房要鎖實唔好畀王子入。噉係因為房裡便有一幅畫像，描繪一位生得好靚嘅鄰國公主，王子見到幅畫實會即刻愛上公主，跟住就會為咗追求公主做傻事。老國王講完就斷咗氣。


約翰照足國王吩咐，帶王子參觀城堡，睇勻晒城堡每一間房每一件寶物，但王子一路都留意住「鎖實咗嗰間房」。後嚟王子正式登基成為新國王，就命令約翰打開神秘密室道門。一如老國王所料，年輕國王一入到去見到公主幅畫像，真係即刻畀公主嘅美貌迷到神魂顛倒，當場下定決心要娶公主做老婆。


年輕國王二話不說，搵晒全國上下最有料到嘅工匠返嚟，打造咗一大堆用黃金造嘅雕像、餐具同其他物品，諗住用呢啲禮物博取公主嘅好感。準備完畢，年輕國王就帶埋約翰，假扮商人坐船去搵公主。年輕國王一到步，就派約翰去公主嘅城堡，向公主嘅女僕展示啲黃金禮物。


於是乎，約翰就成功帶咗公主上船。公主一上咗船，約翰就靜靜雞叫船員起航，而公主就掛住同假扮成商人嘅年輕國王傾偈同觀賞金器。過咗一陣，公主發覺架船駛離咗港口就開始驚，諗住班商人想圖謀不軌。就喺呢個時候，年輕國王揭開自己嘅真正身份，仲即場向公主求婚。


冇幾耐，船返到王國。眾人一落船竟然就見到隻駿馬，年輕國王見到隻馬生得又大又靚，就想即場收養隻馬，仲想騎住佢返城堡。約翰醒返起渡鴉講過嘅嘢，二話不說郁手殺咗隻馬。在場嘅眾人都批評約翰嘅行為。但國王相信約翰嘅判斷，認定約翰此舉係為佢著想嘅。


婚禮嗰晚，眾人喺城堡搞舞會。新人同一眾達官貴人一齊開始跳舞。跳跳吓，公主真係突然間躂低咗。約翰見到，就將公主抱去一間房度，由公主嘅右胸吸咗三滴血再𦧲返出嚟，公主先至恢復知覺。不過年輕國王見到，就大發雷霆，仲將約翰收咗監。


悲痛不已嘅年輕國王下令，將變咗石像嘅約翰安放喺城堡嘅教堂裡便。打後公主做咗皇后，仲生咗對孖仔，而年輕國王、皇后同孖仔王子就平靜噉生活咗幾年。有一日，佢哋一家四口嚟咗教堂，孖仔王子喺度玩，而國王同皇后就望住約翰嘅石像。


喺廿至廿一世紀初嘅世界，《忠心嘅約翰》以童話故事嚟講唔算好出名，遠遠冇《白雪公主》、《灰姑娘》同《小紅帽》等同屬格林童話嘅作品咁有影響力。不過《忠心嘅約翰》依然有試過畀人改編做戲，而且亦有一啲虛構作品用咗《忠心嘅約翰》嚟做佢哋嘅一部份，例如 DC 漫畫奇幻作品《Fables》就用咗忠心嘅約翰做佢哋其中一位配角。


黃俊豪15歲去外國升學，一個人喺外地生活近10年，返到香港跟阿爸阿媽喺中半山區一齊住，後來以2萬緡租喺同區租咗一個300呎單位。佢向來鍾情紳士帽同有買鞋癮，喺屋企收藏咗近90對鞋。黃俊豪同賭王三房千金何超蓮拍過拖。


王虹茵小學讀觀塘官立小學下午校，小三開始接受香港體育學院嘅藝術體操訓練，小六開始加入香港女子藝術體操代表隊。佢中學讀聖母玫瑰書院，到2012年退出運動員生涯，之後讀香港浸會大學國際學院運動及康樂學副學士課程，再升讀香港浸會大學體育及康樂管理學系。


陳家鏞於1943年畢業於國立中央大學化學工程系，此後留校任教。1947年前往美國留學，1951年獲得伊利諾大學化工系博士學位。同年走到麻省劍橋市嘅麻省理工學院從事博士後研究。1952年又返到伊利諾大學進行研究。


羽毛睇落去總係好亂，毛色亦變化多端，可以用飛羽同尾羽上嘅深色橫紋嚟分辨。鍾意喺空曠嘅地方狩獵。幼鳥有獨特嘅「咖啡加奶」嘅顏色，翼下中間有顯眼嘅白色橫紋帶。亞成鳥翼下保留有白色橫紋帶嘅痕跡。成鳥呈深褐色，好多時可見到枕部有偏黃色嘅斑塊同背脊有一個淡色斑點。


香港攝影人士係喺2008年12月22號，喺米埔自然保護區發現一隻年幼嘅草原鵰。起初，重以為佢係冬季恆常嚟港但數目唔多嘅烏鵰，但係後嚟佢喺大約一個禮拜前再度被發現，並證實係草原鵰。佢嘅出現令到好多本港觀鳥者好興奮，因為草原鵰廣泛分佈全球，但甚少喺東亞區域出現。


Discord係一個VoIP、即時通訊同數碼發行嘅平台。用戶可以透過語音、視像、文字訊息、媒體、文件喺私人聊天或者社群頻道進行溝通。Discord可以喺Windows、macOS、Android、iOS、iPadOS、Linux同埋喺網頁瀏覽器上面執行。


2016年5月，喺呢個軟件發布一年之後，湯姆·馬克斯幫PC Gamer雜誌撰寫咗一篇文章，形容Discord係最好嘅網絡實時通話軟件。 喺同年8月，生活黑客雜誌讚 Discord 嘅界面好易用，以且平台嘅兼容性強。


濱江站係位於中國黑龍江哈爾濱道外區嘅火車站，由哈爾濱鐵路局管轄，係拉濱鐵路嘅終點。而家呢個站係一等站，做貨運同埋運轉。設站時因爲呢度屬濱江省，啱好車站所在又係叫濱江，而起噉嘅名。而舊時俗話叫「新站」，係相對返早起20年嘅哈爾濱站呢個舊站。


濱江站起喺1934年，原先係換貨站，屬於中東鐵路嘅支綫車站，後來變成客貨兩運、運轉嘅車站。原先嘅車站好簡單，後來擴建，而家有22條站綫、49條專用綫、6條特用綫。站廳亦從最初唔夠一百平方米擴建成而家730 m²。


埋呢個站嘅旅客比較少，1946年到1950年間，年均發送旅客200萬人，行包20萬件，到咗1990年，行包減少咗17萬件，而旅客量年均減少120人。噉係因爲啲旅客列車大多飛過呢個站，埋站嘅少，同時去北部綫路嘅短途旅客都改爲搭巴士去。


不過貨運上呢個站好大，係個大型綜合貨場，1990年時貨場總面積15萬6600平方米，有5個貨倉、2座貨物站臺、4條裝卸綫、41條專用綫。1955年起濱江站承辦貨櫃，1983年八區貨場改成貨櫃專用場，呢個貨櫃場總面積2萬6524平方米，係中國大陸九大貨櫃場之一，1988年時八區貨場改爲濱江西站，繼續由濱江站管理。


但支派喺以色列歷史中佔有一席之地。根據聖經記載，但支派喺一段時間內面臨咗一啲困難同挑戰。佢哋喺征服迦南地嘅時候未能夠完全驅逐當地嘅迦南人，導致佢哋喺領土上遇到敵咗對勢力。但支派喺宗教方面亦面臨咗一啲問題。


安部裕葵係日本足球員，司職前鋒，宜家踢浦和紅鑽，效力過鹿島鹿角。2019年繼承鹿島鹿角嘅10號波衫，當時未夠20歲。同年7月12號鹿島鹿角官方宣佈安部裕葵加盟西班牙甲組足球聯賽球會巴塞隆拿，日本傳媒話轉會費約莫200萬歐羅，結果喺巴塞嘅幾年傷多過踢，同埋冇一隊上陣機會，最後喺2023年7月回流日本聯賽。


資料輸入員同打字員唔同。打字員係發明打字機之後出現嘅工種，當時重未發明電腦，工作主要係一啲文書處理工作。直到電腦嘅出現，因為能夠大量儲存資料，先至衍生出資料輸入員嘅工種。之後，又因為電腦系統嘅互聯，同埋資料輸入自動化，對資料輸入員嘅需求日漸減少。


林嘉宏係香港男模特兒，屬Jam Cast旗下。佢讀書嗰陣已經開始擔任兼職模特兒，2021年喺香港恒生大學工商管理系學士畢業後簽約JamCast正式出道，憑住ViuTV電視節目《戀愛Staycation》漸為人所熟識。


傑出小童星嘉許典禮係香港電視廣播有限公司製作嘅電視節目，係香港第一個為童星而設嘅頒獎典禮，以表揚一班小演員喺劇集嘅出色表現，亦鼓勵更多小朋友勇敢追尋演藝夢。由陸浩明、宋宛穎主持，馬國明、張振朗、劉佩玥、麥美恩等擔任星級頒獎嘉賓。


葉選寧係中國大陸嘅政治同軍事人物，廣東梅州梅縣人，喺英屬香港出世。佢既係葉劍英嘅仔，又係被稱為「獨臂將軍」嘅解放軍少將。曾經做過全國政協第八屆全國委員會委員、第九屆全國委員會常委、解放軍總政治部聯絡部部長等職。


佢係南沙濱海濕地景區一附屬遊樂場，其中有「廣州第一灘」稱呼嘅濱海泳場就喺呢間嘢入面，亦係廣州南邊海邊唯一嘅海灘。佢嘅沙灘面積有差唔多4ha到，似W字噉，長約600米，屬露天人工沙灘同天然海水。喺遊樂園入面重有好多機動遊樂設施響度。


喺1991年，被日本富士電視台改篇拍成電視劇、織田裕二、江口洋介等等，呢幾位演員都因為拍呢套劇而爆紅，而本劇亦成為日劇經典之一。當年香港亞洲電視亦有買入版權播放粵語配音版，廣受歡迎，呢套劇當年熱播亦令到香港掀起一片日本偶像劇熱潮。


2020年，富士電視台再次翻拍《東京愛情故事》，選角人面全非，故事亦適度改篇。不過因為平成版實在太過經典，有擁躉話令和版新不如舊。而香港地區就由「黃viu」引進點播服務，緊貼日本每集遲當地一星期喺香港上架。


喺2014年10月5號嘅日本大獎賽，比晏奇架車失控撞落喺度處理緊厄利安·舒提爾所揸嘅沙巴車事故殘骸嘅吊車，後因為確診患有瀰漫性軸突損傷而送入日本嘅三重縣立綜合醫療中心，跟住轉到法國尼斯嘅醫院繼續醫，之後一直陷入昏迷，直到2015年7月17號傷重死咗。


《緊急情況規例條例》，俗稱「緊急法」，即香港法例第241章，係香港有關緊急狀態嘅法例，當行政長官會同行政會議認為香港進入咗「緊急情況」，就可以直接訂立合乎公眾利益嘅規例，而唔使經立法會審議。呢條條例係1922年海員大罷工之後訂立，主權移交後繼續適用。


2019年己亥逆權運動期間，香港特區政府首次引用《緊急情況規例條例》，頒佈《禁止蒙面規例》，喺10月5號午夜開始生效。24名泛民主派立法會議員同社民連梁國雄隨即入稟高等法院申請司法覆核，質疑制定《禁蒙面法》無效及違憲，高等法院11月18號裁定，今次執行《緊急情況規例條例》並唔符合《基本法》規定，《禁蒙面法》部分限制超乎合理所需，裁定違憲。


霍士氏係來自英格蘭同愛爾蘭嘅姓。字根推到中古英文「fox」，或遠古英文公元前7世紀嘅「fox」。個姓嘅第一個紀錄13世紀尾出現。1273年喺英格蘭約郡，第一次有記錄嘅寫成 John Fox。喺愛爾蘭，霍士係古蓋爾語 “Mac a'tSionnaigh”嘅英文化寫法。


野田佳彥出身平民，老豆係農民嘅孻仔，後來入咗自衛隊做自衛官。阿媽本身都係農家，喺兄弟姊妹之中排最後。野田細細個已經對政治有印象，就喺佢3歲嗰年，社會黨委員長淺沼稻次郎俾極右學生刺殺，之後美國又發生甘廼迪被暗殺一事，令佢覺得政治係一份有機會攞埋條命出嚟做嘅工。


1992年，佢入咗由細川護熙、小池百合子一班人搞嘅日本新黨。而且喺之後嘅眾議院選舉當選。日本新黨後來入咗新進黨，佢都有跟著。喺1996年嘅眾議院選舉，野田以105票輸咗，之後佢退出咗新進黨，並且喺1998年加入民主黨。


2011年，菅直人落台，民主黨要選人出嚟做黨代表，當時議席有5個人爭，包括有民主黨最大派系嘅大佬小澤一郎撐腰嘅海江田萬里，本身佢唔係大熱門，但係有松下政經塾嘅師弟前原誠司過票，以及吸納咗唔少反小澤嘅票，喺第二輪投票反敗為勝，成為日本首相。


不過民進黨唔長命，短短兩年已經分裂，野田喺分裂之下嘗試拉攏返黨入面左右兩派，喺民進黨分裂做立憲民主黨同希望之黨之下，野田兩邊都冇入，喺眾議院成立黨團「無所屬之會」，後來岡田克也加入咗立憲民主黨，野田就將黨團改名做「重建社會保障國民會議」。


喺1915年永安公司委託咗郭泉、郭葵去上海搵地方起環球百貨公司。嗰時永安初步揀定咗南京路日升樓傍嘅地皮，然之後請咗兩人帶咗兩個袋，其中一袋係入咗啲豆，人去到南京路就企兩旁，逢嚫有途人行過就會放粒豆去空袋。


進入咗1910年代之後，哈同成為咗南京路沿線地產最多嘅持有人。永安公司揀中嘅南京路浙江路西南角嘅八畝地皮，都係哈同名下嘅。哈同嘅開價係年租白銀五萬兩。而唔同對面馬路嘅先施公司，雖然同樣係哈同嘅地皮，但對面到期後大樓係賣咗俾雷氏德洋行，而永安使用幅地30年後，就要將物業無償轉俾哈同洋行，條件係極之苛刻。


喺1916年4月，上海嘅永安公司就咁開咗工。兩年後，上海永安百貨委託公和洋行設計嘅大樓落成。1918年9月5號，南京路635號嘅永安百貨正式開業。嗰陣時嘅永安百貨係沿著南京路底層設置櫥窗，創上海百貨沿街櫥窗嘅先河。


中共建政後，1956年1月永安公司被公私合營。1966年改名國營東方紅百貨商店，隨後再改名上海市第十百貨商店，到1988年改名華聯商廈。永安新廈就改做「華僑商店」，喺中國大陸開放外匯兌換前，係上海少數可以用外匯券去買配給以外啲物資嘅商戶。


二樓以上，均有伸出去嘅鑄鐵欄河長廊同露臺。建築外牆係用水磨石敷面，頂樓就有兩層高塔樓，個名叫倚雲閣。喺1987年後，業主一度喺正門上方安咗30米高嘅反光玻璃幕牆，嵌埋「華聯商廈」四隻大字。到咗2005年永安百貨復名時，同大樓搞返大整修，拆咗1987年安嘅玻璃幕牆，原被後移嘅底層櫥窗就恢復返原樣，同時又修復返外部嘅鑄鐵欄河、露臺、窗花等嘅式樣。


安息禮拜係基督教儀式喪禮，可以喺殯儀館、教堂、醫院或殮房舉行。程序一般包括宣召、唱詩歌、讀聖經、牧師或傳道人帶領祈禱同祝福、瞻仰遺容等。辭別禮會喺墳場或火葬場舉行，棺木安置墓穴之後或入火化入爐前，親友可以向靈柩獻花。


1981年秋，由於51中同74中取消咗，學生同老師冚唪唥去嗮46中繼續教學。2004年10月，受到教育局要整合教育資源影響，呢間學校同10中合併而變成高中部。雖然2013年8月轉成由3中新開嘅越秀區三中明德實驗學校，但2014年下半年交返畀10中繼續辦學。


鐵皮屋未必即係寮屋，有建築師設計嘅鐵皮屋，會用不鏽鋼、油防鏽油漆、加防漏膠、隔音層、隔熱料、加24小時冷氣、加避雷針咁。呢種特製鐵皮屋唔係平價貨，有錢人有幅地，例如私人別墅都會起返間當車房又得，當倉庫都得。


用法係將佢套喺四隻手指度，去到指骨位，跟住出拳。由於鐵蓮花又細又硬嘅位可以集中啲拳力落對手度，加上佢用鐵做，所以俾佢打一嘢，輕則暈低，重則死亡，係一樣好危險嘅武器。另一方面，戴住佢來打人，手指唔使直接打落對手度，自己就無咁驚手指受傷。


Laura Pausini，意大利流行音樂歌手，以精湛歌藝以及絕佳創作才華馳名於世，尤其喺意大利同西班牙文國家嘅樂壇好受歡迎。佢擅於以高亢而𩐿亮嘅聲音詮釋抒情歌，而佢嘅歌除咗主題爲傷感愛情外，亦有以社會問題爲題材，諸如貧窮、戰爭以及種族歧視，而曲風更係軟搖滾𠻹。


同時，佢係一名 多語種 歌手，除咗母語意大利文外，佢重灌錄過西班牙文、葡萄牙文、法文以及英文歌曲。Laura Pausini賣出超過八千六百萬張唱片，有超過一佰六十張白金唱片，同埋一張鑽石唱片。佢分別喺1994年同2003年得到世界音樂獎，以及歐洲國際唱片業交流基金會獎。


Laura Pausini喺拉文納嘅法恩扎出世，喺索拉羅洛大。八歲開始跟做音樂老師以及鋼琴手嘅爸爸Fabrizio Pausini，喺唔同嘅酒吧演唱，另外，就响佢年方十二之時，喺一間意大利嘅獨立廠牌度，推出咗一張名爲《I Sogni Dei Laura》嘅意大利文專輯。


响1993年2月25號，Laura Pausini先以一曲〈落寞悲歌〉喺意大利米蘭聖雷莫音樂節中技驚全意，繼而贏得「年度最佳藝人」嘅寶座，當時芳齡十八歲嘅Laura Pausini畀觀眾視爲意國歌壇首席歌姫，旋即佢就推出其首張個人意大利文專輯《Laura Pausini》。


响1994年，佢推出咗首張西班牙文同名專輯《Laura Pausini》，但歌曲皆改篇翻唱自佢前兩隻意大利文專輯《Laura Pausini》以及《Laura》裏頭嘅歌，而佢更憑住𠵱隻碟，紅遍西班牙文國家，亦成爲家諭戶曉嘅歌手。


又過咗一年，羊羊佢哋發現咗一隻頭像羊嘅怪物跌咗好多佢哋枕咗嘅玩具，於是追住佢嚟到森林。佢哋遇到帶住「灰太龍」捉羊機械龍嘅灰太狼。忽然，一隻比「灰太龍」更大嘅機械龍出現，大家都紛紛逃避。期間，羊羊佢哋都唔知道畀邊個救咗，逃過一劫。


後尾佢哋發現原來係嚟自龍世界嘅變色龍、轟龍龍、七竅玲龍、鉆地龍同埋朦朦龍等龍救咗佢哋。呢個時候，青青草原好多嘢都飛咗上天。變色龍話龍世界其實就喺青青草原嘅下面，所以如果龍世界嘅天空畀搞穿咗，就會影響到青青草原。


呢個時候，灰太狼因為遇到機械龍所以同老婆紅太狼同埋仔小灰灰逃離青青草原，但係又被大浪沖到羊羊嘅面前。小灰灰搵到一塊有手印嘅石，一撳就將羊羊佢哋、灰太狼夫婦吸入去龍世界。佢哋到咗之後，就即刻被機械大黑龍捉咗入龍堡，好彩得到小神龍嘅幫助，佢哋成功逃離咗龍堡。


1980年金鐘由中國大陸移居香港，1981年做《七十年代》雜誌編輯，1985年做《爭鳴》月刊執行編輯，1987年成為《開放雜誌》創刊總編輯，1994年做開放出版社總編輯，2000年做《開放網》主編。香港作家胡志偉歸納咗一啲金鐘作為雜誌編輯嘅爭議，對金鐘嘅處事同新聞道德大加鞭韃。


新南威爾士政府體制係隸屬於澳洲憲法嘅政府體制，成立於1856年，經歷咗百餘年多次嘅修訂。自1901年起，新南威爾士成為澳洲聯邦嘅一個州，同聯邦嘅關係亦首先尊重新南威爾士憲法。根據澳洲憲法，新南威爾士除咗被聯邦分割部分嘅立法權同司法權，其他方面保持完全獨立。


砵崙模式集叢係一個儲軟件工程軟件設計模式嘅集叢。佢以前係褦埋世界第一個維基網站WikiWikiWeb嘅。呢個集叢嘅着力喺極限編程，個網站而家存咗喺俄勒岡州入面砵崙嘅Cunningham & Cunningham 。


練喺九龍華仁書院讀中學，之後喺美國讀大學，攞到卡爾頓學院數學高級榮譽學士，明尼蘇達大學明尼阿波利斯分校經濟學博士。1992年返香港，之前任教河濱加州大學。曾任香港科技大學商學院副院長，係科大首屆最傑出教學獎得主。


蔣浩鈴喺18歲行街嗰陣畀模特兒公司睇中，因為發現個職員係家姐朋友，所以就去面試簽約，到2015年中正式做全職模特兒。之後佢畀公司安排到意大利米蘭生活兩個月同試鏡，結果成功攞到米蘭同杜拜時裝周行騷嘅機會。


堅巷係香港一巷，喺香港島上環。巷成勾形，橫纏上山。佢由普慶坊同居賢坊交界處，上到樓梯街近堅道一頭。車只可行到一半再上，就太窄過唔到。佢東北望山下，西南望山上。山下一方，有堅巷花園同香港醫學博物館，山上一方係堅道。


梁晨係中國大陸嘅女演員，江西上饒玉山縣人。2007年出道，2008年嘅中國第十五屆推新人藝術大獎賽入面，以第一位喺江西出嘅形象代言人而出名。出道期間因為佢有好靚嘅歌喉同抒情嘅曲風而有「細梁靜茹」之稱。


一邊一國行動黨係一個已經解散嘅台灣政黨，主張臺灣獨立，並以總統陳水扁為精神領袖，前行政院長游錫堃為「最高顧問」。呢個政黨喺2019年8月18號成立，但喺2020年中華民國立法委員選舉失利後，於2021年1月舉行嘅黨員大會上正式決議解散，整個存在期只有一年五個月。


北韓核子試爆，係朝鮮民主主義人民共和國首次核試，試爆喺當地時間2006年10月9號上晝10時35分27秒，時間差唔多係北韓官方宣佈準備核試嘅一個禮拜之後，外界估個威力相當於550噸嘅黃色炸藥，規模比其他國家以前嘅核試都細。


賈巴伍各係中國大陸嘅緝毒民警，四川涼山昭覺縣人。佢喺2006年從四川警察學院畢業後年半到布拖縣嘅差館做差人，從2010年1月到2017年5月間喺布拖縣先後做過副所長同所長嘅職務。2012年攞過四川省公安基層攞過先進民警嘅獎勵，亦俾四川省公安廳記過佢三等功。


2017年6月10號深夜，由於涼山地區發生咗震驚成個四川嘅走私毒品案同爆炸案，令公安機關成立專案組捉犯罪嫌疑人。四日後，專案組知道犯罪嫌疑人嘅行蹤之後去到山上捉人，點知賈巴伍各俾犯罪嫌疑人開槍殺死咗，終年34歲。


八重樫茂生係日本足球員，司職中場，曾經喺1956～1968年間爲日本足球代表隊出場45次，入咗11球，重參加過1956年夏季奧林匹克運動會，1964年夏季奧林匹克運動會同1968年夏季奧林匹克運動會。


聽楓的歌係香港商業電台雷霆881嘅音樂節目，連埋廣告每集係九十分鐘。主持係江慧楓。2017年7月23號開始喺星期日下晝5點到6點以暑期限定形式播放，主要播台灣有關嘅歌曲，至8月27號為止。其後喺同年11月6號開始到2019年4月11號星期一至四嘅晚上10點半到11點播出。


係中國北京一步行街，喺西城區同東城區嘅交界，南邊從天橋南大街同永安路、天壇路嘅交界開始，一直向北去到正陽門箭樓嗰邊。全長1.6km，闊20m。尤其喺珠市口到正陽門範圍，條步行街喺全球各地都非常之出名。


童仲彥，係臺灣嘅政治人物同埋網紅，有個外號叫台灣阿童，佢喺苗栗縣竹南鎮出世。佢而家係了不起負責有限公司嘅董事，之前做過民主進步黨第十一、十二屆台北市議員，同埋係金色力量黨嘅第一任黨主席。童仲彥畢業於國立政治大學新聞系，係一個出身記者嘅人，之前喺中天新聞台、台灣電視公司同民視等電視台做過新聞部記者。


佢之所以喺中國大陸有「中國汽車之父」嘅稱呼，係因為佢領導過起中國第一汽車製造廠重喺1959年提早搞掂計劃。喺工廠投入生產期間，試過生產16469架汽車而粉碎咗嗰時鬼佬成日提「中國大陸人唔識整汽車」嘅質疑。


柴村直彌係日本足球員，司職後衞，效力過Albirex Niigata Singapore，福岡黃蜂，德島漩渦，鳥取飛翔，藤枝MYFC，FK Ventspils，Pakhtakor Tashkent FK，FK Buxoro，Stomil Olsztyn，及甲府風林。


廁所主要係用來畀人屙屎屙尿嘅地方，通常係有間房又或者獨立一間屋仔，等用嘅人有私隱同埋減少臭味傳出。現代廁所多數係水廁，即係有水沖廁，將屎尿經水管到化糞池或者污水處理廠清理。唔係嘅話，就叫做旱廁，廁所下面就會有收集箱，定時有人清理，又或有條坑作沖出河海。


中國古代廁所大多數起喺屋企出面，用「溷廁合一」形式將豬舍相連去豬廁到。通常都會整個屎坑，然後塞啲芧草落去，啲人叫佢做「茅坑」、「茅房」或者係「茅廁」。喺先秦同漢魏時期，廁所亦都有「行清」呢個名。宋朝僧人雪竇曾經喺靈隱寺到洗廁所，所以啲人又拎咗佢個名，叫廁所做「雪隱」。


2011年6月19號凌晨約莫兩點沓三，當李恩美返緊喺京畿道始興市嘅屋企途中，畀28歲姓趙嘅前度男朋友襲擊，喺佢頭部同埋腹部連拮65刀，李恩美即死喺刀下，終年24歲。有指一直想結婚嘅李恩美突然提出分手，令趙男心有不甘，動咗殺機，飲咗兩罐啤酒之後狠心下毒手，但係確實嘅犯案原因同埋案發詳情重需要差人作進一步調查。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。


1914年佢屋企成家搬到瑞士，博爾赫斯喺嗰到接受教育然後遊歷西班牙。1921年番阿根廷後，佢以作家身份出版咗詩歌、文學週刊上發表散文。佢都喺圖書館做嘢並多次發表公眾演講。貝隆政府時期，佢曾遭到政治迫害。


北宋時期，因土地兼併同埋賦役不均，令到水利工程嚴重失修，農田好多荒廢，所以喺1067年宋神宗即位，同埋王安石執政之後，喺公元1069年頒布咗農田水利法，派官專責管理。農田水利法嘅目的係鼓勵農民修建水利工程、開墾荒廢咗嘅土地，同埋多啲耕種嘅措施。


真耶穌教會係基督教五旬節教派之一，由中國人張靈生同魏保羅喺1917年創辦，20世紀初喺中國北京出現。呢個教會嘅目標係更正各教派對《聖經》嘅錯誤解釋，並且將拯救萬民嘅真福音傳遍世界，以便迎耶穌再嚟。而家主要分佈喺廣東、香港、臺灣、新加坡、日本、韓國同中國各地。


森理世個亞媽森育子響靜岡市開咗間舞蹈學校，渠自幼受母親影響，年僅4歲就認得日日練舞啦，立志成為一位舞蹈家。渠喺靜岡葵區嘅常葉學園大學教育部附屬橘小學肆業之後，入讀咗常葉學園中學，畢業後又入咗常葉學園高校但係未讀完。


2005年返日本之後，渠先響2007年3月挪到日本環姐冠軍，同年5月28日去墨西哥坎昆角逐世界環球小姐總決賽，決賽響墨西哥城舉行，渠以大熱門姿態進入，終於取得冠軍，特別喺裝束比賽所有評委都畀咗渠全場最高分。


森理世係自1956年兒島明子以後，第2位獲得環球小姐桂冠嘅日本女性，亦係歷史上第9位獲此殊榮嘅亞洲佳麗。2006年日本環姐知花酷喇喇小姐只攞到亞軍同世界環姐失之交臂，所以時隔一年森小姐奪得桂冠可謂「更上咗一層樓」。


嗰頂鑲鑽石同埋珍珠嘅桂冠市值係25萬美金，渠係由日本Mikimoto飾品公司製造嘅。當年環姐可以戴渠一年，卸任後由大會收返，畀一頂複製冠渠作為紀念品。此外，當年環姐可以免費響紐約市一間雅柏文度住一年，所有皮費由大會出晒。


魏克家好錫個孫女寶寶，甚至派寶寶代表自己去開公司年會，佢個侄九少擔心第日無份分身家，於是設計謀害寶寶。九少想用毒餅乾毒寶寶，點知俾姑婆無意中破壞，他於是趁克家同寶寶坐船巡視業務嗰陣，炸咗隻船。克家同寶寶好彩唔死得，但就漂流到一個荒島，佢兩個克服困難，喺島上便生活。


喺2016年香港立法會選舉期間，自由黨喺新界西嘅候選人周永勤忽然喺選舉論壇宣佈退選，之後有一段錄音被傳媒廣泛報道，當中身為何君堯競選助理之一嘅黃四川，被揭發有份策劃威嚇狙擊周永勤，黃四川曾揚言要令周「開論壇都冇心機為止」。


7月初，聶軍同埋聯軍交戰嗰陣，義和團去聶士成嘅屋企攄掠聶士成嘅阿媽、老婆同埋個女，聶士成派兵追趕，有部下有一營新軍其中有好多士兵同埋義和團串通，大叫聶軍造反並開槍射聶軍，令聶士成腹背受敵，身中好多子彈。


1900年7月9號，聶士成喺城西八里台俾炮彈擊中而死。享年64歲。義和團原本想戮聶士成嘅屍禮，因聯軍追至嗰陣，清廷朝議嗰陣賜恤，載漪、剛毅力阻，後來清廷下詔稱聶士成佢「誤國喪身，實堪痛恨，姑念前功，准予恤典」。


劉程強代表後港直到2011年。喺2011年星加坡大選，工人黨代表饒欣龍勝選，但係佢喺2012年2月因為桃色糾紛而畀工人黨開除出黨。喺議席空缺幾個月之後，喺5月9號宣佈補選喺5月26號舉行，結果工人黨嘅代表方榮發以62%嘅得票率擊敗人民行動黨嘅朱倍慶。


2007年，孤泣創作過嘅歌曲《水泡》喺第19屆CASH流行曲創作大賽上攞到《流行曲創作亞軍》同《網上最受歡迎歌曲》嘅獎項。2008年12月，出咗第一本散文作品《孤泣情心》。2009年，孤泣開始喺網上連載小說，作品主要以有電影感嘅愛情同懸疑故事，而家官方網站每年都有連載最新故事，重有出版小說。


2014年4月，孤泣嘅作品《殺手世界》第一次攞到香港閱讀城第11屆十本好讀第八位，喺同月12號去咗頒獎禮。同一年，孤泣攞埋第一屆香港金閱獎。孤泣嘅小說《APPER2 人性遊戲》曾經因為啲情節問題俾香港方面擺入第二類不雅物品。


鴨洲故事館係香港鴨洲一個故事館，喺2018年4月開張，記錄關於鴨洲蜑家水上人嘅故事，由鴨洲漁民子弟學校改建，裏面有展板、漁民舊相同架生，亦有教人鴨洲話同鴨洲漁歌。故事館逢星期日同公眾假期上晝十點到至下晝四點開放。


呢條緩衝區大致係依尋1974年土耳其出兵進佔塞浦路斯島時，喺佢哋所佔領嘅區域外圍所劃嘅「綠線」而設。綠線以北嘅土地面積佔塞浦路斯島37%，家陣係由土耳其所支持同承認嘅北塞浦路斯政權控制中。綠線除咗貫穿塞浦路斯之外，又同時穿越咗塞浦路斯嘅首都尼科西亞，將呢個城市一分為二，無論係原本嘅塞浦路斯政府抑或係後成立嘅北塞浦路斯政府，都將尼科西亞定做佢哋嘅首都。


劉子歌係中國女泳手，遼寧本溪人。劉子歌同焦劉洋、齊暉、龐佳穎並稱為「中國女子游水隊嘅第二代四朵金花」，係2008年夏季奧林匹克運動會、2013年世界游泳錦標賽女子200米蝶式冠軍同世界紀錄保持者，女子100米蝶式亞洲紀錄保持者。


2008年，劉子歌喺中國「2008全國游泳冠軍賽暨奧運選拔賽200米蝶式」比賽以2分07秒76力壓焦劉洋攞到首名同埋奧運參賽資格。8月14號喺北京舉行嘅奧運會女子200米蝶式決賽以2分04秒18攞到金牌，破埋澳洲傑茜卡·席佩爾原先保持嘅2分05秒40世界紀錄，係嗰屆奧運會中國隊唯一一嚿游水金牌。


2009年10月，劉子歌喺濟南舉行嘅第十一屆全運會代表上海參賽，喺10月21號嘅女子200米蝶式決賽以2分01秒91破世界紀錄，攞到金牌。11月喺瑞典斯德哥爾摩舉行嘅國際泳聯短池世界盃女子200米蝶式賽事以2分02秒50攞到金牌，破咗嗰項嘅短池世界紀錄。


港鐵何東樓車廠係香港東鐵綫唯一嘅鐵路車廠，喺新界沙田區火炭，近東鐵綫火炭站同馬場站。車廠上蓋係銀禧花園、駿景園同御龍山。原址係何東樓，香港富豪何東旗下物業，大概喺1970年代拆，並興建九廣鐵路英段車廠，即係而今港鐵何東樓車廠。


他喺早年時於日本留學嗰早稻田大學畢業。1936年流亡嗰中國，是金枓奉等人同延安派之一。後來回國1945年，1946年任朝鮮新民黨嗰副主席。1947年朝鮮新民黨，南朝鮮勞動黨嗰北朝鮮勞動黨合併後，他嗰任政治委員會中央常任委員長。


石鏡泉生於廣華醫院，讀中學之前住喺旺角砵蘭街74號地下一間賣皮革嘅住家舖後面。讀初中時搬去上海街住，高中期間再搬去通菜街定居。石鏡泉屋企人喺砵蘭街嘅橫門檔經營熟食同埋包租上海街、窩打老道以及登打士街嘅樓宇生意。